****

**REPUBLIKA SRPSKA**

PRAVOBRANILAŠTVO REPUBLIKE SRPSKE

|  |
| --- |
| 78000 Banja Luka, Vladike Platona bb, Tel: +387 (0) 51/493-600, Faks: +387(0)51/810-290; E-mail: [prs@pravobranilastvors.net](mailto:prs@pravobranilastvors.net) |

**IZVJEŠTAJ O RADU PRAVOBRANILAŠTVA   
REPUBLIKE SRPSKE**

**01.01.2023-31.12.2023. GODINE**

**Banja Luka, Oktobar 2024. godina**

**SADRŽAJ:**

[UVOD 1](#_Toc181352790)

[I POGLAVLjE 2](#_Toc181352791)

[1. NADLEŽNOST 2](#_Toc181352792)

[1.1. Nadležnost propisana Zakonom o Pravobranilaštvu Republike Srpske 2](#_Toc181352793)

[1.2. Nadležnost organa propisana drugim posebnim zakonima i pravnim propisima 3](#_Toc181352794)

[II POGLAVLjE 5](#_Toc181352795)

[1. UNUTRAŠNjA ORGANIZACIJA 5](#_Toc181352796)

[1.1. Organizaciona struktura Pravobranilaštva Republike Srpske 5](#_Toc181352797)

[1.2. Nadležnost pravobranioca Republike Srpske 6](#_Toc181352798)

[1.3. Nadležnost organizacionih jedinica 7](#_Toc181352799)

[1.3.1. Kabinet pravobranioca Republike Srpske 7](#_Toc181352800)

[1.3.2. Odjeljenje za privredu i eksproprijaciju 8](#_Toc181352801)

[1.3.3. Sekretarijat Pravobranilaštva 9](#_Toc181352802)

[1.3.4 Računovodstvo Pravobranilaštva 10](#_Toc181352803)

[1.3.5. Odsjek za pisarnicu 10](#_Toc181352804)

[1.3.6. Sjedište zamjenika pravobranioca 10](#_Toc181352805)

[2. KADROVSKA STRUKTURA 11](#_Toc181352806)

[2.1. Unutrašnja organizacija i sistematizacija radnih mjesta 11](#_Toc181352807)

[3. PLATE I OSTALA LIČNA PRIMANjA 20](#_Toc181352808)

[4. KANCELARIJSKI PROSTOR 20](#_Toc181352809)

[4.1. Sjedište Pravobranilaštva Republike Srpske u Banjoj Luci 20](#_Toc181352810)

[4.2 Sjedište zamjenika pravobranioca Banja Luka 21](#_Toc181352811)

[4.3. Sjedište zamjenika pravobranioca Doboj 21](#_Toc181352812)

[4.4. Sjedište zamjenika pravobranioca Prijedor 21](#_Toc181352813)

[4.5. Sjedište zamjenika pravobranioca Foča 21](#_Toc181352814)

[4.6. Sjedište zamjenika pravobranioca Trebinje 22](#_Toc181352815)

[4.7. Sjedište zamjenika pravobranioca Bijeljina 22](#_Toc181352816)

[4.8. Sjedište zamjenika pravobranioca Istočno Sarajevo 22](#_Toc181352817)

[4.9. Sjedište zamjenika pravobranioca Vlasenica 22](#_Toc181352818)

[5. TEHNIČKA INFRASTRUKTURA 23](#_Toc181352819)

[III POGLAVLjE 23](#_Toc181352820)

[1. IZVJEŠTAJ O RADU PRAVOBRANILAŠTVA REPUBLIKE SRPSKE OD 01.01 - 31.12.2023. GODINE 23](#_Toc181352821)

[1.1 Ključne aktivnosti 23](#_Toc181352822)

[1.2 Zastupanje pred sudovima i drugim organima 24](#_Toc181352823)

[1.3 Parnični predmeti 24](#_Toc181352824)

[1.3.1. Predmeti v.s. preko 50.000 KM 25](#_Toc181352825)

[1.4 Vanparnični predmeti 34](#_Toc181352826)

[1.5. Predmeti izvršenja 35](#_Toc181352827)

[1.6. Upravni predmeti 36](#_Toc181352828)

[1.6.1 Postupci izlaganja na javni uvid podataka o nepokretnostima i utvrđivanju prava na nepokretnostima 36](#_Toc181352829)

[1.7 Upravni spor 37](#_Toc181352830)

[1.8 Adhezioni predmeti 37](#_Toc181352831)

[1.9 Predmeti preventive 38](#_Toc181352832)

[1.9.1 Sudski sporovi koji se vode po tužbama fizičkih lica iz FBiH i Brčko Distrikta BiH radi naknade nematerijalne i materijalne štete nastale u periodu ratnih dejstava 38](#_Toc181352833)

[1.9.2 Preventivno postupanje u predmetu koji se vodio pred sudom Bosne i Hercegovine radi utvrđivanja prava vlasništva i uknjižbe lokaliteta „Veliki Žep“ u Han Pjesku 39](#_Toc181352834)

[1.10 Pravna mišljenja 39](#_Toc181352835)

[1.11 Vansudska poravnanja pred Pravobranilaštvom Republike Srpske 40](#_Toc181352836)

[1.12 Zastupanje Poreske uprave Republike Srpske u stečajnim, likvidacionim, izvršnim i postupcima upisa i brisanja zakonske hipoteke 41](#_Toc181352837)

[1.13 Eksproprijacija 42](#_Toc181352838)

[1.14 Obavještavanje putem medija 48](#_Toc181352839)

[1.15 Djelovanje Pravobranilaštva 49](#_Toc181352840)

[IV POGLAVLjE 53](#_Toc181352841)

[1. POSLOVI UPRAVE PRAVOBRANILAŠTVA REPUBLIKE SRPSKE 53](#_Toc181352842)

[1.1 Materijalno – finansijsko poslovanje 53](#_Toc181352843)

[1.2 Rashodi za lična primanja zaposlenih 54](#_Toc181352844)

[1.3 Rashodi po osnovu korištenja roba i usluga 55](#_Toc181352845)

[1.4. Izdaci za nefinansijsku imovinu 57](#_Toc181352846)

[2. PRAVNI I NORMATIVNI POSLOVI 58](#_Toc181352847)

[3. STRATEGIJA BORBE PROTIV KORUPCIJE U REPUBLICI SRPSKOJ 59](#_Toc181352848)

[3.1 Uvođenje i razvoj sistema finansijskog upravljanja i kontrole 59](#_Toc181352849)

[4 STRUČNI KOLEGIJUM 60](#_Toc181352850)

[5 PRISTUP INFORMACIJAMA 60](#_Toc181352851)

[6 DISCIPLINSKA KOMISIJA 60](#_Toc181352852)

[7 KOMISIJA ZA JAVNE NABAVKE 61](#_Toc181352853)

[8 STUDENTSKA PRAKSA 61](#_Toc181352854)

[V POGLAVLjE 62](#_Toc181352855)

[1. EDUKACIJA ZAPOSLENIH 62](#_Toc181352856)

[VI POGLAVLjE 63](#_Toc181352857)

[ZAKLjUČCI 63](#_Toc181352858)

UVOD

Podnošenjem godišnjeg izvještaja o radu Pravobranilaštva Republike Srpske pravobranilac Republike Srpske ispunjava zakonsku obavezu izvještavanja iz člana 34. stav 3. Zakona o Pravobranilaštvu Republike Srpske („Službeni glasnik Republike Srpske“, broj 7/18). Izvještaj obuhvata period od 01. januara do 31. decembra 2023. godine i predstavlja godišnji izvještaj o radu Pravobranilaštva Republike Srpske, a podnosi se sa ciljem da informiše Narodnu skupštinu Republike Srpske i ukupnu javnost o radu organa.

Programom rada Narodne skupštine Republike Srpske za 2024. godinu („Službeni glasnik Republike Srpske“, broj 26/23) predviđeno je razmatranje Izvještaja o radu Pravobranilaštva Republike Srpske za 2023. godinu u okviru tematskog dijela.

U izvještajnom periodu funkciju pravobranioca Republike Srpske je obavljao Milimir Govedarica koji je Odlukom Narodne skupštine Republike Srpske broj 02/1**-**021**-**793/21 od 07. oktobra 2021. godine („Službeni glasnik Republike Srpske“, broj 94/21), izabran za pravobranioca Republike Srpske, na period od četiri godine.

Izvještaj sadrži šest poglavlja. U prvom poglavlju je prikazana nadležnost organa; u drugom: organizacija organa, kadrovska struktura, plate i ostala lična primanja, kancelarijski prostor i tehnička infrastrukura; u trećem se govori o preduzetim ključnim aktivnostima radi zaštite i ostvarivanja imovinskih prava zastupanih subjekata iz člana 9. Zakona o Pravobranilaštvu sa statističkim pokazateljima za sve vrste predmeta iz nadležnosti ovog organa; u četvrtom su prikazani poslovi uprave Pravobranilaštva Republike Srpske, i to: materijalno-finansijsko poslovanje, pravni i normativni poslovi, Strategija borbe protiv korupcije u Republici Srpskoj ( implementacija aplikacije „Prijavi korupciju“, uvođenje i razvoj sistema finansijskog upravljanja i kontrole), stručni kolegijum, pristup informacijama, rad disciplinske i komisije za javne nabavke, studentska praksa; u petom poglavlju je prikazana edukacija zaposlenih, u šestom su prikazani obavezujući zaključci za sve organizacione jedinice Pravobranilaštva Republike Srpske.

I POGLAVLjE

# NADLEŽNOST

## 1.1. Nadležnost propisana Zakonom o Pravobranilaštvu Republike Srpske

Odredbama Zakona o Pravobranilaštvu („Službeni glasnik Republike Srpske“, broj 7/18), propisana je nadležnost organa:

* Pravobranilaštvo je samostalni organ koji u postupku pred sudovima i drugim nadležnim organima preduzima pravna sredstva radi zaštite i ostvarivanja imovinskih prava i interesa zastupanih subjekata, te vrši i druge poslove određene zakonom.
* Poslove zastupanja Pravobranilaštvo vrši u sudskim, upravnim i drugim postupcima.
* Ima pravo i obavezu da pokrene, odnosno podnese inicijativu za pokretanje postupka ili se uključi u postupak pred sudom ili drugim nadležnim organom radi zaštite prava i interesa zastupanih subjekata, u slučajevima kada je to propisano zakonom, kada to pismeno zahtjevaju subjekti koje ono zastupa ili kada na drugi način sazna da je to potrebno.
* Prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekata, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društveno štetnih pojava.
* Ima obavezu da pred Ustavnim sudom pokrene postupak za ocjenu ustavnosti zakona i zakonitosti drugih propisa i opštih akata, kada ocjeni da su povrijeđena imovinska prava i interesi zastupanih subjekata.
* Obavezno je da traži poništavanje ili ukidanje odluka i drugih akata kojima su povrijeđena imovinska prava zastupanih subjekata.
* U postupcima utvrđivanja krivične odgovornosti za krivična djela za koja postoji osnovana sumnja da je nastala materijalna šteta za zastupanog subjekta Pravobranilaštvo učestvuje u svojstvu zastupnika oštećenog, po obavještenju nadležnog organa ili u drugim slučajevima kada sazna da je to potrebno.
* Daje obrazloženo mišljenje subjektima na nacrte privrednih ugovora, ugovora o koncesijama, ugovora o javno **-** privatnim partnerstvima i ugovora koji regulišu imovinsko **-** pravna pitanja, uz obavezu dostavljanja relevantne dokumentacije od strane zastupanog subjekta.
* Daje mišljenja subjektima koje po zakonu zastupa i u drugim pravnim stvarima kada zastupani subjekt smatra da je to potrebno.
* Podnosi tužbu za utvrđivanje ništavosti, odnosno tužbu za poništenje ugovora koji je zaključio zastupani subjekt, a za koji ugovor je Pravobranilaštvo mišljenja da je ništav, odnosno rušljiv.
* Može, prije pokretanja postupka pred nadležnim sudom ili drugim organom, preduzeti mjere radi pokušaja zaključenja vansudskog poravnanja ili učestvovati u postupcima medijacije, ukoliko za to ima izričitu pismenu saglasnost zastupanog subjekta. Vansudsko poravnanje zaključuje se kod notara u slučaju da je potrebna klauzula izvršnosti.
* Zastupa institucije Republike Srpske, jedinice lokalne samouprave, njihove organe i organizacije, te druge organe i organizacije koji nemaju svojstvo pravnog lica u postupcima likvidacije, stečaja, izvršnim, te postupcima upisa i brisanja hipoteke shodno zakonu.

## 1.2. Nadležnost organa propisana drugim posebnim zakonima i pravnim propisima

* Sprovodi postupak vansudskog poravnanja u skladu sa Zakonom o ostvarivanju prava na naknadu materijalne i nematerijalne štete nastale u periodu ratnih dejstava od 20.05.1992 do 19.06.1996. godine ("Službeni glasnik Republike Srpske", br. 103/05, 1/09, 49/09 i 118/09).
* Podnosi nadležnom organu prijedlog za utvrđivanje opšteg interesa i prijedlog za eksproprijaciju u ime korisnika eksproprijacije u skladu sa Zakonom o eksproprijaciji, zaključuje sporazume o naknadi i sudska poravnanja. Postupa u skladu sa Zakonom o posebnom postupku eksproprijacije radi izgradnje autoputa Banja Luka**-**Prijedor („Službeni glasnik Republike Srpske“, br. 61/21), te Zakonom o posebnom postupku eksproprijacije radi izgradnje autoputa i gasovoda dionice Vukosavlje**-**Brčko i Brčko**-**Rača ( „Službeni glasnik Republike Srpske“, br. 18/20 i 42/20).
* Izjašnjava se o prihvatanju finansijskog i operativnog plana restrukturiranja za potraživanja Republike Srpske, u skladu sa Zakonom o stečaju ("Službeni glasnik Republike Srpske", br. 16/16).
* Kad je zakonom ovlašćeno, može izjaviti žalbu protiv rješenja donesenog u upravnom postupku, kojim je povrijeđen zakon u korist pojedinca ili pravnog lica, a na štetu javnog interesa.
* Može pokrenuti upravni spor, kad je upravnim aktom povrijeđen zakon na štetu Republike Srpske, grada ili opštine koju po zakonu zastupa, kao i u drugim slučajevima određenim zakonom.
* Na osnovu ovlašćenja koja su utvrđena u Zakonu o koncesijama ("Službeni glasnik Republike Srpske", br. 59/13, 16/18, 70/20 i 111/21), Zakonu o stvarnim pravima ("Službeni glasnik Republike Srpske", br. 124/08, 03/09 **-** isp., 58/09, 95/11, 60/15, 18/16, 107/19, 1/21 i 119/21), te drugim posebnim zakonima daje mišljenja na privredne ugovore i na ugovore koji regulišu imovinsko **-** pravna pitanja.
* Prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske ("Službeni glasnik Republike Srpske", br. 29/10 i 11/15), postupa u predmetima, u kojima su pravna lica imovinu iz pasivnog podbilansa prodala ili su naplatila potraživanja, nakon što isti budu evidentirani i proslijeđeni od strane ovog Fonda radi preduzimanja pravnih sredstava pred nadležnim sudovima i drugim organima u Republici Srpskoj, radi zaštite imovinskih prava i interesa Republike Srpske.
* Samostalno podnosi tužbu nadležnom sudu radi poništenja ugovora koji je zaključen suprotno odredbama Zakona o privatizaciji državnih stanova ("Službeni glasnik Republike Srpske", br. 118/11, 67/13, 60/15, 45/18, 63/20).
* Prema odredbama Poslovnika o radu Vlade Republike Srpske ("Službeni glasnik Republike Srpske", br. 123/18), prije dostavljanja na odbore, radi uvrštavanja na dnevni red sjednice odbora, nacrta i prijedoga zakona, strategija, uredbi, odluka i drugih propisa i opštih akata, na zahtjev predlagača dostavlja mišljenje, ako se radi o zaštiti imovinskih prava i interesa Republike Srpske, odnosno kada se aktom stvara ugovorna obaveza za Republiku Srpsku.
* Obavlja i druge poslove utvrđene zakonom i drugim propisima.

II POGLAVLjE

# UNUTRAŠNjA ORGANIZACIJA

## Organizaciona struktura Pravobranilaštva Republike Srpske

Odredbama Zakona o Pravobranilaštvu Republike Srpske („Službeni glasnik Republike Srpske“, broj 7/18) i Pravilnika o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 62/23), utvrđena je unutrašnja organizacija. Organizacionu strukturu Pravoranilaštva čine sjedište Pravobranilaštva Republike Srpske u Banjoj Luci i sjedišta zamjenika pravobranioca Republike Srpske, kao osnovne organizacione jedinice.

1. U sjedištu Pravobranilaštva obrazuju se posebne oganizacione jedinice:
2. Kabinet pravobranioca,
3. Odjeljenje za privredu i eksproprijaciju,
4. Sekretarijat Pravobranilaštva.
5. U Sekretarijatu Pravobranilaštva se kao unutrašnje organizacione jedinice obrazuju:
6. Računovodstvo Pravobranilaštva,
7. Odsjek za pisarnicu.
8. Sjedišta zamjenika pravobranioca Republike Srpske su:
   1. Sjedište zamjenika pravobranioca Banja Luka, koje obuhvata područje mjesne nadležnosti osnovnog suda u Banjoj Luci, Gradiški, Srpcu, Laktašima, Kotor Varošu, Prnjavoru i Mrkonjić Gradu, odnosno Okružnog privrednog suda u Banjoj Luci.
   2. Sjedište zamjenika pravobranioca Bijeljina, koje obuhvata područje mjesne nadležnosti osnovog suda u Bijeljini, Loparama, Zvorniku i Brčko Distriktu BiH, odnosno Okružnog privrednog suda u Bijeljini.
   3. Sjedište zamjenika pravobranioca Doboj, koje obuhvata područje mjesne nadležnosti osnovnog suda u Doboju, Derventi, Tesliću, Modriči i Šamcu, odnosno područje Okružnog privrednog suda u Doboju.
   4. Sjedište zamjenika pravobranioca Prijedor, koje obuhvata područje mjesne nadležnosti osnovnog suda u Prijedoru, Kozarskoj Dubici i Novom Gradu, te za područje Okružnog privrednog suda u Prijedoru.
   5. Sjedište zamjenika pravobranioca Foča, koje obuhvata područje mjesne nadležnosti osnovnog suda u Foči, Višegradu i Rogatici.
   6. Sjedište zamjenika pravobranioca Trebinje, koje obuhvata područje mjesne nadležnosti osnovnog suda u Trebinju i Nevesinju, odnosno Okružnog privrednog suda u Trebinju.
   7. Sjedište zamjenika pravobranioca Istočno Sarajevo, koje obuhvata područje mjesne nadležnosti osnovnog suda u Sokocu i Istočnom Novom Sarajevu, odnosno Okružnog privrednog suda u Istočnom Sarajevu.
   8. Sjedište zamjenika pravobranioca Vlasenica, koje obuhvata područje mjesne nadležnosti osnovnog suda u Vlasenici i Srebrenici.
   9. Sjedište zamjenika pravobranioca Zvornik koje obuhvata područje mjesne nadležnosti osnovnog suda u Zvorniku, Vlasenici i Srebrenici, odnosno Okružnog privrednog suda u Zvorniku.

## Nadležnost pravobranioca Republike Srpske

Rukovodi Pravobranilaštvom, predstavlja ga i obavlja funkciju Pravobranilaštva; odlučuje o pravima po osnovu rada svih zaposlenih u Pravobranilaštvu, otklanja nepravilnosti u radu, te može preduzeti svaku radnju iz nadležnosti Pravobranilaštva; izdaje u pisanoj formi obavezna uputstva za rad i postupanje zamjenika i ostalih zaposlenih u Pravobranilaštvu s ciljem jednoobraznog, zakonitog, efikasnog rada i postupanja, kao i uputstva za nadzor nad radom; izdaje u pisanoj formi obavezno uputstvo za rad i postupanje zamjenika i ostalih zaposlenih u Pravobranilaštvu u konkretnom predmetu; podnosi godišnji izvještaj o radu Pravobranilaštva Narodnoj skupštini na usvajanje; dostavlja informacije i izvještaj o stanju i postupanju u pojedinim predmetima Vladi, Ministarstvu pravde, Ministarstvu finansija i zastupanim subjektima, na njihov zahtjev; ukoliko to zahtijevaju potrebe obavljanja pravobranilačkih poslova, može zamjenika, bez njegove saglasnosti, uputiti na rad u drugo sjedište na period od šest mjeseci u toku jedne kalendarske godine, a uz njegov pristanak najviše do 12 mjeseci, te ukoliko zamjenik odbije da postupi po rješenju za privremeno upućivanje na rad u drugo sjedište, može pokrenuti inicijativu za njegovo razrješenje; podnosi Vladi inicijativu za razrješenje zamjenika ako utvrdi da zamjenik nesavjesno, nezakonito, neprofesionalno ili neblagovremeno obavlja funkciju, ako utvrdi da zamjenik nije stupio na dužnost u propisanom roku, u slučaju ukidanja ili reorganizacije organizacione jedinice kojom rukovodi ili radnog mjesta, ako utvrdi da je zamjenik izgubio radnu sposobnost za vršenje te funkcije, ako utvrdi da je zamjenik pravosnažnom presudom osuđen na bezuslovnu kaznu zatvora od najmanje šest mje**-** seci ili ako je osuđen za krivično djelo koje ga čini nepodobnim za vršenje te funkcije; može podnijeti inicijativu za razrješenje zamjenika ukoliko skupština jedinice lokalne samouprave ne usvoji godišnji izvještaj o radu zamjenika; u skladu sa Zakonom može ovlastiti zamjenika i pomoćnika da ga zamjenjuju u zastupanju, a izuzetno, ako to zahtijeva priroda spora i razlozi ekonomičnosti postupka, ovlašćenje može dati i drugom zaposlenom u Pravobranilaštvu u skladu sa zakonom ili licu koje je zaposleno kod subjekta kojeg zastupa Pravobranilaštvo; na zahtjev zastupanih subjekata ili na osnovu potrebe ispunjavanja postavljenih ciljeva ili povećanog obima posla ili hitnosti rješavanja određenih poslova i realizovanja određenih projekata od značaja za zastupane subjekte osniva radne grupe na nivou Pravobranilaštva ili sjedišta zamjenika; donosi odluku za formiranje radnih gru**-** pa i stručnih komisija od zaposlenih iz jedne ili više organizacionih jedinica Pravobranilaštva radi obavljanja određenih zadataka od značaja za Pravobranilaštvo; daje izjave za pisane i elektronske medije o rukovođenju radom i predmetima u Pravobranilaštvu; daje pismeno ovlašćenje zamjeniku pravobranioca ili drugom zaposlenom u Pravobranilaštvu da može dati izjavu za pisane i elektronske medije u konkretnom predmetu; može posebnom odlukom odrediti vršenje nadzora nad postupanjem sjedišta zamjenika pravobranioca ili nadzor u konkretnim predmetima u sjedištima zamjenika pravobranioca i drugim organizacionim jedinicama Pravobranilaštva.

## Nadležnost organizacionih jedinica

### Kabinet pravobranioca Republike Srpske

U Kabinetu pravobranioca obavljaju se poslovi iz nadležnosti pravobranioca koji vrši funkciju Pravobranilaštva, a to su poslovi kojima se obezbjeđuju potrebni uslovi za pravilan rad i poslovanje Pravobranilaštva: stručni, normativni, savjetodavni, protokolarni i poslovi administrativno**-**tehničke prirode za pravobranioca; donošenje programa rada sa rasporedom poslova i zadataka; izrada godišnjeg izvještaja o radu organa koji pravobranilac podnosi Narodnoj skupštini Republike Srpske; izrada kadrovskog plana; poslovi preventivnog djelovanja s ciljem sprečavanja društveno štetnih pojava; davanje mišljenja prema Poslovniku o radu Vlade Republike Srpske na nacrte i prijedloge zakona, strategija razvoja, uredbi, odluka, drugih propisa i opštih akata ako se radi o zaštiti imovinskih prava i interesa Republike, odnosno kada se aktom stvaraju ugovorene obaveze za Republiku; davanje obaveznog uputstva za rad i postupanje zamjenika i ostalih zaposlenih u Pravobranilaštvu s ciljem jednoobraznog, zakonitog i efikasnog rada i postupanja; davanje obaveznog uputstva za rad i postupanje u konkretnom predmetu zamjeniku pravobranioca; davanje mišljenja subjektima koje po zakonu zastupa na nacrte privrednih ugovora, ugovora o kon**-** cesijama, ugovora o javno**-**privatnim partnerstvima i ugovora koji regulišu imovinsko**-**pravna pitanja; davanje mišljenja subjektima koje po zakonu zastupa i u drugim pravnim stvarima kada zastupani subjekt smatra da je to potrebno; postupanje po pritužbama na rad organa/nosilaca pravobranilačke funkcije / ostalih zaposlenih i izvještavanje pravobranioca radi daljeg postupanja; postupanje po zahtjevima zastupanih subjekata za korekciju mišljenja o pravnoj valjanosti ugovora koje je dalo mjesno nadležno sjedište zamjenika; izrada informacija o stanju i postupanju u pojedinim predmetima koje pravobranilac dostavlja Vladi, Ministarstvu pravde, Ministarstvu finansija i zastupanim subjektima; organizovanje stručnih kolegijuma Pravobranilaštva; izvršavanje obaveza utvrđenih u Akcionom planu Vlade Republike Srpske za realizaciju Strategije za borbu protiv korupcije u Republici Srpskoj i izvršavanje obaveza iz drugih strateških dokumenata / akcionih planova Vlade Republike Srpske u dijelu koji je u nadležnosti Pravobranilaštva; pripremanje referata stručnog karaktera iz svih oblasti prava radi objavljivanja u pravnim časopisima/biltenima; pripremanje stručnih referata za učešće Pravobranilaštva na savjetovanjima iz građanske oblasti i drugih oblasti koje organizuju strukovna udruženja pravnika u zemlji i inostranstvu; poslovi informisanja i odnosa sa javnošću; izrada nacrta ovlašćenja za zamjenike pravobranioca; izrada nacrta ovlašćenja za pomoćnike pravobranioca; izrada nacrta ovlašćenja za druge zaposlene u Pravobranilaštvu; izrada nacrta ovlašćenja za lica zaposlena kod subjekta kojeg zastupa Pravobranilaštvo; postupanje po zahtjevima za pristup informacijama; saradnja i komunikacija sa institucijama u Republici Srpskoj i zemljama okruženja; ažuriranje elektronske prezentacije organa; obuka i stručno osposobljavanje nosilaca pravobranilačke funkcije i ostalih zaposlenih; priprema nacrta akata korespondencije po nalogu pravobranioca; kompletiranje materijala za učešće pravobranioca na sjednicama Vlade Republike Srpske, Narodne skupštine Republike Srpske i drugih organa u čijem radu učestvuje pravobranilac; organizacija službenih putovanja za pravobranioca; obavljanje poslova u skladu sa zakonom koji reguliše sistem inter**-** nih finansijskih kontrola u javnom sektoru Republike Srpske; obavljanje i ostalih poslova, u skladu sa zakonom i drugim propisima, a koje odredi pravobranilac.

### Odjeljenje za privredu i eksproprijaciju

Odjeljenje za privredu i eksproprijaciju je posebna organizaciona jedinica u sjedištu Pravobranilaštva koja vrši stručne poslove i poslove zastupanja iz nadležnosti Pravobranilaštva: priprema obrazloženo mišljenje na nacrte privrednih ugovora, nacrte ugovora o koncesijama, nacrte ugovora o javno**-**privatnim partnerstvima i nacrte ugovora koji regulišu imovinsko**-**pravna pitanja, uključujući i nacrte ugovora o zakupu, u vezi svih elemenata, postupka zaključenja i odredbi ugovora, uz obavezu dostavljanja cjelokupne relevantne dokumentacije od strane zastupanog subjekta; priprema mišljenja za subjekte koje po zakonu zastupa i u drugim pravnim stvarima kada oni zatraže mišljenje Pravobranilaštva; davanje mišljenja prema Poslovniku o radu Vlade Republike Srpske na nacrte i prijedloge zakona, strategija razvoja, uredbi, odluka, drugih propisa i opštih akata ako se radi o zaštiti imovinskih prava i interesa Republike, odnosno kada se aktom stvaraju ugovorene obaveze za Republiku; učestvuje u postupcima utvrđivanja prava svojine na nepokretnostima privatizovanih privrednih društava u skladu sa Zakonom o privatizaciji državnog kapitala u preduzećima; priprema izjašnjenja o prihvatanju finansijskog i operativnog plana restrukturiranja za potraživanja Republike Srpske, u skladu sa zakonom; učestvuje u stečajnim i likvidacionim postupcima kada su povjerioci zastupani subjekti; sarađuje sa zastupanim subjektima i izrađuje nacrte ovlašćenja zaposlenim kod zastupanih subjekata radi zastupanja u likvidacionim, stečajnim i izvršnim postupcima; izrađuje nacrte ovlašćenja za radnike Poreske uprave radi zastupanja u postupku upisa i brisanja zakonske hipoteke; podnosi zahtjev za pokretanje postupka revizije privatizacije prema odredbama Zakona o reviziji privatizacije državnog kapitala u preduzećima i bankama; prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske postupa u pred**-** metima u kojima su pravna lica imovinu iz pasivnog podbilansa prodala ili su naplatila potraživanja, nakon što ista budu evidentirana, a njihovi predmeti proslijeđeni od strane Fonda za upravljanje nekretninama i potraživanjima u vlasništvu Republike Srpske; priprema mišljenja na nacrte ugovora o raspolaganju imovinom Republike Srpske u Federaciji Bosne i Hercegovine, Brčko Distriktu BiH i inostranstvu; na osnovu ovlašćenja koja su utvrđena u Zakonu o poljoprivrednom zemljištu, Zakonu o koncesijama, Pravilniku o uslovima i načinu zamjene šuma i šumskog zemljišta u svojini Republike Srpske, Uredbi o postupku realizacije javnoprivatnog partnerstva u Republici Srpskoj i Poslovniku o radu Vlade Republike Srpske, priprema mišljenja na nacrte privrednih ugovora i ugovora koji regulišu imovinsko**-**pravna pitanja; pred sudom i drugim nadležnim organima zastupa subjekte iz člana 3. Pravilnika; učestvuje u postupku pred Komisijom za izlaganje na javni uvid podataka o nepokretnostima i utvrđivanja prava na nepokretnostima; obavlja stručne poslove na rješavanju imovinsko**-**pravnih odnosa u postupku eksproprijacije na području cijele Republike Srpske, a po potrebi u koordinaciji sa sjedištem zamjenika na čijem području se obavljaju poslovi, i to: na obrazložen prijedlog subjekta čija imovinska prava po zakonu zastupa, u njihovo ime, inicira i vodi postupak eksproprijacije; prije podnošenja prijedloga za eksproprijaciju može od nadležnog organa uprave obrazloženim prijedlogom zatražiti da se odobre pripremne radnje (premjeravanja, vještačenje i sl.) uz dokaz da je vlasniku obezbijeđena naknada za svaku eventualnu štetu nastalu ovom prethodnom radnjom; pokušava da subjekti koje zastupa, bez postupka eksproprijacije, sklope sporazum sa vlasnicima nepokretnosti sa svim elementima ugovora o kupoprodaji; inicira, kao prethodno pitanje, rješavanje vlasničko**-**pravnih odnosa pred nadležnim organom uprave kako ne bi došlo do povrede prava na restituciju stvarnim vlasnicima ili sklapanja ništavih ugovora; na zahtjev korisnika eksproprijacije podnosi Vladi Republike Srpske prijedlog za utvrđivanje opšteg interesa za eksproprijaciju i dostavlja sve zakonom propisane dokumente; ukoliko se ekspropriše stambeni ili poslovni objekt, na zahtjev zastupanog subjekta istom pomaže u obezbjeđenju drugog odgovarajućeg zamjenskog stana ili poslovnog prostora za vlasnika nepokretnosti; daje mišljenje na nacrte ugovora o zamjeni koje korisnik eksproprijacije treba zaključiti sa vlasnikom eksproprisane nepokretnosti, kao i na nacrt ugovora kojim se reguliše položaj i obaveze investitora; na osnovu utvrđenog opšteg interesa, a na zahtjev korisnika eksproprijacije, podnosi nadležnom organu uprave prijedlog za donošenje rješenja o eksproprijaciji; u postupku eksproprijacije pred nadležnim organom uprave zastupa korisnika eksproprijacije; zastupa korisnika eksproprijacije po žalbi pred drugostepenim organom uprave i u upravnom sporu pred sudom; na zahtjev korisnika eksproprijacije dostavlja Vladi obrazložen prijedlog da se nakon konač**-** nosti rješenja o eksproprijaciji dozvoli zbog izuzetnih i hitnih razloga ulazak u posjed eksproprisanih nepokretnosti; na zahtjev korisnika eksproprijacije može odustati od eksproprijacije i povući prijedlog za eksproprijaciju; obavještava nadležni organ uprave u slučaju da stranke sporazumno zahtijevaju poništenje ili izmjenu rješenja o eksproprijaciji; u slučaju da iz eksproprijacije proizađe imovinski spor, u parničnom postupku zastupa subjekte čija imovinska prava zastupa po zakonu; u vanparničnom postupku određivanja naknade za eksproprisanu nepokretnost zastupa korisnika eksproprijacije; na zahtjev korisnika eksproprijacije može pred nadležnim organom uprave predložiti i donošenje rješenja kojim se dozvoljava privremeno zauzimanje susjednog zemljišta ako je to neophodno za izgradnju objekta ili izvođenje radova zbog kojih je izvršena eksproprijacija; zastupa korisnika ekspropri**-** jacije u postupku izvršenja rješenja o eksproprijaciji (ulazak u posjed eksproprisanih nepokretnosti), po potrebi može zatražiti i asistenciju policije u tom postupku; proučava postupak ekspro**-** prijacije i dostavlja pravobraniocu i sjedištima zamjenika pravobranioca stručne analize i mišljenja o ovom postupku; na osnovu posebne odluke pravobranioca vrši nadzor nad postupanjem u sjedištima zamjenika pravobranioca u gore navedenim postupcima**-** predmetima i izvještava pravobranioca radi daljeg postupanja; obavlja i druge poslove u skladu sa zakonom i drugim propisima, a koje odredi pravobranilac.

### Sekretarijat Pravobranilaštva

Sekretarijat Pravobranilaštva je posebna organizaciona jedinica u kojoj se obavljaju poslovi od zajedničkog interesa za Pravobranilaštvo kojima se obezbjeđuje zakonit i usklađen rad, a to su: normativni **-** izrada opštih i pojedinačnih pravnih akata Pravobranilaštva i nadzor usklađenosti istih sa zakonom i drugim propisima, kadrovski i personalni poslovi; priprema pravilnika o unutrašnjoj organizaciji i sistematizaciji radnih mjesta; realizacija aktivnosti u postupcima zapošljavanja i popunjavanja upražnjenih radnih mjesta; priprema rješenja o statu**-** snim pitanjima zaposlenih, kao i drugih akata kojima se odlučuje o pravima i obavezama zaposlenih; vođenje evidencije o kadrovima; priprema kadrovskog plana organa; obavljanje poslova pisarnice; obavljanje kancelarijskog poslovanja; poslovi izrade statističkih izvještaja; poslovi iz arhivske djelatnosti; poslovi javnih na**-** bavki; informatički; stručno**-**operativni; administrativni; poslovi saradnje sa drugim organima; poslovi prikupljanja stručne literature i organizovanja edukacije zaposlenih u Pravobranilaštvu; poslovi na uspostavljanju, održavanju i razvoju sistema finansijskog upravljanja i kontrole, kao i drugi poslovi u skladu sa zakonom i drugim propisima koje odredi pravobranilac.

### Računovodstvo Pravobranilaštva

Računovodstvo Pravobranilaštva je unutrašnja organizaciona jedinica u Sekretarijatu u kojoj se obavljaju sljedeći računovodstveno**-**finansijski poslovi, i to: konekcija sa SUFI sistemom Trezora; prisustvovanje radionicama koje organizuje Ministarstvo pravde i Ministarstvo finansija kod uvođenja novih programa **-** aplikacija na SUFI sistem Trezora; prijem šihterica i putnih naloga potpisanih od strane pravobranioca / zamjenika pravobranioca; obračunavanje plata, unos u SUFI sistem Trezora; izrada poreskih obrazaca**-** obrazac za doprinose i obrazac za poreze; izrada evidencionih listića za sve radnike sa iznosima svih primanja i visine uplaćenih poreza i doprinosa za potrebe Fonda PIO RS; izrada godišnjeg obračuna za prethodnu godinu; izrada kvartalnih izvještaja za svaki kvartal; izrada kvartalnih planova potrošnje; upućivanje zahtjeva za realokaciju sredstava sa pozicije na poziciju; listanje raspoloživih sredstava, odobravanje računa za plaćanje; planiranje budžeta i rad na BPMIS aplikaciji; pripreme za donošenje budžetskog zahtjeva za iduću godinu **-** Instrukcija br. 1 **-** Prioritet budžetske potrošnje; priprema plana budžeta za iduću godinu i prateće dokumenta**-** cije dostava Ministarstvu finansija; izrada izvještaja o potrošnji goriva; saradnja sa internim revizorom Ministarstva pravde; sravnjavanje popisa, isknjižavanje razlika, knjiženje amortizacije itd.; popunjavanje naloga za registraciju vozila; stalni kontakti sa Trezorom i usaglašavanje; sravnjavanje IOS**-**a sa dobavljačima; svakodnevno primanje faktura i unos u knjigu KUF**-**a; obrada unosa na Trezor, praćenje plaćanja, izrada lista prioriteta i dostavljanje Ministarstvu finansija; dostavljanje raznih izvještaja na zahtjev Ministarstva pravde i Ministarstva finansija; obrada i zavođenje sudskih taksi; prijem i kontrola finansijskih dokumenata – računa**-** IOS, opomene, takse itd.; evidencija bolovanja i upućivanje zahtjeva za refundaciju; evidencija putnih naloga korišćenja vlastitih automobila u službene svrhe; popunjavanje obrazaca za kredite radnika; predavanje izvještaja u Trezor, rad na aplikaciji centralizovanog obračuna plata; uspostavljanje, održavanje i razvoj sistema finansijskog upravljanja i kontrole, kao i drugi poslovi u skladu sa zakonom i drugim propisima, a koje odredi pravobranilac.

### Odsjek za pisarnicu

Unutrašnja organizaciona jedinica u Sekretarijatu u kojoj se obavljaju sljedeći poslovi, i to: evidencioni, administrativno**-**tehnički, poslovi prijema i otpreme pošte, njihovo zaduženje i dostavljanje u rad, otpremanje pošte, razvođenje akata, njihovo klasifikovanje i arhiviranje; vođenje personalne evidencije zaposlenih; izrada statističkih izvještaja; poslovi kancelarijskog poslovanja, primanje, otvaranje, pregledanje i raspoređivanje akata; klasifikovanje i zavođenje akata; dostavljanje u rad akata uz nadzor pravobranioca; vođenje pojedinih upisnika, kao i osnovnih i pomoćnih evidencija; administrativno**-**tehnička obrada akata, kao i ostali operativni poslovi i drugi poslovi koje odredi pravobranilac.

### Sjedište zamjenika pravobranioca

U sjedištu zamjenika pravobranioca obavljaju se poslovi iz nadležnosti Pravobranilaštva koji su utvrđeni zakonima i drugim propisima, i to: poslovi koji se odnose na zaštitu i ostvarivanje imovinskih prava i interesa zastupanih subjekata; poslovi zastupanja u svim sudskim, upravnim i drugim postupcima, a prema utvrđenoj mjesnoj nadležnosti za svako sjedište zamjenika; preduzimanje mjera radi pokušaja zaključenja vansudske nagodbe prije pokretanja postupka pred nadležnim sudom ili drugim organom, zaključenje nagodbe u medijaciji i dr.; davanje obrazloženog mišljenja subjektima koje po zakonu zastupa na nacrte privrednih ugovora, nacrte ugovora o koncesijama, nacrte ugovora o javno**-**privatnim partnerstvima i nacrte ugovora koji regulišu imovinsko**-**pravna pitanja, uključujući i nacrte ugovora o zakupu, u vezi svih elemenata, postupka zaključenja, odredbi, uz obavezu dostavljanja cjelokupne relevantne dokumentacije od strane zastupanog subjekta; davanje mišljenja subjektima koje po zakonu zastupa i u drugim pravnim stvarima kada oni zatraže mišljenje Pravobranilaštva; davanje mišljenja prema Poslovniku o radu Vlade Republike Srpske na nacrte i prijedloge zakona, strategija razvoja, uredbi, odluka, drugih propisa i opštih akata ako se radi o zaštiti imovinskih prava i interesa Republike, odnosno kada se aktom stvaraju ugovorene obaveze za Republiku; davanje mišljenja na nacrte ugovora o raspolaganju imovinom Republike Srpske u Federaciji Bosne i Hercegovine, Brčko Distriktu BiH i inostranstvu; samostalno podnošenje tužbe nadležnom sudu radi poništenja ugovora koji je zaključen suprotno odredbama Zakona o privatizaciji državnih stanova; zastupanje i zaštita imovinskih prava i interesa zastupanih subjekata u postupcima likvidacije, stečaja, izvršnim postupcima, kao i u postupcima upisa zakonske hipoteke; u postupcima utvrđivanja krivične odgovornosti za krivična djela za koja postoje osnovana sumnja da je nastala materijalna šteta za zastupanog subjekta učestvuje u svojstvu zastupnika oštećenog, po obavještenju nadležnog organa ili u drugim slučajevima kada sazna da je to potrebno; na osnovu ovlašćenja koja su utvrđena u Zakonu o poljoprivrednom zemljištu, Zakonu o koncesijama, Pravilniku o uslovima i načinu zamjene šuma i šumskog zemljišta u svojini Republike Srpske, Uredbi o postupku realizacije javno-privatnog partnerstva u Republici Srpskoj i Poslovniku o radu Vlade Republike Srpske, davanje mišljenja na privredne ugovore i na ugovore koji regulišu imovinsko**-**pravna pitanja; podnošenje zahtjeva za pokretanje postupka revizije privatizacije prema odredbama Zakona o reviziji privatizacije državnog kapitala u preduzećima i bankama; prema odredbama Zakona o imovini i potraživanjima kojima upravlja Fond za upravljanje nekretninama i potraživanjima Republike Srpske, postupanje u predmetima u kojima su pravna lica imovinu iz pasivnog podbilansa prodala ili su naplatila potraživanja, nakon što ista budu evidentirana, a njihovi predmeti proslijeđeni od strane Fonda za upravljanje nekretninama i potraživanjima u vlasništvu Repu**-** blike Srpske; vođenje postupaka sklapanja vansudskih poravnanja za naknadu materijalne i nematerijalne štete nastale u periodu ratnih dejstava od 20.5.1992. do 19.6.1996. godine; učestvovanje u stečajnim i likvidacionim postupcima kada su povjerioci zastupani subjekti; obavljanje i ostalih poslova iz nadležnosti Pravobranilaštva u skladu sa zakonima i drugim propisima koje odredi pravobranilac.

# KADROVSKA STRUKTURA

## Unutrašnja organizacija i sistematizacija radnih mjesta

Unutrašnju organizaciju i sistematizaciju radnih mjesta utvrđuje pravobranilac Republike Srpske. Pravilnikom o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 62/23), sistematizovano je 28 radnih mjesta sa 176 izvršilaca. Pravobranilaštvo Republike Srpske je, u decembru 2023. godine, imalo 148 zaposlenih, od toga 3 pripravnika sa visokom stručnom spremom*.*

Funkciju Pravobranilaštva vrši pravobranilac, koji ima određeni broj zamjenika uvrđenih Pravilnikom o unutrašnjoj organizaciji i sistematizaciji radnih mjesta u Pravobranilaštvu Republike Srpske. U izvršnom periodu Pravobranilac je imao 11 (jedanaest) zamjenika pravobranioca.

Pravobranioca bira i imenuje Narodna skupština Republike Srpske na prijedlog Vlade na period od četiri godine, u skladu sa odredbama Zakona o ministarskim, vladinim i drugim imenovanjima Republike Srpske, uz mogućnost ponovnog izbora. Pravobranilac stupa na dužnost odmah po polaganju svečane zakletve, a najkasnije u roku od 15 dana. Prilikom stupanja na dužnost, na sjednici Narodne skupštine Republike Srpske polaže svečanu zakletvu. U roku od 30 dana od dana stupanja na dužnost pravobranilac je obavezan da ovlasti jednog od zamjenika koji će ga zamjenjivati i imati sva prava, obaveze i odgovornosti kao pravobranilac, u slučajevima njegovog odsustva sa posla ili prestanka funkcije do izbora novog pravobranioca i da o tome u pisanoj formi obavjesti Vladu i Narodnu skupštinu Republike Srpske.

Narodna skupština Republike Srpske, na prijedlog Vlade Republike Srpske, bira zamjenika pravobranioca na period od četiri godine, u skladu sa odredbama Zakona o ministarskim, vladinim i drugim imenovanjima Republike Srpske, uz mogućnost ponovnog izbora. Pravobranilac i zamjenici pravobranioca imaju službene legitimacije, koje izdaje Pravobranilaštvo Republike Srpske ( „Službeni glasnik Republike Srpske“, br. 21/19).

| **R.br.** | **Radna mjesta** | **Stručna sprema** | **Broj izvršilaca** |
| --- | --- | --- | --- |
|  | Pravobranilac Republike Srpske | VSS pravosudni ispit | 1 |
| **KABINET PRAVOBRANIOCA REPUBLIKE SRPSKE** | | | |
| 1. | Pomoćnik pravobranioca  Republike Srpske | VSS  pravosudni ispit | 1 |
| 2. | Stručni saradnik za protokolarne i organizacione poslove | VSS  položen stručni ispit za rad u organima uprave | 1 |
| 3. | Stručni saradnik za odnose sa javnošću | VSS  položen stručni ispit za rad u organima uprave | 1 |
| 4. | Stručni saradnik za implementaciju Akcionog plana za sprovođenje Strategije borbe protiv korupcije u Republici Srpskoj | VSS  položen stručni ispit za rad u organima uprave | 1 |
| 5. | Tehnički asistent **-** daktilograf | SSS | **-** |
| 7. | Vozač **-** kurir | SSS | 1 |
| Ukupno zaposlenih: | | | 6 |
| **ODJELjENjE ZA PRIVREDU I INVESTICIJE** | | | |
| 1. | Zamjenik pravobranioca Republike Srpske | VSS  pravosudni ispit | 1 |
| 2. | Pomoćik pravobranioca Republike Srpske | VSS  pravosudni ispit | 7 |
| 3. | Stručni saradnik za pravne poslove i pravna pitanja | VSS  pravosudni ispit | 3 |
| 4 | Stručni saradnik za pravna pitanja | VSS, položen stručni ispit za rad u organima uprave | 5 |
| 5. | Upisničar | SSS | 2 |
| 6. | Daktilograf | SSS | 1 |
| Ukupno zaposlenih: | | | 19 |
| **SEKRETARIJAT PRAVOBRANILAŠTVA**  **REPUBLIKE SRPSKE** | | | |
| 1. | Sekretar | VSS  položen stručni ispit za rad u organima uprave | 1 |
| 2. | Rukovodilac pisarnice | VSS  položen stručni ispit za rad u organima uprave | 1 |
| 3. | Stručni saradnik za pravne i kadrovske poslove | VSS  položen stručni ispit za rad u organima uprave | 1 |
| 4. | Stručni saradnik za informacione tehnologije | VSS | **-** |
| 5. | Stručni saradnik za poslove nadzora nad voznim parkom | VSS | **-** |
| 6. | Saradnik za poslove arhive | SSS | 1 |
| 5. | Saradnik za evidenciju i statistiku | SSS | 1 |
| 6. | Upisničar | SSS | 1 |
| 7. | Daktilograf | SSS | 2 |
| 8. | Vozač **-** kurir | SSS | 3 |
| 9. | Kafe kuvarica | SSS | 1 |
| Ukupno zaposlenih: | | | 12 |
| **RAČUNOVODSTVO PRAVOBRANILAŠTVA**  **REPUBLIKE SRPSKE** | | | |
| 1. | Šef računovodstva | VSS | 1 |
| 2. | Stručni saradnik za finansije i računovodstvo | VSS | **-** |
| 3. | Stručni saradnik za obračun plata i naknada | VSS | 1 |
| 4. | Knjigovođa | SSS | 1 |
| Ukupno zaposlenih: | | | 3 |
| **SJEDIŠTE ZAMJENIKA PRAVOBRANIOCA BANjA LUKA** | | | |
| 1. | Zamjenik pravobranioca  Republike Srpske | VSS  pravosudni ispit | 3 |
| 2. | Pomoćnik pravobranioca  Republike Srpske | VSS  pravosudni ispit | 16 |
| 3. | Stručni saradnik za pravne poslove i pravna pitanja | VSS  pravosudni ispit | 7 |
| 5. | Tehnički asistent - daktilograf | SSS | 1 |
| 6. | Upisničar | SSS | 4 |
| 7. | Daktilograf | SSS | 10 |
| 8. | Vozač -kurir | SSS | 2 |
| Ukupno zaposlenih: | | | 43 |
| **SJEDIŠTE ZAMJENIKA PRAVOBRANIOCA BIJELjINA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 3 |
| 3. | Stručni saradnik za pravne poslove i pravna pitanja | VSS  pravosudni ispit | 1 |
| 4. | Upisničar | SSS | 2 |
| 5. | Daktilograf | SSS | 1 |
| 6. | Vozač - kurir | SSS | - |
| Ukupno zaposlenih: | | | 8 |
| **SJEDIŠTE ZAMJENIKA PRAVOBRANIOCA DOBOJ** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 3 |
| 3. | Stručni saradnik za pravne poslove i pravna pitanja | VSS  pravosudni ispit | 1 |
| 4. | Stručni saradnik za pravna pitanja | VSS  položen stručni ispit za rad u organima uprave | 1 |
| 5. | Upisničar | SSS | 1 |
| 6. | Daktilograf | SSS | 3 |
| 7. | Vozač-kurir | SSS | 1 |
| Ukupno zaposlenih: | | | 11 |
| **SJEDIŠTE ZAMJENIKA PRAVOBRANIOCA PRIJEDOR** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 2 |
| 3. | Stručni saradnik za pravne poslove i pravna pitanja | VSS, pravosudni ispit | 2 |
| 4. | Upisničar | SSS | 3 |
| 5. | Daktilograf | SSS | 2 |
| 6. | Vozač-kurir | SSS | - |
| Ukupno zaposlenih: | | | 10 |
| **SJEDIŠTE ZAMJENIKA PRAVOBRANIOCA FOČA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravne poslove i pravna pitanja | VSS  pravosudni ispit | 2 |
| 4. | Stručni saradnik za pravna pitanja | VSS  položen stručni ispit za rad u organima uprave | 2 |
| 5. | Upisničar | SSS | 2 |
| 6. | Daktilograf | SSS | - |
| 7. | Vozač - kurir | SSS | 1 |
| Ukupno zaposlenih: | | | 9 |
| **SJEDIŠTE ZAMJENIKA** **PRAVOBRANIOCA TREBINjE** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 2 |
| 3. | Stručni saradnik za pravna pitanja | VSS  položen stručni ispit za rad u organima uprave | 3 |
| 4. | Upisničar | SSS | 1 |
| 5. | Daktilograf | SSS | 1 |
| 6. | Vozač – kurir | SSS | 1 |
| Ukupno zaposlenih: | | | 9 |
| **SJEDIŠTE ZAMJENIKA PRAVOBRANIOCA ISTOČNO SARAJEVO** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravne poslove i pravna pitanja | VSS pravosudni ispit | 5 |
| 4. | Upisničar | SSS | 1 |
| 5. | Daktilograf | SSS | 1 |
| 6. | Vozač- kurir | SSS | - |
| Ukupno zaposlenih: | | | 9 |
| **SJEDIŠTE ZAMJENIKA PRAVOBRANIOCA VLASENICA** | | | |
| 1. | Zamjenik pravobranioca  Republike Srpske | VSS  pravosudni ispit | 1 |
| 2. | Pomoćnik pravobranioca  Republike Srpske | VSS  pravosudni ispit | 1 |
| 3. | Stručni saradnik za pravne poslove i pravna pitanja | VSS  pravosudni ispit | 1 |
| 4. | Stručni saradnik za pravna pitanja | VSS, položen stručni ispit za rad u organima uprave | 1 |
| 4. | Upisničar | SSS | 1 |
| 5. | Daktilograf | SSS | 1 |
| 6. | Vozač- kurir | SSS | - |
| Ukupno zaposlenih: | | | 6 |

**PRAVOBRANILAŠTVO REPUBLIKE SRPSKE**

**REKAPITULACIJA, BROJ ZAPOSLENIH I STRUČNA SPREMA**

| **R** | **NAZIV ORGANA** | **VSS** | **SSS** | **UKUPNO** |
| --- | --- | --- | --- | --- |
| * 1. 11. | Kabinet pravobranioca  Republike Srpske | 5 | 1 | 6 |
|  | Sekretarijat Pravobranilaštva  Republike Srpske | 3 | 9 | 12 |
|  | Računovodstvo Pravobranilaštva  Republike Srpske | 2 | 1 | 3 |
| * 1. 4 | PRS **-** SZP Banja Luka | 26 | 17 | 43 |
| * 1. 5 | PRS **-** SZP Prijedor | 5 | 5 | 10 |
| * 1. 6 | PRS **-** SZP Doboj | 6 | 5 | 11 |
| * 1. 7 | PRS **-** SZP Bijeljina | 5 | 3 | 8 |
| * 1. 8 | PRS **-** SZP Foča | 6 | 3 | 9 |
| * 1. 9 | PRS **-** SZP Trebinje | 6 | 3 | 9 |
| * 1. 1. | PRS **-** SZP Vlasenica | 4 | 2 | 6 |
| * 1. 11 | PRS **-** SZP Istočno Sarajevo | 7 | 2 | 9 |
|  | Odjeljenje za privredu i eksproprijaciju | 16 | **3** | 19 |
|  | **UKUPNO:** | **91** | **54** | **145** |

Polna struktura: od ukupnog broja zaposlenih, (145+3 pripravnika), muškaraci: 54 i žene: 94. Zastupljeni su pripadnici svih konstitutivnih naroda. U izvještajnom periodu, po osnovu navršenja 65 godina života i najmanje 15 godina staža osiguranja ili 60 godina života i 40 godina staža osiguranja, prestao je radni odnos za 6 zaposlenih. Porodiljsko odsustvo koristilo je 5 zaposlenih.

Pravobranilaštvo Republike Srpske, imajući u vidu: obim i složenost poslova i zadataka; nadležnost organa koja se konstantno proširuje novim zakonskim rješenjima u skladu sa društvenim promjenama; broj predmeta u radu; ima potrebu za zapošljavanjem stručnih i kvalifikovanih kadrova, u cilju održavanja visokog stepena profesionalnosti u radu prilikom obavljanja pravobranilačke funkcije. Međutim, ovaj dio aktivnosti je uslovljen Kadrovskim planom organa i odobrenim sredstvima u budžetu Pravobranilaštva Republike Srpske.

# PLATE I OSTALA LIČNA PRIMANjA

Pravobranilaštvo Republike Srpske je osnovano 2005. godine ali je tek nakon donošenja Zakona o platama zaposlenih u institucijama pravosuđa Republike Srpske („Službeni glasnik Republike Srpske“, br. 31/14), svrstano u institucije pravosuđa i odvojeno od zaposlenih u organima uprave Republike Srpske.

Imajući u vidu ostvarene rezultate u radu te obim i kompleksnost poslova koje obavlja Pravobranilaštvo Republike Srpske, što je prikazano i u izvještajima o radu za prethodni period, djelimično je popravljen materijalni status nosilaca pravobranilačke funkcije i ostalih zaposlenih na osnovu izmjena zakonskih propisa o platama, a koji su na prijedlog Vlade Republike Srpske usvojeni od strane Narodne skupštine Republike Srpske. U 2023. godini primjenjivao se Zakon o platama zaposlenih u institucijama pravosuđa Republike Srpske („Službeni glasnik Republike Srpske, broj 66/18, 54/19, 105/19, 49/21, 119/21, 68/22 i 132/22), a kojim je uređen način utvrđivanja plata, naknada i drugih primanja zaposlenih u Pravobranilaštvu Republike Srpske.

Posebnim kolektivnim ugovorom za zaposlene u institucijama pravosuđa Republike Srpske („Službeni glasnik Republike Srpske“, broj 83/22) uređena su prava, obaveze i odgovornosti koji proističu iz rada i po osnovu rada zaposlenih u Pravobranilaštvu Republike Srpske. Poboljšanje materijalnog statusa zaposlenih treba da ostane jedan od prioritetnih ciljeva u narednom periodu, a sve u cilju ravnopravnijeg odnosa sa ostalim zaposlenima u pravosudnim institucijama.

# KANCELARIJSKI PROSTOR

## 4.1. Sjedište Pravobranilaštva Republike Srpske u Banjoj Luci

Sjedište Pravobranilaštva Republike Srpske je u Banjoj Luci. Na osnovu Odluke Vlade Republike Srpske broj 04/1-012-2001/07 od 29.11.2007. godine („Službeni glasnik Republike Srpske“, broj 109/07), Pravobranilaštvo je koristilo 18 kancelarija na III spratu, u objektu ul. Vuka Karadžića 4, Banja Luka, bez naknade, gdje je bilo smješteno Sjedište Pravobranilaštva Republike Srpske sa ukupno 40 zaposlenih koji koriste ove kancelarije, i to: Kabinet pravobranioca **-** 6 izvršilaca, Sekretarijat **-** 12 izvršilaca, Računovodstvo **-** 3 izvršioca, Odjeljenje za privredu i investicije **-** 19 izvršilaca. Kako je Vlada Republike Srpske obezbjedila sredstva da Pravobranilaštvo izvrši kupovinu poslovnog prostora u Banjoj Luci, ul. Vladike Platona bb za sve organizacione jedinice sa sjedištem u Banjoj Luci, u toku januara 2023. godine je realizovano preselenje u novoizgrađeni objekat. Prethodno je završena nabavka potrebnog kancelarijskog namještaja, hardvera i aktivne računarske opreme. Potrebno je doznačiti sredstva za nabavku softvera i uvođenje elektronskog sistema poslovanja.

## 4.2 Sjedište zamjenika pravobranioca Banja Luka

Pravobranilaštvo Republike Srpske je na osnovu Ugovora o zakupu poslovnih prostorija pod posebnim uslovima od 07.08.2017. godine i Aneksa ugovora iz 2019. godine, koristilo 14 kancelarija u Banjoj Luci, ul. Kralja Alfonsa HIII broj 11, ukupne površine 310 m2, uz obavezu plaćanja zakupnine u mjesečnom iznosu od 604,50 KM sa pdv-om, a na osnovu Odluke Vlade Republike Srpske broj 04/1-012-2-1367/16 od 16.06.2016. godine („Službeni glasnik Republike Srpske“, broj 53/16), Kancelarija za ratne štete koristila je poslovni prostor u ul. Veselina Masleše broj 3, bez plaćanja zakupnine, uz obavezu plaćanja režijskih troškova.

U aprilu 2023. godine je realizovano preselenje u izgrađeni objekat Pravobranilaštva Republike Srpske u Banja Luci, u ul. Vladike Platona bb. Po prvi od osnivanja Pravobranilaštva, svi zaposleni u Banja Luci su smješteni u jednom poslovnom objektu, čime su stvoreni adekvatni uslovi za rad.

## 4.3. Sjedište zamjenika pravobranioca Doboj

Kancelarijski prostor u ulici Cara Dušana br.73/A, I zona, ukupne površine 121.43 m2, prizemlje, na osnovu Odluke Skupštine Grada Doboj o dodjeli poslovnog prostora, broj 01-013-262/22 od 11.10.2022. godine i Ugovora o zakupu poslovnog prostora broj JP-758/22 zaključenog dana 03.11.2022. godine, uz plaćanje simboličnog iznosa mjesečne zakupnine uz obavezu plaćanja komunalne naknade, troškova održavanja i režijskih troškova. Ukupno je zaposleno 11 izvršilaca koji imaju adekvatne uslove za rad.

## 4.4. Sjedište zamjenika pravobranioca Prijedor

Kancelarijski prostor u zgradi Osnovnog suda u Prijedoru, ul. Jovana Raškovića broj 6, bez plaćanja zakupnine. Ukupno zaposleno 10 izvršilaca koji koriste 6 kancelarija, ukupne površine od 72 m2. U jednoj od njih je smještena arhivska građa. U izvještajnom periodu bili su adekvatni uslovi za rad. Potrebne su još dvije kancelarije za arhivu.

## 4.5. Sjedište zamjenika pravobranioca Foča

Odlukom Vlade Republike Srpske broj 04/1-012-2-3366/17 od 29.12.2017. godine („Službeni glasnik Republike Srpske“, broj 5/18) dat je na korišćenje poslovni prostor u Foči, ul. Mome Kočovića bb, koji se nalazi na drugom spratu objekta, ukupne površine 140,30 m2, vlasništvo Ministarstva finansija **-** Poreske uprave Republike Srpske, bez novčane naknade, uz obavezu plaćanja svih pripadajućih komunalnih naknada i troškova održavanja. Ukupno zaposleno devet izvršilaca koji su u izvještajnom periodu imali adekvatne uslove za rad.

## 4.6. Sjedište zamjenika pravobranioca Trebinje

Kancelarijski prostor u ulici Kralja Petra Prvog oslobodioca broj 55, na osnovu Ugovora o zakupu broj JP-388/16 od 04.07.2016. godine i Aneksa I ugovora o zakupu broj JP-388/116 od 07.02.2017. godine. Ukupno zaposleno devet izvršilaca koji koriste osam kancelarija površine od 242,82 m2. U jednoj kancelariji je smještena arhivska građa. Nisu adekvatni uslovi za rad jer je poslovni prostor u staklu, tako da ljeti dolazi do zagrijavanja a zimi hlađenja. Imajući u vidu navedeno, te visoku zakupninu potrebno je adekvatno i trajno rješenje poslovnog prostora u zgradi Okružnog privrednog suda. Neophodno je obezbjediti sredstva za adaptaciju i opremanje.

## 4.7. Sjedište zamjenika pravobranioca Bijeljina

Kancelarijski prostor u zgradi pravosuđa, ul. Vuka Karadžića br.3, zajedno sa Osnovnim sudom, Okružnim sudom i Okružnim tužilaštvom u Bijeljini. Ukupno zaposleno 8 izvršilaca koji koriste tri kancelarije na 4. spratu, ukupne površine do 40 m2, u kojima se odlaže i arhivska građa. Nakon što se Okružno tužilaštvo, sredinom tekuće godine, preselilo u novoizgrađeni objekat za institucije pravosuđa u Bijeljini, dobili smo još tri kancelarije na korištenje čime su stvoreni adekvatni uslovi za rad.

## 4.8. Sjedište zamjenika pravobranioca Istočno Sarajevo

Kancelarijski prostor u ul. Vojvode Radomira Putnika bb u Istočnom Sarajevu na osnovu Ugovora o ustupanju na korišćenje kancelarijskog prostora u poslovnom objektu Vlade Republike Srpske br. 04/2.3.3-012-1844-186/14 od 07.12.2015. godine, na način i pod uslovima definisanim Odlukom Vlade Republike Srspke broj 04/1-012-2-2476/15 od 05.11.2015. godine („Službeni glasnik Republike Srpske“, broj 93/15). Ukupno zaposleno devet izvršilaca koji su u izvještajnom periodu imali adekvatne uslove za rad.

## 4.9. Sjedište zamjenika pravobranioca Vlasenica

Kancelarijski prostor u zgradi Opštine Vlasenica, ul. Svetosavska 12, na osnovu Ugovora o zakupu broj 02/1-014-12/14 od 22.01.2014. godine, uz simbolično plaćanje mjesečnog iznosa zakupnine. Ukupno zaposleno šest izvršilaca koji koriste tri kancelarije, površine 39 m2. U jednoj od njih je smještena arhivska građa. Za potrebe rada na predmetima ratne štete kancelarijski prostor u zgradi Osnovnog suda u Sokocu, ul. Cara Lazara bb., 2 kancelarije, od kojih je jedna arhiva površine 30 m2, bez plaćanja zakupnine. Potrebna je još jedna kancelarija za adekvaran rad.

# TEHNIČKA INFRASTRUKTURA

U 2023. godini su djelimično obnovljeni računari u Banja Luci zbog čega je tehnička infrastruktura bila izložena riziku od gubitka elektronske dokumentacije. Nakon ostvarene saradnje sa Generalnim sekretarijatom Vlade Republike Srpske, licencirane su radne stanice u instituciji i ustupljen “MAK” („Multiple Activation Key”) ili “VLK“ („Volme Licence Key“) za „Microsoft“ proizvode, i to: („Windows 10 Pro 32/64 bit“; „Office 2016 standard“ „Word, Excel, Outlook, Power Point“). Naglašavamo da nisu uspostavljeni osnovni servisi (aktivni direktorij, „email“ server, fajl server i server za snimanje sigurnosnih kopija), potrebni za funkcionisanje institucije, a što može dovesti do gubitka elektronske dokumentacije sa nemjerljivom štetom jer se radi o aktivnim i arhiviranim predmetima sa zakonskim rokovima čuvanja. Pravobranilaštvo nema  centralizovan elektronski upisinik ni opremu za skeniranje predmeta što usporava i otežava rad organa i izvještavanje zastupanih subjekata. Nije razvijen ni namjenski informacioni sistem. Na navedeno smo ukazivali i prethodnih godina jer je za realizaciju potrebno obezbjediri finansijska sredstva. Rješavanjem ovih prioritetnih pitanja u velikoj mjeri bi se unapredio rad Pravobranilaštva.

III POGLAVLjE

# IZVJEŠTAJ O RADU PRAVOBRANILAŠTVA REPUBLIKE SRPSKE OD 01.01 - 31.12.2023. GODINE

## Ključne aktivnosti

U izvještajnom periodu su realizovani poslovi i zadaci iz nadležnosti Pravobranilaštva Republike Srpske pred sudovima i drugim nadležnim organima pred kojima se ovaj organ pojavljuje kao zastupnik po zakonu subjekata iz člana 9. Zakona o Pravobranilaštvu. Pored najbrojnijih poslova zastupanja u sudskim, upravnim i drugim postupcima, ovaj organ obavlja i druge poslove propisane nizom posebnih zakona i podzakonskih akata.

**Pravobranilaštvo Republike Srpske je u 2023. godini imalo ukupno u radu 88.845 predmeta iz svih oblasti od čega je: preneseno iz prethodnog izvještajnog perioda 66.391 predmeta, zaprimljeno u izvještajnom periodu 22.454 predmeta, završeno u izvještajnom periodu 21.105 predmeta, ostalo u radu 67.740 predmeta.**

U trećem poglavlju izvještaja govori se o preduzetim aktivnostima radi zaštite i ostvarivanja imovinskih prava zastupanih subjekata iz člana 9. Zakona o Pravobranilaštvu, sa statističkim pokazateljima za sve vrste predmeta iz nadležnosti organa.

Pravobranilaštvo ima znatan broj predmeta u radu koji vode pred nadležnim sudovima u Republici Srpskoj, ali i pred sudovima u Federaciji BiH, Brčko Distriktu BiH i Sudom BiH. Rješavanje sudskih predmeta zavisi od efikasnosti i ažurnosti sudova kao i ponašanja druge strane u postupku, a dinamika rješavanja predmeta za čije su rješavanje zaduženi drugi nadležni organi, zavisi od stepena njihove efikasnosti, a ne samo od efikasnosti Pravobranilaštva. U izvještajnom periodu preduzete su sve pravne radnje propisane procesnim zakonima u cilju što efikasnijeg okončanja postupaka.

Važno je naglasiti da se Zakonom o zaštiti prava na suđenje u razumnom roku Republike Srpske („Sužbeni glasnik Republike Srpske“, broj 99/20), uređuje i pravo na pravično zadovoljenje zbog povrede prava na suđenje u razumnom roku, koje se ostvaruje u sudskom postupku. Veći stepen ažurnosti sudova trebao bi dovesti i do bržeg rješavanja sudskih predmeta u kojima učestvuje, a time i do smanjenja ukupnog broja predmeta u radu.

## Zastupanje **pred sudovima i drugim organima**

Pravobranilaštvo ima u radu različite vrste predmeta. U skladu sa Pravilnikom o poslovanju i vođenju evidencija u Pravobranilaštvu („Službeni glasnik Republike Srpske“, broj 62/19), administrativni radnici ručno vode upisnike, u svim organizacionim dijelovima organa, i to: „P“ za parnične predmete; „Rv“ za predmete vanparničnog sudskog postupka; „I“ za izvršne predmete; „U“ za upravne predmete; „Us“ za upravni spor; „Un“ za upravne predmete naknade ratne štete; „A“ za adhezione predmete; „Pr“ za predmete preventive; „M“ za predmete pravnih mišljenja; „Ms“ za predmete savjetodavnih pravnih mišljenja; „M-I“ za predmete otkupa stanova; „R“ za ostale predmete; „JP“ za predmete uprave u Pravobranilaštvu; „EI“ za predmete sa oznakom inostranosti; i PI“ za predmete pristupa informacijama.

Na osnovu Rješenja pravobranioca Republike Srpske broj JP-406/17 od 31.10.2017. godine, ovaj organ, sa sjedištem u Banja Luci, ul. Vladike Platona bb, vodi u svom poslovanju i evidenciju izdatih ovlašćenja za zastupanje u svim osnovnim i posebnim organizacionim jedinicama.

## Parnični predmeti

**Pravobranilaštvo Republike Srpske je u 2023. godini imalo ukupno u radu 7.818 predmeta, od čega je: preneseno iz prethodnog izvještajnog perioda 6.852 predmeta, zaprimljeno u izvještajnom periodu 966 predmeta, završeno 1.146 predmeta, ostalo u radu 6.672 predmeta za naredni izvještajni period.**

Parnični predmeti se rješavaju u postupcima kod nadležnih sudova u: Republici Srpskoj, Federaciji BiH, Brčko Distriktu BiH, Sudu Bosne i Hercegovine, i pred sudovima u Republici Srbiji i Crnoj Gori - u predmetima gdje je ovom organu dozvoljeno učešće.

U toku 2023. godine je završeno 1.146 predmeta, čija je vrijednost 95.675.528,16 KM.

Od tog broja spor je dobijen u 480 predmeta u vrijednosti od 53.302.283,28 KM i spor je riješen na drugi način u 299 predmeta u vrijednosti od 27.582.080,35 KM ( povlačenje tužbe, prekid postupka, prestao da postoji pravni osnov, itd - znači da nije na štetu zastupanih subjekata Pravobranilaštva), a što ukupno iznosi 80.884.363,63 KM u korist Republike Srpske i drugih zastupanih subjekata.

Spor je izgubljen u 367 predmeta u vrijednosti od 14.791.164,53 KM.

Na kraju izvještajnog perioda ostalo je u radu ukupno 6.672 predmeta u ukupnoj vrijednosti od 834.147.575,80 KM.

Naglašavamo da, shodno odredbi člana 383. Zakona o parničnom postupku („Službeni glasnik Republike Srpske“, br. 58/03, 85/03, 74/05, 63/07, 49/09, 61/13 i 109/21), parnične troškove sačinjavaju izdaci učinjeni u toku ili povodom postupka. Parnični troškovi obuhvataju i nagradu za rad advokata i drugih lica kojima zakon priznaje pravo na nagradu.

U članu 395. stav 1. Zakona o parničnom postupku propisano je da se odredbe o troškovima postupka primjenjuju i na stranke koje zastupa Pravobranilaštvo Republike Srpske, a u članu 395. stav 2. da troškovi postupka iz st. 1. ovog člana obuhvataju troškove u skladu sa Tarifom o nagradama i naknadi troškova za rad advokata. U članu 37. stav 3. Zakona o Pravobranilaštvu propisano je da se troškovi za zastupanje Pravobranilaštva obračunavaju po Tarifi o nagradama i naknadama za rad advokata i predstavljaju prihod budžeta Republike Srpske.

### 1.3.1. Predmeti v.s. preko 50.000 KM

**Sjedište zamjenika pravobranioca Istočno Sarajevo**

1. Predmet broj P-1212/11, postupak se vodio pred Sudom BiH, po tužbi tužioca Republika Srpska protiv tužene Uprava za indirektno oporezivanje BiH, a koji je završen i pravosnažno dobijen 07.05.2015. godine.

Konačnom presudom Suda Bosne i Hercegovine broj S1 3 P 006452 15 Rev od 07.05.2015. godine, usvojena je revizija tužioca, preinačena drugostepena presuda tog suda od 29.12.2014. godine na način da je tužena BiH, UIO BiH obavezana da tužiocu isplati iznos od 15.004.650,53 KM sa pripadajućim zakonskim zateznim kamatama počev od 18.11.2013. godine pa do konačne isplate te da naknadi troškove parničnog postupka u iznosu od 6.000,00 KM sve u roku od 30 dana od dana prijema presude.

Izvršni postupak se vodi pod brojem I-116/2015 po osnovu pravosnažne presude Suda BiH kojom je izvršenik - Uprava za indirektno oporezivanje BiH obavezan da tražiocu izvršenja - Republika Srpska isplati iznos od 15.004.650,53 KM sa zakonskom zateznom kamatom počev od 18.11.2013. godine, pa do konačne isplate, kao i troškove parničnog postupka u iznosu od 6.000,00 KM, koji postupak pred Sudom BiH je još u toku.

Tužilac Republika Srpska, Ministarstvo finansija Republike Srpske, po zakonskom zastupniku Pravobranilaštvu Republike Srpske tužila je BiH, UIO jer je prilikom raspodjele prihoda za 2009. godinu i 2010. godinu oštetila tužioca za iznos od 52.970.338,19 KM, odnosno nezakonito raspodijelila i doznačila ovaj iznos u korist FBiH. Imajući u vidu da je tužena tokom postupka izmirila obaveze po osnovu glavnog duga, tužilac je, u tom dijelu povukao dio tužbenog zahtjeva, ali je ostao kod zahtjeva za isplatu zakonske zatezne kamate, koja iznosi 15.004.650,53 KM.

Kako predmetna obaveza od strane tužene, u zakonskom roku po presudi, nije izmirena, Pravobranilaštvo Republike Srpske je pred Sudom BiH pokrenulo izvršni postupak 16.09.2015. godine, br. I-116/15. Sud BiH je 28.09.2016. godine donio Rješenje o izvršenju broj S1 3 I 019671 16 I2 i odredio predloženo izvršenje koje će se provesti pljenidbom novčanih sredstava na računu dužnika u iznosu od 15.004.650,53 KM sa pripadajućim zakonskim zateznim kamatama počev od 18.11.2013. godine, do konačne isplate na transakcioni račun povjerioca te iznosa od 6.000,00 KM na ime troškova postupka. Navedeno rješenje o izvršenju je potvrđeno Rješenjem Suda BiH broj S1 3 I 019671 16 Gž2 od 08.12.2016. godine.

Prema obavještenju Ministarstva Finansija Republike Srpske ukupna obaveza izvršenika zajedno sa kamatama iznosi oko 28.000.000,00 KM, koju obavezu izvršenik nije izmirio. Pravobranilaštvo Republike Srpske je urgiralo više puta pred postupajućim sudom za provođenje predmetnog izvršenja. Sud odbija da provede izvršenje i prihvata prijedloge izvršenika za odgađanje postupka, sa obrazloženjem da se na navedenim računima izvršenika ne može provesti zapljena sredstava, jer istim izvršenik posluje i na taj način bi pretrpio štetu, čime Sud pokazuje krajnju pristrasnost u postupanju u korist izvršenika i Republika Srpska trpi štetu.

Pravobranilaštvo Republike Srpske je do sada naplatilo dio potraživanja u iznosu od 4.593.004,97 KM.

Na rješenje Suda BiH broj S1 3 I 019671 21 I 8 kojim se odgađa izvršenje, Pravobranilaštvo Republike Srpske izjavljuje žalbu ukazujući na niz nepravilnosti i na nepostojanje zakonskog uporišta za takvo postupanje Suda. Međutim, Sud rješenjem broj S1 3 I 019671 21 Gž 9 od 15.09.2021. godine žalbu odbija i prvostepeno rješenje potvrđuje.

Nadalje, Rješenjem Suda BiH broj S1 3 I 019671 22 I 9 od 10.06.2022. godine usvaja se prijedlog dužnika i odgađa provođenje izvršenja, rješenja ovog suda broj S 1 3 I 019671 16 I 2 od 28.09.2016. godine, dok se ne odluči o prijedlogu dužnika da se izvršenje provede putem Jedinstvenog računa trezora na način regulisan Instrukcijom o načinu izvršenja – plaćanja izvršnih sudskih presuda preko budžeta institucija BiH ili do novog prijedloga povjerioca za izvršenje na drugi način, a najduže do 11.06.2023. godine. U slučaju da povjerilac predloži novi način izvršenja sud će odlučiti posebnim rješenjem i odgađa provođenje izvršenja najduže do 11.06.2023. godine.

Protiv navedenog rješenja Pravobranilaštvo Republike Srpske je izjavilo žalbu, međutim rješenjem br. S1 3 I 019671 22 Gž 10 od 18.07.2022. godine Sud žalbu odbija i prvostepeno rješenje potvrđuje. Rješenjem Suda BiH broj S1 3 I 019671 23 I 10 od 15.06.2023. godine usvaja se prijedlog dužnika i odgađa provođenje izvršenja najduže do 11. juna tekuće godine. Gore označeno postupanje Suda je nastavljeno i u tekućoj godini, a što će biti prikazano u narednom izvještaju o radu.

2. Predmet broj: P-50/22, postupak koji se vodi kod Okružnog privrednog suda u Istočnom Sarajevu pod brojem: 61 0 Ps 014870 22 Ps po tužbi tužioca „Premijer sport“ d.o.o. Istočno Sarajevo protiv tuženog Grada Trebinje, radi diskriminacije, v.s. 217.083,33 KM. Prvostepenom presudom od 09.03.2023. godine tužbeni zahtjev je odbijen. Tužilac je 28.03.2023. godine izjavio žalbu, tuženi je uložio odgovor na žalbu 19.04.2023. godine. Presudom Višeg privrednog suda u Banja Luci broj 61 0 Ps 014870 23 Pž od 13.09.2023. godine žalba tužioca se odbija i potvrđuje presuda Okružnog privrednog suda u Istočnom Sarajevu. Tužitelj je na presudu drugostepenog Suda izjavio reviziju. Presudom Vrhovnog suda Republike Srpske br. 61 0 Ps 014870 23 Rev od 28.11.2023. godine revizija je odbijena. Predmet arhiviran.

**Sjedište zamjenika pravobranioca Bijeljina**

3. Predmet broj: P-80/21, Fabrika glinice „Birač“ a.d. Zvornik - u stečaju protiv Republike Srpske radi utvrđivanja pravnog dejstva Odluke Vlade Republike Srpske na stečajnu masu u pogledu prava vlasništva na nepokretnostima**-**stanovima u Baošiću, Republika Crna Gora, v.s. 879.137,76 KM. Okružni privredni sud u Bijeljini je donio presudu broj 59 Ps 037101 21 Ps od 04.04.2022. godine kojom usvaja tužbeni zahtjev tužioca i utvrđuje da je gore navedena odluka Vlade Republike Srpske bez pravnog značaja na stečajnu masu tužioca, koja se odnosi na prenos imovine stečajnog preduzeća u Baošićima, a na koju presudu je izjavljena žalba Višem privrednom sudu Banja Luka, koji je preinačio prvostepenu odluku i odbio tužbeni zahtjev tužioca na koju odluku je tužilac izjavio reviziju Vrhovnom sudu Republike Srpske i ista je odbijena. U toku je prodaja predmetnih nepokretnosti od strane upisanog vlasnika u korist budžeta Republike Srpske.

4. Predmet broj: P-432/16, tužilac „Cetaneks“ d.o.o. Brčko, tuženi Brčko Distrikt BiH i Republika Srpska, radi naknade štete, v.s. 10.951.640,09 KM. Tužba je podnesena dana 15.10.2016. godine radi dvostruke naplate poreza od strane Republike Srpske i od Brčko Distrikta BiH. Nad tužiocem je otvoren stečajni postupak rješenjem Osnovnog suda Brčko Distrikta BiH broj 96 0 P 100420 21 P 2 od 17.08.2021. godine. Postupak još nije okončan.

5. Predmet broj: P-140/22, tužilac „Progres“ d.o.o. Bratunac protiv Opštine Bratunac, radi duga navodno nastalog u postupku izgradnje zgrade opštine Bratunac u vijednosti spora od 606.090,00 KM. U toku je postupak pred Okružnim privrednim sudom u Bijeljini. U međuvremenu je tužba povučena od strane tužioca. Predmet je arhiviran dana 08.11.2023. godine.

6. Predmet broj:P-53/20, P.M. i P.M. iz Bijeljine protiv Republike Srpske, RGURS Banja Luka, radi naknade štete kao izgubljene dobiti po osnovu odbijanja uknjižbe prava vlasništva na nepokretnostima, v.s. 1.080.000,00 KM. Tužba podnesena dana 12.12.2019. godine. Prvostepenom i drugostepenom odlukom postupajućih sudova odbijen je tužbeni zahtjev tužioca, na koju odluku je tužilac izjavio reviziju Vrhovnom sudu Republike Srpske i ista je odbijena kao neosnovana. Nije poznato da li je uložena apelacija.

**Sjedište zamjenika pravobranioca Banja Luka**

7. Predmet broj: P-35/18, postupak se vodi pred Osnovnim sudom Banjaluka, tužilac: ''Nov Produkt'' d.o.o Srbac, tuženi: Republika Srpska, radi naknade materijalne štete, izgubljene dobiti i naknade nematerijalne štete zbog gubitka brenda (v.s. 138.294.458,23 KM). Na ročištu za glavnu raspravu održanom dana 02.06.2021. godine naloženo je punomoćniku tužioca da dostavi dokaz o položenom pravosudnom ispitu s obzirom na vrijednost spora u skladu sa odredbama ZPP-a. S obzirom da isti nije dostavio dokaz, rješenjem Osnovnog suda u Banjaluci broj 71 0 P 275425 17 P od 23.08.2021. godine ukinute su sve parnične radnje i predmet vraćen u fazu pripremnog ročišta. Presudom Osnovnog suda u Banjaluci broj 71 0 P 275425 17 P od 09.08.2022. godine u stavu 1. odbija se tužbeni zahtjev tužioca kojim je traženo da se obaveže Republika Srpska da tužiocu na ime naknade štete isplati iznos od 94.424.062,00 KM sa zakonskom zateznom kamatom računajući od 26.12.2017. godine do isplate. ( Tužbeni zahtjev prvobitno postavljen na iznos od 138.294.458,23 KM uređen je shodno nalazu vještaka ekonomske struke na iznos od 94.424.062,00 KM, te s obzirom na činjenicu da je zakonska zatezna kamata od kada je potraživana tj. od 26.12.2017. godine nesporno dostigla glavni dug u vremenu pisanja izvještaja), stavom 2. obavezuje se tužitelj da tuženoj Republici Srpskoj nadoknadi troškove parničnog postupka u iznosu do 21.250,00 KM u roku od 30 dana od dana dostavljanja prepisa presude. Okružni sud u Banjoj Luci odlučujući o žalbi tužioca ''Nov Produkt'' d.o.o Srbac izjavljenoj protiv presude Osnovnog suda u Banjaluci broj 71 0 P 275425 17 P od 09.08.2022. godine, donio je presudu br. 71 0 P 275425 23 Gž kojom se žalba tužioca odbija, a potvrđuje presuda Osnovnog suda u Banjaluci broj 71 0 P 275425 17 P od 09.08.2022. godine čime je ovaj predmet pravosnažno okončan. Tužilac je izjavio reviziju Vrhovnom sudu Republike Srpske protiv odluke Okružnog suda u Banjaluci, koja revizija je presudom Vrhovnog suda broj 71 0 P 275425 23 Rev odbijena. Izvršni postupak radi naknade troškova postupka je u toku.

8. Predmet koji se vodio kod Okružnog privrednog suda Banja Luka, sudski broj 57 0 Ps 022247 08 Ps, po tužbi Grada Banja Luka, protiv tuženog „Sokolsko društvo“ Banja Luka okončan je u korist Grada Banja Luka. Vrhovni sud Republike Srpske odbio je reviziju tuženog kao neosnovanu i potvrdio presude nižestepenih sudova, kojima se utvrđuje da je ništav upis zabilježbe ispravke nosioca prava raspolaganja-korištenja „Sokolsko društvo“ Banja Luka, jer je isto u zemljišnoj knjizi bilo upisano u korist „Sokolsko društvo“ Banja Luka, i naloženo je njegovo brisanje te uspostavljanje ranijeg zemljišnoknjižnog stanja. Pravosnažna presuda je provedena.

U toku je novi parnični postupak po tužbi Grada Banjaluka protiv tuženog ,,Sokolsko društvo,, radi utvrđenja prava svojine i predaje i posjed. U upravnom postupku je doneseno rješenje kojim je pretvoreno pravo korištenja u pravo svojine na predmetnom zemljištu u korist Grada Banjaluka, ali isto do danas nije postalo pravosnažno. Izvršni postupak radi naplate troškova postupka u iznosu od 14.700,00 KM u toku.

9. Predmet broj: P**-**668/16, postupak se vodi kod Okružnog privrednog suda u Banja Luci, po tužbi tužioca - protivtuženog: ''Tamaris'' d.o.o. Banja Luka, protiv tuženi-protivtužilac: Republika Srpska, radi naknade štete; v.s. 242.042.185,54 KM. Tužilac je dana 21.10.2016. godine, podnio tužbu, radi naknade štete u iznosu od 13.420.000,00 KM, s tim da je tužena–protivtužilac podnijela protivtužbu radi raskida ugovora o koncesiji, te radi predaje u posjed predmetnih nepokretnosti, kao i isplate duga na osnovu koncesije u iznosu od 709.362,76 KM. Donesena presuda kojom se odbija tužbeni zahtjev tužioca ''Tamaris kompani'' d.o.o. Banja Luka, radi naknade štete u iznosu od 242.042.185,54, i protivtužbeni zahtjev tužene u cijelosti. Viši privredni sud donio je odluku kojom se žalbe tužioca i tuženog usvajaju, u određenom dijelu navedenom u izreci odluke, te se u tom dijelu predmet vraća prvostepenom sudu na ponovno suđenje, s tim da se žalba tužene - protivtužioca Republike Srpske odbija u određenom dijelu i potvrđuje prvostepena presuda u tom dijelu. Revizija je, od strane Pravobranilaštva, Sjedište zamjenika pravobranioca Banja Luka, izjavljena dana 06.10.2021. godine. Vrhovni sud Republike Srpske je dana 27.09.2022. godine, donio rješenje broj 57 0 Ps 120397 21 Rev, kojim je usvojio reviziju tužene, te presudu Višeg privrednog suda u Banja Luci od 07.09.2021. godine, u dijelu kojim je odlučeno o zahtjevu protivtužbe za isplatu koncesione naknade sa porezima i doprinosima ukinuo i predmet u tom dijelu vratio na ponovno suđenje.

U ponovnom postupku Okružni privredni sud u Banja Luci je donio presudu kojom se odbija tužbeni zahtjev tužioca “Tamaris company“ d.o.o Banja Luka, koji je tražio da se obaveže Republika Srpska da tužiocu isplati na ime naknade štete iznos od 10.746.350,20 KM, za zakonskom zateznom kamatom. Obavezan je tužilac da tuženoj naknadi troškove parničnog postupka u iznosu od 45.400,00 KM. Obavezan je tužilac -protivtuženi „Tamaris company“ d.o.o. Banja Luka da tuženoj-protivtužiteljici Republici Srspkoj, na ime neplaćene koncesione naknade za vremenski period od 01.01-01.08.2012. godine isplati iznos od 18.322,92 KM. Odbijen je protivtužbeni zahtjev tužene - protivtužiteljice – da se raskine ugovor o koncesiji od 17.12.2007. godine, **-** da se raskine aneks 1 ugovora o koncesiji od 19.10.2011. godine i aneks 2 ugovora o koncesiji od 25.04.2014. godine; **-** da se obaveže tužilac-protivtuženi da tuženoj-protivtužiteljici preda u posjed zemljušte koje je bilo predmet gore navednog ugovora o koncesiji i aneksa; **-** da se obaveže tužilac**-**protivtuženi da tuženoj **-** protivtužiteljici na ime ukupnog duga isplati iznos preko dosuđenog; kao i da joj naknadi troškove parničnog postupka. Obavezuje se tužena**-**protivtužiteljica da tužiocu**-**protivtuženom naknadi troškove parničnog postupka u iznosu od 41.203,17 KM, pod prijetnjom prinudnog izvršenja. Postupak u toku.

10. Predmet broj: P-228/23, postupak se vodi pred Okružnim privrednim sudom u Banjaluci, tužilac ,,Pavgord,, d.o.o Foča, tuženi: Republika Srpska, Vlada Republike Srpske, Ministarstvo finansija, Poreska uprava Republike Srpske, radi utvrđivanja založnog prava i promjene činjenica upisa založnog povjerioca v.s. 9.508.705,00 KM. Tužilac je dana 26.07.2023. godine podnio tužbu radi utvrđivanja založnog prava i promjene činjenica upisa založnog povjerioca v.s. 9.508.705,00 KM, nakon čega je sud proveo prvostepeni postupak. Dana 25.12.2023. godine donesena je presuda broj 57 0 Ps 141366 23 Ps kojom je usvojen tužbeni zahtjev tužioca te obavezan tuženi da tužiocu nadoknadi troškove postupka u iznosu od 27.500,00 KM. Pravobranilaštvo Republike Srpske, Sjedište zamjenika pravobranioca Banjaluka izjavilo je žalbu koja je presudom Višeg privrednog suda broj 57 0 Ps 141366 24 Ps uvažena u cijelosti, preinačena presuda Okružnog privrednog suda u Banjaluci tako što se odbija tužbeni zahtjev tužioca, kao neosnovan te je obavezan tužilac da tuženom nadoknadi troškove postupka u iznosu od 19.828,00 KM, u roku od 30 dana od dana prijema presude, koji je izjavio reviziju Vrhovnom sudu Republike Srpske na koju je Pravobranilaštvo Republike Srpske, Sjedište zamjenika pravobranioca Banjaluka blagovremeno dalo odgovor. Odluka po reviziji nije donesena.

11. Predmet broj: P-469/22, postupak se vodi kod Okružnog privrednog suda u Banja Luci, po tužbi tužioca „Autoprevoz“ a.d. Banja Luka, podnesena dana 22.11.2022. godine, protiv tuženog Grada Banja Luka radi faktičke eksproprijacije, v.s. 12.000.000,00 KM i po protivtužbi tuženog**-**protivtužioca Grada Banja Luka protiv tužioca**-**protivtuženog „Autoprevoz“ a.d. Banja Luka, radi utvrđivanja ništavosti upisa i utvrđenju prava vlasništva.

U toku pisanja ovog izvještaja, u međuvremenu, Presudom Okružnog privrednog suda u Banja Luci br. 57 0 Ps 139922 22 Ps od 02.10.2024. godine odbija se zahtjev tužioca „Autoprevoz“ a.d. Banja Luka, kojim je tražio da se obaveže tuženi Grad Banja Luka da tužiocu na ime naknade zbog izuzetih nekretnina, bez prethodno provedenog postupka eksproprijacije, odnosno izvršene faktičke eksproprijacije isplati: **-** iznos od 21.460.000,00 KM za izuzeto zemljište, - iznos od 10.918.800,00 KM za izuzetu zgradu sagrađenu na parceli br. 16/13 upisanoj u zk. ul. br. 7072 k.o. SP Banja Luka, dakle ukupan novčani iznos od 32.378.800,00 KM, sa zakonskim zateznim kamatama pa do konačne isplate, kao i zahtjev za naknadu troškova parničnog postupka, sa zakonskom zateznom kamatom od dana presuđenja, pa do konačne isplate, sve u roku od 30 dana od dana donošenja presude pod prijetnjom prinudnog izvršenja. Obavezan je tužilac da tuženom naknadi troškove parničnog postupka u iznosu od 24.815,00 KM. Odbija se zahtjev tuženog za naknadu troškova postupka preko dosuđenog iznosa. Odbija se zahtjev tuženog**-**protivtužioca Grad Banja Luka, kojim je tražio da se utvrdi da je ništav upis prava svojine i posjeda tužioca**-**protivtuženog „Autoprevoz“ a.d. Banja Luka na parcelama označenim kao kč. br. 2424/6, 2424/1, 2424/7, 2424/9, 2424/22, 16/13, 16/41, 16/12 i 16/14 i **-**da je tuženi-protivtužilac na osnovu finansiranja i izgradnje objekata komunalne javne infrastrukture stekao pravo vlasništva na parcelama označenim kao kč. br. 2424/6, 2424/1, 2424/7, 2424/9, 2424/22 k.o. SP Banja Luka u površini od 11274 m2, upisanim u zk. ul. br. 7071 k.o. SP Banja Luka i parcelama označenim kao kč. br. 16/13 i 16/41 u površini od 1428 m2, upisanim u zk. ul. br. 7072 k.o. SP Banja Luka i parcelama označenim kao kč. br. 16/12 i 16/14 u pov. od 1905 m2, upisanim u zk. ul. br. 11937 k.o. SP Banja Luka, što je tužilac**-**protivtuženi dužan priznati i trpiti da se tuženi**-**protivtužilac na osnovu ove presude upiše kao kod RGURS, PJ Banja Luka kao vlasnik, odnosno posjednik predmetnih nekretnina sa 1/1 dijela, kao i zahtjev za naknadu troškova parničnog postupka, u roku od 30 dana od dana donošenja presude pod prijetnjom prinudnog izvršenja. Obavezuje se tuženi**-**protivtužilac da tužiocu**-**protivtuženom naknadi troškove parničnog postupka u iznosu od 22.980,00 KM sa zakonskom zateznom kamatom od presuđenja pa do isplate, u roku od 30 dana od dana prijema presude, pod prijetnjom prinudnog izvršenja. Žalbeni postupak u toku, o ishodu u narednom izvještajnom periodu.

12. Predmet broj: P-15/23, postupak se vodio kod Okružnog privrednog suda u Banja Luci, po tužbi tužitelja „Premier sport“ d.o.o. Istočno Novo Sarajevo protiv tužene Republike Srpske, radi naknade štete. Tužilac smatra da mu je tužena u periodu od 17.03.2019 **-** 19.07.2022. godine pričinila materijalnu štetu u vidu izmakle zarade zbog nemogućnosti priređivanja elektronskih igara na sreću na uplatno**-**isplatnim mjestima, te nepravilnog i nezakonitog rada organa uprave u ukupnom iznosu od 30.480.014,81KM. Presudom prvostepenog suda br. 57 0 Ps 140275 22 Ps od 03.07.2023. godine tužena je obavezana da tužitelju na ime naknade materijalne štete po osnovu izgubljene dobiti isplati iznos od ukupno 5.108.879,12 KM sa kamatom i troškovima spora u iznosu od 5.635,50 KM, a tužbeni zahtjev u preostalom dijelu je odbijen.

Drugostepenom presudom Vušeg privrednog suda u Banjoj Luci br. 57 0 Ps 140275 23 Pž od 15.12.2023. godine žalbe stranaka su odbijene i prvostepena presuda potvrđena. U toku pisanja ovog izvještaja, u međuvremenu, Vrhovni sud RS je uvažio revizione navode Pravobranilaštva Republike Srpske, usvojio reviziju i obe odluke prvostepenog i drugostepenog suda preinačio u cijelosti, te tužbu odbio kao neosnovanu. Nesumnjivo je da u radnjama organa tužene nema protivpravnosti, te je isključena njena odgovornost za predmetnu štetu, s obzirom da su organi tužene postupali u okvirima svojih zakonskih ovlaštenja. Vrhovni sud je obavezao tužioca da Republici Srpskoj nadoknadi troškove postupka u iznosu od 17.500.KM.

**Sjedište zamjenika pravobranioca Doboj**

13. Predmet broj: P-5/23, kod Okružnog privrednog suda u Doboju u toku je postupak po tužbi „Promtes“ a.d. Teslić protiv tužene opštine Teslić radi određivanja mjere obezbjeđenja, vrijednost spora 1.767.775,62 KM. Okružni privredni sud u Doboju je pod brojem: 60 0 Ps 032248 23 Mo od 24.02.2023. godine odredio privremenu mjeru obezbjeđenja. Rješenjem Višeg privrednog suda u Banjaluci, broj 60 0 Ps 032248 23 Mož od 17.08.2023. godine odbijena je žalba protivnika predlagača i potvrđeno rješenje Okružnog privrednog suda u Doboju. Rješenjem Okružnog privrednog suda u Doboju, broj 60 0 Ps 032248 23 Mo od 14.12.2023. godine stavljena je van snage privremena mjera obezbjeđenja.

Tužilac pravni osnov za predmetnu tužbu pronalazi u zaključenom Sudskom poravnanju koje je zaključeno kod Osnovnog suda u Tesliću pod brojem: 87 0 V 002384 16 Ip dana 23.12.2016. godine u kojem su tužilac i tuženi odredili način izmirenja glavnog duga u iznosu od 3.087.396,24 KM, obračun zakonskih zateznih kamata u iznosu od 568.080,91 KM i troškove postupka u iznosu od 12.925,00 KM.

Opština Teslić je podnijela Prijedlog za ponavljanje pravosnažno okončanog postupka a nakon što je isti odbačen kao neblagovremen tužilac je pokrenuo postupak za naknadu štete i određivanje privremene mjere obezbjeđenja. Presudom Višeg privrednog suda u Banjaluci, br. 60 0 Ps 032175 23 Pž od 09.11.2023. godine uvažena je žalba tužene i odbijen tužbeni zahtjev tužioca za isplatu iznosa od 2.204.409,00 KM sa zakonskom zateznom kamatom počev od 14.01.2023. godine te je obavezan na isplatu troškova sastava žalbe tuženom u iznosu od 3.750,00 KM. Na predmetnu presudu tužilac je izjavio reviziju Vrhovnom sudu Republike Srpske. Čeka se odluka suda.

14. Predmet broj: P-124/20, kod Okružnog privrednog suda Doboj u toku je postupak po tužbi „Ignjić“ d.o.o. Teslić protiv tužene Opštine Teslić, radi naknade štete, v.s. 676,270,00 KM. Naknadu štete tužitelj potražuje po osnovu Ugovora o koncesiji broj 02-31-696/00 od 31.10.2000. godine zaključenim sa Vladom Republike Srpske, za eksploataciju tehničkog građevinskog kamena na javnom dobru „Krečnica“ Teslić. Tužitelju je, prema navodima tužbe, do eksploatacionog polja onemogućen pristup zbog zabrane korištenja mosta na rijeci Velika Usora, mjesto Crna rijeka, jer su na istom od strane saobraćajne inspekcije tuženog utvrđeni određeni nedostaci na konstrukciji mosta, i nepoznato je ko ima obavezu da isti održava. Na osnovu sačinjenog elaborata trenutnog stanja predmetnog mosta od 23.09.2014. godine saobraćajna inspekcija naložila je tuženom da izvrši sanaciju mosta i postavljanje saobraćajnog znaka, što tuženi, prema navodima tužbe nije učinio, zbog čega je tužitelj pretrpio štetu za koju potražuje naknadu. Dana 31.05.2022. godine postupajući sud je donio presudu br. 60 0 Ps 030148 20 Ps kojom se u cjelosti odbija tužbeni zahtjev tužioca. Viši privredni sud u Banjaluci donio je presudu br. 60 0 Ps 030148 22 Pž od 20.10.2022. godine kojom se žalba tužioca odbija i potvrđuje prvostepena presuda. Dana 19.12.2022. godine od strane tužilaca izjavljena je revizija na navedenu presudu, a koja je presudom Vrhovnog suda Republike Srpske, odbijena.

**Sjedište zamjenika pravobranioca Foča**

15. Predmet broj: P-12/2021, Tužilac: Premijer sport d.o.o. Istočno Sarajevo, Tuženi: Opština Rogatica, Radi: diskriminacije, v.s. 121.087,87 KM. Predmet se vodio kod nadležnog Okružnog privrednog suda Istočno Sarajevo po tužbi tužitelja radi diskriminacije i vraćanja više uplaćenog iznosa na ime komunalne takse za isticanje poslovnog imena u iznosu od 121.087,87KM. Prvostepeni sud je odbio tužbeni zahtjev tužitelja uz obavezu naknade troškova tuženom. Viši privredni sud u Banja Luci je dana 23.11.2022. godine Presudom br. 61 0 Ps 013893 22 Pž odbio žalbu tužioca i potvrdio prvostepenu presudu. Dana 26.12.2022. godine tužitelj je izjavio reviziju Vrhovnom sudu Republike Srpske na drugostepenu odluku, a ovo sjedište je dana 03.01.2023. godine dalo odgovor na reviziju. Presudom Vrhovnog suda Republike Srpske broj 61 0 Ps 013893 23 Rev od 10.07.2023. godine odbijena je revizija tužitelja i potvrđene nižestepene presude. Predmet okončan **-** dobijen.

16. Predmet broj: P-24/2021, tužilac: „Agrokombinat“ Rogatica a.d. u stečaju, tuženi: Republika Srpska, radi utvrđenja osporenog potraživanja u stečajnom postupku, v.s. 1.400.726,08 KM. Nadležan Okružni privredni sud u Istočnom Sarajevu, tužba zaprimljena dana 03.08.2021. godine, dat odgovor na tužbu od 11.08.2021. godine. Presudom Okružnog privrednog suda u Istočnom Sarajevu br.61 0 Ps 014242 21 Ps od 02.12.2022. godine odbijen je tužbeni zahtjev tužioca kao neosnovan, te je tužilac obavezan da tuženom nadoknadi troškove parničnog postupka u iznosu od 9.220,00 KM. Na prvostepenu presudu tužilac je izjavio žalbu od 16.12.2022. godine, na koju je tuženi dao odgovor od 03.01.2023. godine. Viši privredni sud u Banja Luci je donio presudu dana 06.04.2023. godine, kojom se žalba tužioca odbija i potvrđuje odluka prvostepenog suda. Nakon toga tužilac je izjavio reviziju dana 29.06.2023. godine, koja je presudom Vrhovnog suda Republike Srpske od 20.12.2023. godine, odbijena. Predmet završen, dobijen.

**Sjedište zamjenika pravobranioca Trebinje**

17. Predmet broj: P-185/10, postupak se vodio pred Osnovnim sudom u Trebinju po tužbi S. i M. Alijagić iz 1999. godine, protiv Republike Srpske, Vlade Republike Srpske, tadašnjeg Ministarstva trgovine i snabdjevanja, Opštine Trebinje i državnog preduzeća „Metalac“, radi naknade štete, v.s. 34.970.000,00 KM.

Tužioci su tvrdili da je Komisija Opštine Trebinje iz njegove radnje, između ostale imovine, izuzela i četiri tone skupocjenih srebrenih elektroda.

Prvostepenom presudom Osnovnog suda u Trebinju iz 2003. godine, obavezana je tužena Republika Srpska i opština Trebinje da plati tužiocima iznos od 6.033.000,00 KM uz odgovarajuću kamatu, koja bi budući da nije bila ograničena zakonom, a računala se od dana nastanka štete, iznosila preko 36.000.000,00 KM. Pravobranilaštvo, Sjedište zamjenika u Trebinju je izjavilo žalbu, a Okružni sud u Trebinju je dana 24.09.2004. godine donio presudu kojom se žalba prvotužene i drugotužene odbija kao neosnovana. Protiv presude Okružnog suda u Trebinju tuženi su izjavili reviziju. Tužioci su pokrenuli izvršni postupak, prigovor i žalba tuženih nisu uvaženi te je sud proveo izvršenje i sa računa Opštine Trebinje je skinut iznos od 1.661.362,23 KM. Vrhovni sud Republike Srpske je rješenjem broj 430/04 od 15.03.2005. godine, uvažio reviziju tužene i ukinuo presudu Okružnog suda u Trebinju broj Gž-577/03 od 24.09.2004. godine, i predmet vratio na ponovno suđenje.

Izuzetno je važno ponoviti da je, nakon okončanja u više navrata ponovljenih suđenja, S. Alijagić kod Općinskog suda u Dubrovniku dana 29.10.2015. godine podnio prijedlog za priznanje presude Osnovnog suda u Trebinju broj P 176/03 od 17.10.2003. godine, a Općinski sud u Dubrovniku je rješenjem broj 16 Ri 313/15 od 30.10.2016. godine priznao presudu. Ponavljamo da je do tada tužiocu, blokadama računa Grada Trebinja, ukupno isplaćeno 1.661.369,23 KM. Naglašavamo da je S. Alijagić u Republici Srpskoj pokrenuo postupak izvršenja, a koja odluka suda je već djelimično izvršena, te je Općinski sud u Dubrovniku donoseći rješenje i priznavajući navedenu presudu Osnovnog suda u Trebinju, S. Alijagiću omogućio da istu presudu u još jednom izvršnom postupku, ovaj put u drugoj državi naplati.

Županijski sud u Bjelovaru donio je rješenje broj Gž-1396/2016-2 od 03.08.2017. godine, kojim je žalba Republike Srpske uvažena kao osnovana, te je preinačeno rješenje Općinskog suda u Dubrovniku od 30.10.2015. godine, čime je prijedlog tužioca S. Alijagića, za priznanje strane sudske odluke odbijen kao neosnovan. Postupak u toku pred Vrhovnim sudom Republike Hrvatske.

Rješenjem Općinskog suda u Metkoviću, Stalna služba u Pločama br. 6R1-29/2019 od 12.01.2021. godine, priznata je presuda Osnovnog suda u Trebinju broj: P-176/03 od 17.10.2003. godine, koja je postala pravosnažna dana 16.09.2009. godine, kojom presudom je naložena protivnicima predlagača solidarna isplata predlagačima na ime naknade materijalne štete iznosa od 6.033.985,07 KM, sa zakonskom zateznom kamatom počev od 27.07.1993. godine, pa do isplate. Pravobranilaštvo je izjavilo ustavnu tužbu Ustavnom sudu Republike Hrvatske. Postupak toku.

18. Predmet broj: P-23/21, postupak se vodi kod Okružnog privrednog suda Trebinje, broj 62 0 Ps 012678 21 Ps, po tužbi tužioca: '' Globtur'' d.o.o. Međugorje protiv tuženog: Grad Trebinje, radi naknade štete, v.s. 241.673,60 KM. Tužba je podnesena 28.04.2021. godine. Tužilac traži tužbenim zahtjevom da mu tuženi na ime naknade materijalne štete isplati iznos od 200.000,00 KM na ime izgubljene dobiti koju je tužilac mogao očekivati prema redovnom toku stvari da nije od strane tuženog bio onemogućen koristiti poslovni prostor u ul. Stepe Stepanovića, dio Autobuske stanice u Trebinju u periodu od 24.10.2019 -20.07.2020. godine, a što je prouzrokovano neosnovanom mjerom obezbjeđenja protiv tužioca kao i da mu na ime neosnovanog obogaćenja za period od 01.04.2018 - 01.04.2019. godine, isplati iznos od 41.673,60 KM, sa zakonskom zateznom kamatom i troškovima postupka. Nadležni sud je dana 10.05.2023. godine donio presudu kojom je odbijen tužbeni zahtjev tužioca da mu tuženi na ime naknade materijalne štete isplati iznos od 137.000,00 KM, te da tužiocu na ime neosnovanog bogaćenja za period od 01.04.2018**-**01.04.2019. godine, isplati iznos od 41.673,60 KM, te je tužilac obavezan da tužiocu na ime troškova postupka isplati iznos od 10.325,00 KM. Viši privredni sud u Banja Luci je svojom presudom broj 62 0 Ps 012678 23 Psž od 13.09.2023. godine, odbio žalbu tužioca i potvrdio prvostepenu presudu od 10.05.2023. godine.

19. Predmet: P-19/20, postupak kod Okružnog privrednog suda u Trebinju, broj sudskog predmeta: 62 0 Ps 012507 20 P, tužilac Republika Srpska, tuženi opština Ljubinje, predmet spora: utvrđenje prava svojine na poljoprivrednom zemljištu, vrijednost spora: 100.000,00 KM. Tužba je podnesena dana 11.06.2020. godine, od strane Pravobranilaštva RS. Tužilac tužbom traži da sud utvrdi da je Republika Srpska vlasnik velikih površina-poljoprivrednih kompleksa koje se nalaze na teritoriji opštine Ljubinje. Naime, tokom postupka izlaganja na javni uvid podataka o nepokretnostima za KO Krajpolje, nadležna Komisija za izlaganje je nepokretnosti koje su predmet ovih tužbenih zahtjeva upisala kao svojinu Opštine Ljubinje. U pitanju su veliki poljoprivredni kompleksi. Okružni privredni sud u Trebinju je donio presudu broj 62 0 Ps 012507 20 Ps od 02.04.2021. godine kojom se tužbeni zahtjev tužioca odbija kao neosnovan. Izjavljena žalba Višem privrednom sudu u Banja Luci dana 19.04.2021. godine. Viši privredni sud u Banja Luci je dana 22.02.2022. godine, donio rješenje, kojim je žalbu tužioca uvažio, prvostepenu presudu ukinuo i predmet vratio prvostepenom sudu na ponovni postupak. Nakon ponovnog postupka, Okružni privredni sud u Trebinju donio je presudu od 10.06.2022. godine, odbio tužbeni zahtjev tužioca u cjelosti, a Viši privredni sud u Banja Luci je po žalbi ovog sjedišta na tu presudu, istu potvrdio. Na drugostepenu presudu izjavljena je revizija Vrhovnom sudu Republike Srpske.

20. Predmet br. P-20/20, Tužilac: Republika Srpska, Tuženi: Opština Ljubinje. Nadležni sud: Okružni privredni sud u Trebinju, Broj sudskog predmeta: 62 0 Ps 012440 20 Ps. Predmet spora: utvrđenje prava svojine na poljoprivrednom zemljištu. Vrijednost spora: 100.000,00 KM. Tužba je podnesena dana 11.06.2020. godine, od strane Pravobranilaštva RS, Sjedišta zamjenika pravobranioca Trebinje. Tužilac tužbom traži da sud utvrdi da je Republika Srpska vlasnik velikih površina-poljoprivrednih kompleksa koje se nalaze na teritoriji opštine Ljubinje. Naime, tokom postupka izlaganja na javni uvid podataka o nepokretnostima za KO Vođeni, nadležna Komisija za izlaganje je nepokretnosti koje su predmet ovih tužbenih zahtjeva upisala kao svojinu Opštine Ljubinje. U pitanju su veliki poljoprivredni kompleksi. Okružni privredni sud u Trebinju je donio presudu broj 62 0 Ps 012440 20 Ps od 18.12.2020. godine, kojom se tužbeni zahtjev tužioca odbija kao neosnovan. Izjavili smo žalbu Višem privrednom sudu u Banja Luci dana 04.01.2021. godine. Čeka se odluka suda.

21. P-25/21, Tužilac: Milan Kovačević iz Trebinja, tužena: Grad Trebinje, radi: naknade štete, nadležni sud: Osnovni sud Trebinje, broj sudskog predmeta: 95 0 P 070717 21 P, vsp: 400.000,00 KM. Tužba je podnesena dana 18.06.2021. godine. Tužilac tužbom traži isplatu naknade štete u iznosu od 100.000,00 KM, i to na ime umanjenja vrijednosti zemljišne nekretnine označene kao k.č. br. 851/1, površine 207 m2, kuća i zgrada, k.č. br. 851/2, površine 200 m2, k.č. br. 852/2, površine 105 m2 i k.č. br. 825/4 površine 83 m2 upisane u list nepiokretnosti br. 556 KO SP Trebinje, kao i iznos od 300,000,00 KM na ime izgubljene dobiti, sa zakonskom zateznom kamatom i troškovima parničnog postupka. Presudom Osnovnog suda u Trebinju od 20.12.2022. godine odbijen je u cjelosti tužbeni zahtjev tužioca. Po žalbi tužioca, Okružni sud u Trebinju, istu je odbio kao neosnovanu. Tužilac je dana 07.03.2023. godine, izjavio reviziju Vrhovnom sudu Republike Srpske, o kojoj još nije odlučeno.

22. P-50/22, Tužilac: ''Buk promet'' d.o.o. Bijeljina, Tuženi: Opština Gacko radi: duga. Nadležni sud: Okružni privredni sud Trebinje, Broj sudskog predmeta: 62 0 Ps 013058 22 Ps, v.s. 1.204.463,22 KM. Tužba je podnesena dana 11.08.2022. godine.Tužilac tužbenim zahtjevom traži da mu tužena na ime duga naknadi štetu po osnovu Ugovora o izvođenju određenih radova za projekat '' Dogradnja vodovodnog sistema Opštine Gacko''. Postupak u toku.

23. Tužilac: ''Termograding'' d.o.o. Gacko, Tuženi: Opština Gacko, Radi: utvrđenja prava svojine na stanu. Nadležni sud: Okružni privredni sud u Trebinju

Broj sudskog predmeta: 62 0 Ps 013322 23 Ps, v.s. 72.181,85 KM. Tužba podnesena dana 11.04.2023. godine. Tužilac tužbenim zahtjevom traži da sud utvrdi da je vlasnik stana koji se nalazi u naselju '' Burak '' Gacko, površine 69,74 m2. Prvostepenom presudom od 30.11.2023. godine, usvojen je u cjelosti tužbeni zahtjev tužioca i utvrđeno da je vlasnik predmetnog stana. Žalba na prvostepenu presudu nije izjavljivana, a po prijedlogu zastupanog subjekta, Opštine Gacko.

**Sjedište zamjenika pravobranioca Vlasenica**

24. Predmet broj: P-58/2021 – Pravobranilaštvo BiH je podnijelo tužbu od strane pravobranioca Mlađena Mandića, postupak se vodi pred Sudom BiH broj sudskog predmeta S1 3 P 041435 21 P, tužilac: Bosna i Hercegovina, tužena: Republika Srpska, radi: utvrđivanja prava svojine na nepokretnostima, v.s. 50.000,00 KM.

Kao predmet specifične prirode navodimo parnični postupak pokrenut pred Sudom Bosne i Hercegovine, u pravnoj stvari tužioca Bosne i Hercegovine protiv tužene Republike Srpske. Iako je naznačena vrijednost spora ne prelazi iznos od 50.000,oo KM, smatramo da je naprijed navedeni predmet specifične prirode iz razloga što je predmet spora utvrđivanje prava svojine na nepokretnostima koje su trenutno upisane kao svojina Republike Srpske, a na kojim nepokretnostima tužilac traži upis prava svojine u korist Bosne i Hercegovine. S tim u vezi, ističemo da je naprijed navedeni parnični postupak pokrenut pred Sudom Bosne i Herecgovine na osnovu tužbe tužioca Bosne i Hercegovine, koja tužba je podnesena sudu dana 13.10.2021. godine. Navedenom tužbom tužilac je tražio utvrđivanje prava svojine na svim nepokretnostima na kojima je trenutno upisana Republika Srpska, sa pravom svojine u dijelu 1/1, a koje nepokretnosti se nalaze u katastarskoj opštini Klještani, kao i utvrđivanje ništavnosti rješenja Republičke uprave za geodetske i imovinsko-pravne poslove Banja Luka – Područna jedinica Vlasenica. Odgovor na tužbu ovo Sjedište zamjenika pravobranioca Republike Srpske dostavilo je Sudu Bosne i Hercegovine dana 15.11.2021. godine. Tužilac je, podneskom od 31.10.2022. godine preinačio tužbeni zahtjev na način da je zatražio utvrđivanje prava svojine u korist tužioca Bosne i Hercegovine na svim nepokretnostima na teritoriji opštine Vlasenica (dakle, u svim katastarskim opštinama na teritoriji opštine Vlasenica) koje su trenutno upisane kao svojina Republike Srpske. Odgovor na preinačeni tužbeni zahtjev ovo sjedište zamjenika Pravobranioca Republike Srpske, dostavilo je sudu dana 02.12.2022. godine. Navedeni parnični postupak je u fazi pripremnog ročišta.

U međuvremenu u toku pisanja ovog Izvještaja, tužilac Bosna i Hercegovina, putem zastupnika po zakonu Pravobranilaštva BiH podnio prijedlog za prekid navedenog parničnog postupka. Sud Bosne i Hercegovine donio je rješenje, broj S1 3 P 041435 21 P od 15.03.2024. godine, kojim se naprijed navedeni parnični postupak prekida zbog rješavanja prethodnog pitanja, a koje se odnosi na postupak pred Ustavnim sudom BiH, po apelaciji broj AP-2064/23. Naprijed navedenim rješenjem sud je odredio da će se predmetni parnični postupak nastaviti nakon donošenja odluke Ustavnog suda BiH u naprijed navedenom predmetu broj AP-2064/23.

## Vanparnični predmeti

**Pravobranilaštvo Republike Srpske je u 2023. godini imalo ukupno u radu 4.046 predmeta, od čega je: preneseno iz prethodnog izvještajnog perioda 3.139 predmeta, zaprimljeno u izvještajnom periodu 907 predmeta, završeno u izvještajnom periodu 782 predmeta, ostalo u radu 3.264 predmeta.**

Sudovi ili drugi organi postupaju i odlučuju o ličnim, porodičnim, imovinskim i drugim pravima i pravnim interesima koji se po zakonu rješavaju u vanparničnom postupku. Odredbe ovog zakona primjenjuju se i u drugim pravnim stvarima iz nadležnosti sudova za koje zakonom nije izričito određeno da se rješavaju u vanparničnom postupku, a neodnose se na zaštitu povrijeđenog ili ugroženog prava, niti se zbog karaktera pravne stvari ili svojstva stranaka u postupku mogu primijeniti odredbe Zakona o parničnom postupku. Najviše u radu predmeta koji se odnose na: određivanje naknade za eksproprisane nepokretnosti, stambenu problematiku, uređenje međa i otvaranje depozita.

## 1.5. Predmeti izvršenja

**Pravobranilaštvo Republike Srpske je u 2023. godini imalo ukupno u radu 12.030 predmeta, od čega je: preneseno iz prethodnog izvještajnog perioda 8.784 predmeta, zaprimljeno u izvještajnom periodu 3.246 predmeta, završeno u izvještajnom periodu 2.635 predmeta, ostalo u radu 9.395 predmeta.**

Ostalo u radu 9.395 predmeta na dan 31.12.2023. godine, od tog broja:

- za naplatu potraživanja u korist subjekata koje zastupa Pravobranilaštvo 6.767 predmeta u vrijednosti od 114.567.660,11 KM.

- za isplatu potraživanja na teret subjekata koje zastupa Pravobranilaštvo 2.628 predmeta, u vrijednosti od 47.127.288,21 KM.

Završeno u izvještajnom periodu 2.635 predmeta vrijednosti od 14.975.888,94 KM, od čega je:

- za naplatu potraživanja u korist subjekata koje zastupa Pravobranilaštvo 1.202 predmeta, u vrijednosti od 3.611.947,78 KM, a za isplatu potraživanja na teret subjekata koje zastupa Pravobranilaštvo 1.433 predmeta, u vrijednosti od 11.364.141,16 KM.

Pojašnjenja radi, od ukupnog iznosa izvršnih predmeta za isplatu potraživanja na teret subjekata koje zastupa Pravobranilaštvo,

- U Sjedištu zamjenika pravobranioca Banja Luka tokom 2023. godine, a za isplatu u iznosu 7.488.320,36 KM većina izvršnih predmeta odnosi se na potraživanja po osnovu: naknade za ekspropisane nepokretnosti - eksproprijacija je vršena na cijeloj teritoriji Republike Srpske u zavisnosti od projekta; naknada za troškove advokata po osnovu odbrane po službenoj dužnosti u krivičnom i prekršajnom postupku; troškove vještačenja po vještacima različite struke izvršenim u postupcima eksproprijacije i po osnovu potraživanja proisteklih iz radnih sporova.

Izvršni postupci pored Republike Srpske kao izvršenika odnose se i na sve jedinice lokalne samouprave koje teritorijalno zastupa Pravobranilaštvo Republike Srpske, Sjedište zamjenika pravobranioca Banja Luka, u zavisnosti od izvršnih isprava po osnovu kojih su pokrenuti izvršni postupci. Sjedište zamjenika pravobranioca Banja Luka, u izvršnim predmetima, pored zastupanja gradova i opština, zastupa i institucije Republike Srpske, a ne samo subjekte sa područja mjesne nadležnosti osnovnog suda u Banjoj Luci, Gradiški, Srpcu, Laktašima, Kotor Varošu, Prnjavoru i Mrkonjić Gradu, odnosno Okružnog privrednog suda u Banjoj Luci.

* U Sjedištu zamjenika pravobranioca Bijeljina tokom 2023. godine, za isplatu u iznosu od 1.749.187,73 KM, većina tih potraživanja odnosi se na Grad Bijeljina i to u predmetima: I-139/22 „Prizma“ d.o.o. Bijeljina protiv grada Bijeljina u visini potraživanja od 602.760,13 KM zajedno sa troškovima postupka, izgradnja Centra za socijalni rad; I-181/22„Prizma“ d.o.o. Bijeljina protiv grada Bijeljina u visini potraživanja od 263.846,14 KM zajedno sa troškovima postupka, rekonstrukcija Sokolskog doma; I-185/23 „Most“ d.o.o. Bijeljina protiv Grada Bijeljina u visini potraživanja 363.326,53 KM zajedno sa troškovima postupka, popločavanje trga; I-184/23 „Elektroprijenos-Elektroprenos BiH“ a.d. Banja Luka protiv Grada Bijeljina u visini potraživanja 137.807,40 KM. Svi ovi predmeti su nastali po osnovu docnije u isplati za izvođenje građevinskih radova. Takođe, kao značajni predmet izvršenja protiv naših subjekata zastupanja, treba navesti izvršni predmet nastao po osnovu radnog spora broj I-170/21 H.A protiv Republike Srpske, MUP Republike Srpske u visini potraživanja od 255.151,52 KM.
* U Sjedištu zamjenika pravobranioca Trebinje tokom 2023. godine, za isplatu u iznosu od 1.688.821,94 KM 2/3 ovog iznosa odnosi se na radno-pravne odnose, neisplaćene plate zbog otkaza po pravosnažnim presudama u korist radnika, te ovim putem posebno ukazujemo na ovu problematiku.

Naglašavamo da je u dva predmeta prodaje potraživanja naplaćeno u korist zastupanih subjekata u 100% iznosu:

- preko 42 miliona KM za predmet FG „Birač“ a.d. Zvornik – u stečaju (pogledati str. 44. Izvještaja), i

- preko 600.000,00 KM za predmet „Novatvornica prečistača“ a.d. Rogatica – u stečaju. (pogledati str. 44. i 54. Izvještaja).

Od 114. miliona KM preostalih za naplatu u korist subjekata čiji je zastupnik po zakonu Pravobranilaštvo Republike Srpske, preko 25.000.000 KM se odnosi na predmet koji je u radu Sjedišta zamjenika pravobranioca Istočno Sarajevo, prikazan na strani 26. ovog Izvještaja pod rednim brojem 1., u poglavlju 1.3.1. Predmeti v.s. preko 50.000 KM.

## 1.6. Upravni predmeti

**Pravobranilaštvo Republike Srpske je u 2023. godini imalo ukupno u radu 48.775 predmeta, od čega je: preneseno iz prethodnog izvještajnog perioda 36.636 premeta, zaprimljeno u izvještajnom periodu 12.139 predmeta, završeno u izvještajnom periodu 11.770 predmeta, ostalo u radu 37.005 predmeta.**

Posmatrano sa aspekta pozitivnog zakonodavstva radi se o kompleksnoj pravnoj problematici koja je najčešće vezana za imovinska prava na nepokretnostima. Uočeno je povećanje broja upravnih predmeta upravo kao rezulat primjene: Zakona o premjeru i katastru Republike Srpske, Zakona o eksproprijaciji, Zakona o stvarnim pravima, Zakona o privatizaciji državnog kapitala u preduzećima, i niza drugih zakona.

### 1.6.1 Postupci izlaganja na javni uvid podataka o nepokretnostima i utvrđivanju prava na nepokretnostima

Nastavljen je rad na osnivanju katastra nepokretnosti u postupku koji se vodi u skladu sa odredbama Zakona o premjeru i katastru Republike Srpske i Pravilnika o načinu osnivanja i održavanja katastra nepokretnosti Republike Srpske. Pravobranilaštvo, kao zakonski zastupnik subjekata, označenih u članu 9. Zakona o Pravobranilaštvu učestvuje u postupcima izlaganja pred Republičkom upravom za geodetske i imovinsko - pravne poslove, Područnim jedinicama **-** nadležnim komisijama koje su formirane samo za potrebe vođenja ovih postupaka. Od početka postoji nesrazmjeran odnos između broja zaposlenih u Pravobranilaštvu i broja formiranih komisija za izlaganje, čiji članovi rade samo na ovim poslovima te je teško ispoštovati dinamiku i broj zakazanih rasprava. Uz dodatni angažman zaposlenih te saradnju sa predsjednicima komisija, uspješno se realizuje i ovaj dio aktivnosti na području cijele Republike Srpske. U 2023. godini je bilo ukupno u radu 48.775 upravnih predmeta. Od tog broja znatan broj predmeta se odnosi na predmete izlaganja.

U ovom izvještaju, kao u izvještajima iz ranijih godina, naglašavamo stav Pravobranilaštva da je Odluka Ustavnog suda BiH o poljoprivrednom zemljištu tehnički nesprovodiva, a ista nije u skladu ni sa Ustavom Republike Srpske.

## Upravni spor

**Pravobranilaštvo Republike Srpske je u 2023. godini imalo ukupno u radu 4.020 predmeta, od čega je: preneseno iz prethodnog izvještajnog perioda 3.275 predmeta, zaprimljeno u izvještajnom periodu 745 predmeta, završeno u izvještajnom periodu 803 predmeta, ostalo u radu 3.217 predmeta.**

Okružni sudovi odlučuju o zakonitosti akata kojima republički organi uprave i republičke upravne organizacije, organi jednica lokalne samouprave u opštini i gradu, preduzeća, ustanove i druga pravna lica koja vrše javna ovlašćenja, rješavaju o pravima i obavezama fizičkih i pravnih lica ili drugih stranaka u upravnim stvarima. Spor pune jurisdikcije daje ovlašćenje sudu da upravnu stvar sam raspravi do kraja, kako u materijalnom tako i u formalnom smislu i donese odluku koja u svemu zamjenjuje osporeni akt. U sporu ograničene jurisdikcije ocjenjuje se zakonitost tužbom osporenog akta - spor za poništaj upravnog akta. U tom slučaju sud može poništiti akt ukoliko bude utvrđena njegova nezakonitost i time se završava spor.

## Adhezioni predmeti

**Pravobranilaštvo Republike Srpske je u 2023. godini imalo ukupno u radu 137 predmeta ukupne vrijednosti od 17.694.247,05 KM, od čega je: preneseno iz prethodnog izvještajnog perioda 112 predmeta, u izvještajnom periodu zaprimljeno 25 predmeta, završeno u izvještajnom periodu 27, ostalo u radu 110 predmeta. Naplata predstoji.**

U ovim predmetima Pravobranilaštvo podnosi obrazložen imovinsko pravni zahtjev u ime oštećenog ( zastupani subjekti iz člana 9. Zakona o Pravobranilaštvu ), a kojim se traži nadoknada štete nastale kao posljedica izvršenja krivičnog djela. Ukazujemo da sudovi u krivičnom postupku kada optuženog oglašavaju krivim izriču kaznu za počinjeno krivično djelo ali najčešće ne odlučuju o podnesenom imovinsko pravnom zahtjevu, već se oštećeni sa imovinsko pravnim zahtjevom upućuju na parnicu u skladu sa čl. 108. Zakona o krivičnom postupku Republike Srpske.

## Predmeti preventive

**Pravobranilaštvo Republike Srpske je u 2023. godini imalo ukupno u radu 29 predmeta, od čega je: preneseno iz prethodnog izvještajnog perioda 9 predmeta, zaprimljeno u izvještajnom periodu 20 predmeta, intervencija uspjela u 12 predmeta, ostao u radu 17 predmeta.**

U članu 13. stav 4. Zakona o Pravobranilaštvu je pripisano da isto prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekata, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društveno štetnih pojava. Pravobranilaštvo je, u godišnjim izvještajima o radu za prethodne godine kao i u ovom izvještaju, ukazivalo i ukazivaće na određene dileme i probleme sa kojima se susrećemo u radu, te na neujedačenu sudsku praksu u pogledu tumačenja i primjene odredaba pojedinih zakona. Ovakvim djelovanjem se smanjuje broj sporova kod sudova i drugih nadležnih organa, i štite se imovinska prava i interesi zastupanih subjekata iz čl. 9. Zakona o Pravobranilaštvu.

### 1.9.1 **Sudski sporovi koji se vode po tužbama fizičkih lica iz FBiH i Brčko Distrikta BiH radi naknade nematerijalne i materijalne štete nastale u periodu ratnih dejstava**

Počevši od 2010. godine Pravobranilaštvo Republike Srpske, kao zastupnik po zakonu tužene Republike Srpske, učestvuje u sporovima koji se vode pred sudovima Republike Srpske, Federacije BiH i Brčko Distrikta BiH, radi naknade materijalne i nematerijalne štete, nastale u ratnim dejstvima. Od početka rada na ovim predmetima uočeno je više spornih pravnih pitanja koja su znatno otežavala rad. U nedostatku propisa kojima bi bila definisana odgovornost za štetu koja nema karakter ratne štete, a potiče iz perioda rata, u ovim parnicama su se od samog početka primjenjivala opšta pravila o odgovornosti za štetu sadržana u odredbama Zakona o obligacionim odnosima, ali ni ovaj zakon ne sadrži odredbe o posebnim slučajevima odgovornosti za štetu nastalu za vrijeme rata.

U okviru zakonskih nadležnosti, preduzeta su raspoloživa pravna sredstva u svim sudskim sporovima koji se vode pred nadležnim sudovima. Važno je naglasiti da nadležni sudovi u Federaciji BiH i Brčko Distriktu BiH, odbijaju zahtjeve Pravobranilaštva za naknadu troškova postupka zbog zauzetog stava da je naknada troškova postupka regulisana Zakonom o parničnom postupku Federacije BiH i Zakonom o izvršnom postupku FBiH, te da se troškovi postupka odmjeravaju prema propisima donesenim u FBiH, i stoga Pravobranilaštvo Republike Srpske ne može ostvariti naknadu troškova propisanih odredbama Zakona o parničnom postupku Republike Srpske, Tarifom o nagradama i naknadi troškova za rad advokata, te odredbama Zakona o Pravobranilaštvu Republike Srpske. Nakon detaljne analize ovih predmeta utvrđeno je da su u izvršnim predmetima kao izvršenici označeni pripradnici iz reda svih konstitutivnih naroda koji žive u BiH.

### 1.9.2 Preventivno postupanje u predmetu koji se vodio pred sudom Bosne i Hercegovine radi utvrđivanja prava vlasništva i uknjižbe lokaliteta „Veliki Žep“ u Han Pjesku

Podsjećanja radi, Sud BiH je donio presudu u pravnoj stvari tužitelja: 1. BiH - Ministarstvo odbrane, kojeg zastupa Pravobranilaštvo Bosne i Hercegovine, Sarajevo, protiv prvotužene Republika Srpska, koju zastupa Pravobranilaštvo Republike Srpske, Sjedište zamjenika Istočno Sarajevo, drugotužene JPŠ „Šume Republike Srpske“ a. d. Sokolac, i trećetužene „Mtel“ a. d. Banja Luka, radi: utvrđivanja prava vlasništva i uknjižbe, v. s. 31.000,00 KM, dana 03. 07. 2015. godine donio presudu broj S1 3 P016159 14 P, kojom je usvojen tužbeni zahtjev tužitelja.

Ova presuda je u odnosu na tuženu Republiku Srpsku potvrđena presudom Apelacionog vijeća suda BiH broj S1 3 P 016159 15 Pž od 27.07.2016. godine, a kojom je naložena uknjižba prava svojine u korist BiH i brisanje svih upisa na predmetnim nekretninama i to u Privremenom listu nepokretnosti (PLN). Pravobranilaštvo Republike Srpske, Sjedište zamjenika Istočno Sarajevo je na ovu presudu izjavilo reviziju dana 23.09.2016. godine, a koja je odlukom Suda od 24.11.2016. godine odbijena. Ustavni sud BiH donio je prvo Odluku o privremenoj mjeri kojom se odbija kao neosnovan zahtjev Republike Srpske za donošenje privremene mjere i to Odlukom broj AP-548/17 od 28.02.2017. godine, a zatim dana 06.07.2017. godine Odluku o dopustivosti u meritumu broj AP-548/17 kojom se odbija apelacija Republike Srpske kao neosnovana, sa izdvojenim mišljenjem sudija iz Republike Srpske. Pravobranilaštvo je isticalo da su odluke Suda BiH, ne sprovodive i nisu podobne za knjiženje. RGURS, PJ Han Pijesak je dana 26.01.2023. godine donio Zaključak, broj 21.49/952.1-199/16 od 26.01.2023, kojim je prekinuo postupak upisa prava vlasništva na nekretninama na osnovu pravosnažne i izvršne presude Suda BiH broj S 1 3 P 016159 14 P od 03.07.2015. godine. Ministarstvo odbrane BiH zastupano po Pravobranilaštvu BiH je izjavilo žalbu na naprijed navedeni zaključak, postupak u toku.

## Pravna mišljenja

**Pravobranilaštvo je u 2023. godini imalo ukupno u radu 1.451 predmeta, od čega je: preneseno iz prethodnog izvještajnog perioda 343 predmeta, zaprimljeno u izvještajnom periodu 1.108 predmeta, završeno 1.148 predmeta, na kraju predmetnog perioda nastavljen rad u 303 predmeta.**

Shodno članu 16. stav 1. Zakona o Pravobranilaštvu Republike Srpske zastupani subjekat je obavezan da zatraži mišljenje od Pravobranilaštva na nacrte privrednih ugovora, ugovora o koncesijama, ugovora o javno-privatnim partnerstvima i ugovora koji regulišu imovinsko-pravna pitanja, uz obavezu dostavljanja relevantne dokumentacije, a mišljenje iz stava 1. ovog člana Pravobranilaštvo je obavezno dati u roku od 15 dana, a u složenijim slučajevima u roku od 30 dana od dana prijema zahtjeva i potrebne dokumentacije. Mišljenja se odnose na imovinsko - pravna pitanja vezana za ugovor koji je dostavljen na ocjenu pravne valjanosti, tj. da li isti sadrži sve potrebne elemente ida li su ispoštovane procedure (npr: mišljenja o pravnoj valjanosti ugovora o koncesiji, zamjeni zemljišta, javno - privatnom partnerstvu, ugovori koji za predmet imaju pravo građenja, kupoprodajni ugovori i sl.). Davanje pravnih mišljenja je veoma kompleksna pravna problematika koja zahtijeva, od zaposlenih u Pravobranilaštvu Republike Srpske, poznavanje pozitivnog zakonodavstava Republike Srpske ne samo u oblasti građanskog prava, već i niza drugih oblasti, a kako bi dato mišljenje bilo u skladu sa važećim propisima.

**Pravobranilaštvu Republike Srpske je u 2023. godini imalo ukupno u radu 53 predmeta savjetodavnih pravnih mišljenja, od čega je preneseno iz ranijih godina 2, zaprimljeno u izvještajnom periodu 51 predmeta, završeno u izvještajnom periodu 34 predmeta, na kraju predmetnog perioda nastavljen rad u 19 predmeta.**

Pravobranilaštvo postupa na osnovu člana 16. stav 7). Zakona o Pravobranilaštvu kojom je propisano da zastupani subjekat može zatražiti mišljenje i u drugim pravnim stvarima kada smatra da je to potrebno, a Pravobranilaštvo je obavezno dostaviti mišljenje u roku od deset dana od dana primanja zahtjeva

**Pravobranilaštvu Republike Srpske je u 2023. godini imalo ukupno u radu 240 predmeta otkupa stanova, od čega je preneseno iz ranijih godina 1, zaprimljeno u izvještajnom periodu 239 predmeta, završeno u izvještajnom periodu 240 predmeta, ostalo u radu 0 predmeta.**

U skladu sa odredbama Zakona o privatizaciji državnih stanova („Službeni glasnik Republike Srpske“, broj 118/11, 67/13, 60/15, 45/18, 63/20). Pravobranilaštvo vrši kontrolu zaključenih ugovora o otkupu stanova. U članu 18. stav 2) ovog zakona propisano je da je pravobranilac dužan da podnese tužbu nadležnom sudu radi poništenja ugovora koji je zaključen suprotno odredbama ovog zakona.

## Vansudska poravnanja pred Pravobranilaštvom Republike Srpske

**Pravobranilaštvo Republike Srpske je u 2023. godini imalo ukupno u radu 1.900 predmeta, od čega je: preneseno iz prethodnog izvještajnog perioda 1.893 predmeta, zaprimljeno u izvještajnom periodu 7 predmeta, završeno u izvještajnom periodu 8 predmeta, ostalo u radu 1.892 predmeta.**

- Preneseno iz prethodnog perioda 1.893 predmeta u vrijednosti od 114.638.355,26 KM;

- Zaprimljeno u izvještajnom periodu 7 predmeta u vrijednosti od 50.600,00 KM;

- Ukupno u radu 1.900 predmeta vrijednosti od 114.6880.955,26 KM.

- Završeno u izvještajnom periodu 8 predmeta u vrijednosti od 31.600.00 KM, od čega je u:

- 4 predmeta postignuto poravnanje ukupne vrijednosti 13.000,00 KM,

- 4 predmeta obustavljen postupak ukupne vrijednosti od 18.600.00 KM,

- Ostalo u radu za naredi izvještajni period 1.892 predmeta vrijednosti od 114.657.355,26 KM ( zahtjevi za naknadu nematerijalne štete podneseni neblagovremeno nakon 28.02.2010. godine i nerješeni zahtjevi za naknadu materijalne štete).

Zakon o ostvarivanju prava na naknadu materijalne i nematerijalne štete nastale u periodu ratnih dejstava od 20.05.1992 - 19.06.1996. godine („Službeni glasnik RS“, broj 103/05, 1/09, 49/09 i 118/09) je u više navrata mijenjan zbog produžavanja roka za podnošenje zahtjeva, a poslednji put je produžen do 28.02.2010. godine. Pravilnim tumačenjem člana 114. Zakona o opštem upravnom postupku, zahtjeve za naknadu materijalne i nematerijalne štete podnesene poslije 28.02.2010. godine Pravobranilaštvo odbacuje zbog neblagovremenosti. Predmeti okončani vansudskim poravnanjem u postupku pred Pravobranilaštvom su definitivno završeni u smislu važećih propisa. Priznata vansudska poravnanja izmiruju se emisijom obveznica u skladu sa Zakonom o unutrašnjem dugu („Službeni glasnik Republike Srpske“, broj 1/12, 28/13, 59/13 i 44/14).

## 1.12 Zastupanje Poreske uprave Republike Srpske u stečajnim, likvidacionim, izvršnim i postupcima upisa i brisanja zakonske hipoteke

U 2023. godini, od strane pravobranioca Republike Srpske je izdato ukupno 414 ovlašćenja. Od tog broja izdata su 63 ovlaštenja za zaposlene u Pravobranilaštvu Republike Srpske radi vršenja određenih poslova u okviru organa; 99 ovlaštenja za zastupanje Poreske uprave Republike Srpske u likvidacionim postupcima, 65 ovlaštenja za zastupanje u postupcima upisa i brisanja zakonske hipoteke i 186 ovlaštenja za zastupanje u izvršnim postupcima.

- Stečajni postupak nad ribnjakom „Saničani“ a.d. Prijedor – u stečaju. Zemljište na kome se nalaze: ribnjaci, pristupni putevi, kanali i nasipi je površine cca 1.367 ha. U izvještajnom periodu su nastavljeni pregovori stečajnog upravnika sa Ministarstvom poljoprivrede, šumarstva i vodoprivrede Republike Srpske, koji za predmet imaju kupovinu ribnjaka u cjelosti od strane Vlade Republike Srpske, a nakon toga da se izvrši prenos imovine na Grad Prijedor. Ponavljamo da je protivno Ustavu i zakonu upisano pravo svojine na javnim dobrima u korist pravnih i fizičkih lica. Ovo Pravobranilaštvo je zastupalo interese Republike Srpske odnosno da javna dobra ( jezera, rijeke, zaštićena područja, itd.), poljoprivredno zemljište, šume, neizgrađeno gradsko građevinsko zemljište, ne mogu biti predmet privatizacije, odnosno svojina privatno - pravnih ili fizičkih lica. U izvještajnom periodu održana su dva ročišta, usvojen je izvještaj stečajnog upravnika. Ovlašteni procjenitelj je izvršio procjenu stečajnog dužnika kao pravnog lica i utvrdio da isti vrijedi 4.949.541,00 KM.

- FG„Birač“ a.d. Zvornik – u stečaju. Isplaćena potraživanja kao prihod Republike Srpske ( Ministarstvo finansija Republike Srpske, Poreska Uprava Republike Srpske, Fond PiO Republike Srpske i Fond zdravstvenog osiguranja Republike Srpske) u ukupnom prijavljenom iznosu od 42.378.785,00 KM a po osnovu zaključenih Ugovora o ustupanju potraživanja između ovih institucija sa drugom stranom d.o.o. „Pavgord“ Foča, čime je učešće Republike Srpske u stečajnom postupku okončano po ovom predmetu. U izvještajnom periodu Poreska uprava RS, PC Zvornik donijela je Rješenje o proglašenju poreskih obaveza nenaplativim pod br.06/1.06/0703-018-6/13 od 19.06.2023. godine.

- „Novatvornica prečistača“ a.d. Rogatica – u stečaju. Poreska uprava Republike Srpske je sa „Pavgord“ d.o.o. Foča zaključila Ugovor o ustupanju potraživanja u stečajnom postupku koji se provodi nad „Novatvornica prečistača“ ad Rogatica. Predmet ugovora je ustupanje razlučnih potraživanja koja su prijavljena i priznata u visini od 571.481,03 KM. U ugovorenom roku sticalac potraživanja je izvršio uplatu po osnovu gore navedenih ugovora te je uplaćeno 600.100,00 KM, čime je sticalac u potpunosti ispunio svoje ugovorne obaveze.Poreska uprava je saglasna da imenovani sticalac potraživanja stupi u statusni i procesni položaj Poreske uprave u stečajnom postupku koji se provodi nad „Novatvornica prečistača“ ad Rogatica.

**-** Stečajni postupak nad privrednim društvom „RATARSTVO“ a.d. Nova Topola je rješen u korist Republike Srpske donošenjem presuda Okružnog privrednog suda u Banjoj Luci br. 57 0 Ps 107950 21 Ps 2 od 25.11.2021. godine i br. 57 0 Ps 129953 21 Ps 2 od 30.11.2021. godine, na osnovu priznanja i utvrđivanjem poljoprivrednog kompleksa koji se prostire na četiri političke opštine i to: Gradiška, Srbac, Laktaši i Kozarska Dubica, površine cca 7 miliona m2 najkvalitetnijeg poljoprivrednog zemljišta. Republika Srpske je na osnovu presuda uknjižena s pravom svojine na nepokretnostima obuhvaćenim presudama, a privredno društvo ''Ratarstvo'' a.d. u stečaju Nova Topola je bilo korisnik istih te nije moglo biti predmet privatizacije državnog kapitala u preduzećima, a samim tim nije moglo ni ući u stečajnu masu kao predmet unovčenja u konkretnom stečajnom predmetu. U međuvremenu, u toku pisanja ovog Izvještaja, zakazana je skupština povjerilaca na kojoj bi se trebao zauzeti konačan stav stečajnih povjerilaca o zaključenju predmetnog stečajnog postupka, o čemu ćemo izvještavati u narednom periodu.

Odjeljenje za privredu i eksproprijaciju svojim radom značajno je uticalo na efikasnost u postupanju Poreske uprave Republike Srpske, čime je unapređena profesionalna saradnja između ova dva organa i značajno povećana naplata potraživanja.

## Eksproprijacija

Pravobranilaštvo je u 2023. godini aktivno učestvovalo u realizaciji znatnog broja projekata, a ukazaćemo na neke, i to:

**Odjeljenje za privredu i eksproprijaciju**

- Zakonom o posebnom postupku eksproprijacije radi izgradnje auto **-** puta Banja Luka**-**Prijedor („Službeni glasnik Republike Srpske“, broj 61/21 od 02.07.2021. godine), utvrđen je opšti interes za izgradnju auto – puta Banja Luka – Prijedor da se u tu svrhu može izvršiti potpuna eksproprijacija nekretnina koje su za to predviđene dokumentima prostornog uređenja, tj. planskim dokumentima kojim se određuje organizacija, namjena i način korišćenja i upravljanja prostorom, te kriterijumi i smjernice za uređenje i zaštitu prostora. Korisnik eksproprijacije je Republika Srpska.

Kod Pravobranilaštva Republike Srpske u postupcima eksprorpijacije za izgradnju auto-puta Banja Luka-Prijedor na područiju Grada Banja Luka i Grada Prijedor u radu je ukupno 1.211 predmeta (621 u Banjoj Luci i 590 u Prijedoru) eksprorpijacije po prijedlogu korisnika eksprorpijacije, od čega su u 132 predmeta (97 u Banjoj Luci i 35 u Prijedoru) prisutni i građevinski objekti na zemljištu koje je predmet eksproprijacije. Od ukupno 1.211 predmeta konačno je riješeno u upravnom postupku eksprorpijacije 1.171 (592 u Banjoj Luci i 579 u Prijedoru) i u istima postoje pravosnažna rješenja o eksproprijaciji.

U 678 predmeta (283 u Banjoj Luci i 395 u Prijedoru) ispunili su se uslovi za podnošenje zahtjeva za uknjižbu, te je u 601 predmetu (206 u Banjoj Luci i 395 u Prijedoru) i uknjižen korisnik eksprorpijacije, dok se u 77 predmeta (Banja Luka) još čeka odluka nadležnog upravnog organa po zahtjevu za uknjižbu. Kada su u pitanju rješenja o dozvoli ulaska u posjed eksprorpisanih nepokretnosti rješenjem Vlade Republike Srpske, doneseno je 738 rješenja o prijevremenoj dozvoli ulaska u posjed eksprisanih nepokretnosti (544 u Banjoj Luci i 194 u Prijedoru).

Konačno, po zahtjevu vlasnika nepokretnosti koje su predmet postupka eksproprijacije po zahtjevu korisnika eksporprijacije, a u smislu člana 11. Zakona o eksproprijaciji, podneseno je ukupno 756 zahtjeva (425 u Banjoj Luci i 331 u Prijedoru) od strane vlasnika da im se eksproprišu sve ili dio preostalih parcela za koje smatraju da više ne mogu koristiti odnosno da nemaju privredni interes da ih koriste na dosadašnji način.

U Pravobranilaštvu Republike Srpske su formirana 224 vanparnična predmeta (137 u Banjoj Luci i 87 Prijedoru) radi određivanja naknade u sudskom postupku, koji broj nije konačan i zavisi od dinamike dostavljanja predmeta od strane nadležne Republičke uprave za geodetske i imovinsko-pravne poslove nadležnim sudovima u Banjoj Luci i Prijedoru, te uzimanja u rad predmeta od strane postupajućih sudija. Ovdje posebno ukazujemo da u predmetima koji su okončani pred Republičkom upravom za geodetske i imovinsko-pravne poslove u upravnom postupku, nije postignut sporazum **-** predmeti su na sudskom odlučivanju, može se po zahtjevu korisnika eksprorpijacije prijevremeno stupiti u posjed eksproprisanih nepokretnosti na osnovu rješenja Vlade Republike Srpske o dozvoli ulaska u posjed nakon konačnosti rješenja o eksproprijaciji i tom radnjom nema smetnje za izdavanje građevinske dozvole. Podsjećamo da je za navedeno postupanje potrebna obrazložena inicijativa korisnika eksproprijacije u svakom pojedinom predmetu.

- Eksproprijacija nepokretnosti za potrebe izgradnje Kružne raskrsnice u Čelincu, na spoju magistralnog puta M-4 (M1-108) i regionalnog puta R-476 (R1-2103). Utvrđen opšti interes Odlukom Vlade Republike Srpske br. 04/1-012-2-2497/22 od 14.07. 2022. godine (,,Službeni glasnik Republike Srpske“, br. 72/22). Korisnik potpune eksproprijacije - Opština Čelinac, Investitor - Opština Čelinac K.O. Čelinac Donji. Prijedlog za eksproprijaciju podnesen je 28.12.2023. godine, na osnovu inicijative Opštine Čelinac. Predmeti su u radu.

- Potpuna eksproprijacija nekretnina u svrhu izgradnje petlje za Aerodrom ''Banjaluka'' k.o. Mahovljani. Odlukom Vlade Republike Srpske, broj 04/1-012-2-536/23 od 09.02.2023. godine utvrđen je opšti interes („Službeni glasnik Republike Srpske“, broj 19/23 od 27.02.2023. godine). Korisnik eksproprijacije Republika Srpska. Investitor JP „Autoputevi Republike Srpske“ d.o.o. Banja Luka, k.o. Mahovljani. Podnesen je prijedlog za potpunu eksproprijaciju dana 31.03.2023. godine. Predmeti su u radu.

- Potpuna eksproprijaciju radi izgradnje kružne raskrsnice Obradovac sa pristupnom saobraćajnicom, Grad Gradiška. Inicijativa Grada Gradiška zaprimljena je u Pravobranilaštvu Republike Srpske, Odjeljenju za privredu i eksprorpijaciju dana 01.08.2023. godine. Prijedlog za donošenje odluke o utvrđivanju opšteg interesa podnesen Vladi Republike Srpske putem RGURS Banja Luka dana 07.08.2023. godine. Utvrđen opšti interes Odlukom Vlade Republike Srpske broj 04/1-012-2-3212/23 od 14.09.2023. godine (,,Službeni glasnik Republike Srpske“, br. 86/23). Korisnik potpune eksproprijacije Grad Gradiška, investitor Grad Gradiška. U radu.

**-** U radu su bile i inicijative, i to: za podnošenje prijedloga za utvrđivanje opšteg interesa za potpunu eksproprijaciju radi izgradnje saobraćajnice u obuhvatu izmjene dijela regulacionog plana „Jug1“, grad Banja Luka; za podnošenje prijedloga za utvrđivanje opšteg interesa za potpunu eksproprijaciju radi izgradnje saobraćajnice – spoj Moravske ulice i Ulice braće Pišteljić, grad Banja Luka; za podnošenje prijedloga za utvrđivanje opšteg interesa za potpunu eksproprijaciju radi izgradnje objekta društvenog doma u Mahovljanima, grad Laktaši; za podnošenje prijedloga za donošenje Odluke o utvrđivanju ošteg interesa za potpunu eksproprijaciju dijela nepokretnosti u svrhu izgradnje saobraćajnice – odnosno u cilju obezbjeđenja pristupa stambenom objektu u skladu sa regulacionim planom „Paprikovac – Petrićevac – sekcija C, E, F, G i H“; za podnošenje prijedloga za dozvolu vršenja pripremnih radnji u projektu izgradnje komunalne infrastrukture – rezervoara „Bronzani Majdan“ V320m; za podnošenje prijedloga za dozvolu vršenja pripremnih radnji - geodetsko premjeravanje i cijepanje parcela u svrhu izgradnje saobraćajnice i druge komunalne infrastrukture u naselju Petrićevac, ogranak ulice Ranka Šipke; za podnošenje prijedloga za eksprorpijaciju radi utvrđivanja opšteg interesa za projekat izgradnje javne komunalne infrastrukture – saobraćajnice K.O. Presnače.

- Pristupni putevi na dionici auto **-** puta Banja Luka **-** Doboj. Odlukom Vlade Republike Srpske broj 04/1-012-2-2561/16 od 01.12.2016. godine utvrđen je opšti interes za potpunu eksproprijaciju nepokretnosti („Službeni glasnik Republike Srpske“, broj 35/09). Korisnik eksproprijacije je Republika Srpska. Projekat u završnoj fazi. Manji broj predmeta na rješavanju pred organom uprave, jedan dio na sudu radi određivanja naknade za eksproprisane nepokretnosti, a ostalo je uknjiženo na Republiku Srpsku. Manji broj predmeta je i dalje u radu, a radi se o složenijim predmetima koji su bili predmet postupanja po žalbi i upravno-sudskog ocjenjivanja, te su vraćeni na ponovljeni postupak, te manji broj predmeta u kojima nije postignut sporazum o naknadi. Vanparnični postupak određivanja naknade je u toku.

**Sjedište zamjenika pravobranioca Banja Luka**

Potpuna eksproprijacija za izgradnju mosta u naselju Česma. Dana 29.11.2021. godine zaprimljena Inicijativa Grada Banjaluka za pokretanje postupka potpune eksproprijacije na zemljištu predviđenom za izgradnju mosta u ul. Braće Pišteljić. Dana 04.02.2022. godine podnesen je prijedlog Vladi Republike Srpske za donošenje odluke o utvrđivanju opšteg interesa. Vlada Republike Srpske je donijela Odluku o utvrđivanju opšteg interesa br. 04/1-012-2-448/22 od 17.02.2022. godine. Iz predmetnog upravnog spisa proisteklo je sedam upravnih predmeta u postupku eksproprijacije i isti su okončani pred RGURS nadležnom područnog jednicom, nakon čega je Grad Banja Luka ušao u posjed istih, pristupilo se izvođenju radova. U toku.

**Sjedište zamjenika pravobranioca Foča**

Eksproprijacija u svrhu izgradnje magistralnog puta M **-** I**-**111 ( stara oznaka M**-**18) Brod na Drini **-** granica BiH/ CG (Hum). Odlukom Vlade Republike Srpske br. 04/1-012-2-1926/21 od 24.06.2021. godine („Službeni glasnik Republike Srpske“, broj 64/21 od 09.17.2021. godine) utvrđeno je da je od opšteg interesa izgradnja magistralnog puta M**-** I**-**111 (stara oznaka M**-**18) Brod na Drini **-** granica BiH/CG (Hum), te se u tu svrhu može izvršiti potpuna eksproprijacija nepokretnosti. Ovo sjedište zamjenika pravobranioca nije učestovavlo u postupku proglašavanja opšteg interesa nego Odjeljenje za eksproprijaciju koje je dana 02.08.2021. godine dostavilo dokumentaciju u vezi projekta eksproprijacije za izgradnju naprijed navedenog magistralnog puta i naglasilo da se tek, nakon što investitor potpiše Ugovor o regulisanju međusobnih obaveza sa Pravobranilaštvom Republike Srpske i na isti da saglasnost Vlada, mogu preduzimati dalje radnje u ovom predmetu u smislu podnošenja prijedloga za eksproprijaciju. Po potpisivanju pomenutog ugovora dana 07.07.2023. godine podnesen prijedlog za eksproprijaciju, po kom prijedlogu je nadležna RUGIPP PJ Foča donijela više rješenja o upisu zabilježbe postupka potpune eksproprijacije. Postupak u toku.

**Sjedište zamjenika pravobranioca Doboj**

Ovo sjedište je u 2023. godini imalo ukupno u radu 5.973 predmeta eksproprijacije od čega je završeno 1.268 predmeta, ostalo u radu 4.705 predmeta. Od 4.705 predmeta u radu: na izgradnju Koridora 5c koji prolazi kroz teritoriju Republike Srpske u 2023. godinu odnosi se 786 predmeta, a na izgradnju auto-puta gasovoda na dionici Vukosavlje – Brčko – Rača odnosi se 553 predmeta, te 117 predmeta eksproprijacije za potrebe termoelektrane u Stanarima.

- Potpupa eksproprijacija nepokretnosti u svrhu izgradnje Koridora 5c koji prolazi kroz teritoriju Republike Srpske: (K.O. Doboj, Miljkovac, Makljenovac, Pločnik, Prisade i Čaire, K.O. Ritešić, Trnjani, Božinci Donji, Glogovica, Kožuhe, Podnovlje, Osječani Donji i Osječani Gornji, Ritešić, Majevac; K.O. Vukosavlje Botajica, Dugo Polje, Jakeš, Koprivna, Tarevci, Vranjak, Jakeš, Modrički lug, Garevac, Kladari, Miloševac, Čardak, Srnava, Vranica i Gnionica. Korisnik eksproprijacije Republika Srpska. Opšti interes je utvrđen Zakonom o posebnom postupku eksproprijacije radi izgradnje autoputa Koridor 5c koji prolazi kroz Republiku Srpsku i izgradnje dionice auto **-** puta „ 9 Januar“ Banja Luka **-** Doboj.

- Potpuna eksproprijacija nepokretnosti u svrhu izgradnje dionice auto – puta i gasovoda dionice Vukosavlje - Brčko i Brčko Rača za K.O. Šamac, Pelagićevo, Donji Žabar, Slatina, Branica, Obudovac, Brezik, Kaluđer, Potočari, Orlovo Polje, Lončari, Donja Tramošnica. Korisnik eksproprijacije Republika Srpska. Opšti interes je utvrđen na osnovu Zakona o posebnom postupku eksproprijacije radi izgradnje auto-puta i gasovoda Vukosavlje- Brčko i Brčko- Rača („Službeni glasnik RS“, br. 18/20).

- Potpuna eksproprijacija nepokretnosti u svrhu eksploatacije uglja za potrebe „TE“ Stanari. Korisnik eksproprijacije Republika Srpska. Opšti interes utvrđen Odlukom Vlade Reopublike Srpske broj 04/1**-**012**-**2**-**882/17 od 06.04.2017. godine („Službeni glasnik Republike Srpske“, br. 39/17). Predmetna eksproprijacija se odnosi na lokalitet KO Raškovci **-** prva faza. Potpuna eksprorpijacija nepokretnosti u svrhu eksplatacije uglja za potrebe „TE“ Stanari. Korisnik eksproprijacije Republika Srpska. Opšti interes utvrđen Odlukom Vlade Republike Srpske broj 04/1-012-2-675/18 od 22.03.2018. godine („Službeni glasnik Republike Srpske “, br.29/18) **-** druga faza. U radu.

**Sjedište zamjenika pravobranioca Prijedor**

Ukupan broj predmeta u radu u 2023. godini, koji se odnose na rješavanje imovinsko - pravnih odnosa za izgradnju auto puta Banja Luka-Prijedor i energetskih projekata 749. Od tog broja 88. predmeta se odnosi na rješavanje energetskih projekata.

- Nepotpuna eksproprijacije u svrhu izgradnje dalekovoda 110 kV Knežica-Kostajnica-Novi Grad, korisnik eksproprijacije Republika Srpska. Opšti interes je utvrđen Odlukom Vlade Republike Srpske broj 04**-**1**-**012**-**2**-**2674/17 od 26.07.2017. godine („Službeni glasnik RS“, br. 102/17), i Odlukom o izmjenama i dopuni Odluke Vlade RS, broj 04-1-012-2-2378/20 od 16.09.2020. godine („Službeni glasnik RS“, br. 91/20). Ukupan broj predmeta po navedenom projektu 574. U izvještajnom periodu je bilo ukupno u radu 44 predmeta, od čega je završeno 35 predmeta, ostalo u radu 9 predmeta, a koji se vode kod osnovnog suda u postupcima radi određivanja naknade za eksproprisane nepokretnosti, te polaganja novca u sudski depozit.

- Nepotpuna eksproprijacija u svrhu izgradnje dvosistemskog 20 kV voda Roga**-**Rudice (korisnik eksproprijacije **-** Opština Novi Grad). Opšti interes je utvrđen Odlukom Vlade Republike Srpske, broj 04/1**-**012**-**2**-**1739/18 od 29.06.2018. godine („Službeni glasnik Republike Srpske“, br. 63/18) i Odlukom o izmjenama i dopuni Odluke Vlade Republike Srpske, broj 04**-**1**-**012**-**2**-**2379/20 od 03.09.2020. godine („Službeni glasnik RS“, br. 91/20). Ukupan broj predmeta po navedenom projektu je 99. U izvještajnom periodu je bilo ukupno u radu 44 predmeta, od čega je završeno u 37 predmeta, ostalo u radu 7 predmeta, a koji se vode kod osnovnog suda u postupcima radi određivanja naknade za eksproprisane nepokretnosti, te radi polaganja novca u sudski depozit.

- Potpuna eksproprijacija nepokretnosti u svrhu izgradnje auto puta Banja Luka **-** Prijedor. Predmeti nastali u radu Sjedišta zamjenika pravobranioca Prijedor su zbirno prikazani u dijelu ovog izvještaja na str. 45, zajedno sa predmetima Odjeljenja za privredu i eksproprijaciju.

- Potpuna eksproprijacija nepokretnosti preostalog dijela nepokretnosti po članu 11. Zakona o eksproprijaciji u predmetu potpune eksproprijacije nepokretnosti nekretnina u svrhu izgradnje auta-puta Banja Luka – Prijedor. Članom 11. Zakona o posebnom postupku eksproprijacije radi izgradnje auto-puta Banja Luka-Prijedor („Službeni glasnik RS“, br. 61/21), propisano je da se o zahtjevu vlasnika eksproprisane nepokretnosti za eksproprijaciju preostalog dijela nepokretnosti, u skladu sa članom 11. Zakona o eksproprijaciji, odlučuje u posebnom postupku. U izvještajnom periodu je bilo ukupno u radu 331 predmeta, od toga je riješeno u izvještajnom periodu 57 predmeta, dok je 274 predmeta ostalo neriješeno. U radu.

**Sjedište zamjenika pravobranioca Trebinje**

- Izmještanje korita rijeke Mušnice, radi neometanog rada i procesa prozvodnje u Termoelektrani Gacko – potpuna eksproprijacija. Odluka Vlade Republike Srpske o utvrđivanju opšteg interesa broj 04/1**-**012**-**2**-**1403/18 od 30.05.2018. godine („Službeni glasnik Republike Srpske“, br. 53/18). Podnosilac inicijative je Ministarstvo industrije, energetike i rudarstva Republike Srpske. Korisnik eksproprijacije je Republika Srpska. U 2023. godini najveći broj predmeta je okončan pred organom uprave, dok je 10 predmeta proslijeđeno sudu na odlučivanje, jer raniji vlasnici nisu prihvatili ponuđenu naknadu.

- Izgradnja kanala kroz Dabarsko polje na području opštine Bileća. Odluka Vlade Republike Srpske o utvrđivanju opšteg interesa br. 04/1-012-2-1605/21 od 27.05.2021. godine („Službeni glasnik Republike Srpske“, br. 54/21). Podnosilac inicijative je Ministarstvo energetike i rudarstva Republike Srpske. Korisnik eksproprijacije je Republika Srpska. Investitor HE Dabar. U toku 2023. godine, intenziviran je postupak na ovom projektu, okončano je oko polovine predmeta, jedan predmet proslijeđen na sudsko odlučivanje, jer raniji vlasnici nisu prihvatili ponuđenu naknadu. Primjera radi osnovni Ugovor o regulisanju međusobnih odnosa za HE Dabar je zaključen 2018. godine. Nakon toga je zaključen Aneks 1 od 12.11.2021. godine, Aneks 2 zaključen 10.08.2022. godine, Aneks 3 je zaključen dana 11.01.2023. godine. U međuvremenu, u toku pisanja ovog izvještaja, zaključen je Aneks 4, a za zaključenje Aneksa 5 Sjedište zamjenika pravobranioca u Trebinju je zatražilo saglasnost Vlade RS. U toku je potpisivanje Aneksa 5 Ugovora.

**Sjedište zamjenika pravobranioca Vlasenica**

- Izgradnja industrijske i slobodne (bescarinske) zone u naselju Pobrđe, opština Bratunac. Podnosilac inicijative opština Bratunac, kao korisnik eksproprijacije. Odluka Vlade Republike Srpske o utvrđivanju opšteg interesa, br. 04/1**-**012**-**2**-**3137/21 od 21.10.2021. godine („Službeni glasnik Republike Srpske“, br. 100/21). Kompletirana dokumentacija za podnošenje Prijedloga za eksproprijaciju. Predmet je bio u radu pred RGURS PJ Bratunac. Ukupno u radu 66 predmeta, od toga u devet predmeta postignuti sporazumi sa vlasnicima eksproprisane nepokretnosti o visini novčane naknade, dok je 57 predmeta, zbog nepostizanja sporazuma o visini novčane naknade za eksproprisane nepokretnosti sa vlasnicima nepokretnsoti, upućeno na rješavanje u vanpaničnom postupku pred nadležnom Osnovnom sudu u Srebrenici.

**-** Izgradnja sistema vodosnabdijevanja stanovništva Gornji Zalukovik i zimsko-sportsko rekreativnog centra „Igrištva“ Vlasenica; eksproprijacije nekretnina na području opštine Vlasenica za potrebe izgradnje, i to: ul. Milana Rakića u naselju Zajednica; objekta sanitarne zaštite izvorišta „Vidovića Vrelo“; pristupne saobraćajnice na regionalnom putu Bratunac – Skelani; puta u mjestu „Podcrkvina“ i naseljenom mjestu Grabovica; puta u naseljenom mjestu „Kozija ravan“, te proširenja saobraćajnice „Rakovački put“ u Bratuncu.

**Sjedište zamjenika pravobranioca Bijeljina**

- Auto-put Brčko – Bijeljina – Rača formirano je ukupno 772 predmeta, za koja su donesena sva pravosnažna rješenja i time stvoreni uslovi za izdavanje građevinske dozvole za navedeni projekat od katastarske granice Brčko Distrikta BiH do pristupne k.č novom mostu na rijeci Sava u mjestu Rača. Rješeno je i pitanje naknade za 748 predmeta, u 29 predmeta su u toku vanparnični postupci pred Osnovnim sudom u Bijeljini radi određivanja pravične naknade ranijim vlasnicima. U 770 predmeta podneseni su i zahtjevi za primjenu člana 11. Zakona o eksproprijaciji, postupci u toku pred nadležnom RGURS PJ Bijeljina. Izvođač radova je uveden u posjed, u toku je izgradnja autoputa na dionici Bijeljina **-** pristupni novi most koji gradi Republika Srbija, i u završnoj je fazi na rijeci Sava u mjestu Rača.

- Gasovod „Šepak Bijeljina“ u radu 27 predmeta koji se odnose na vanparnični postupak pred nadležnim sudovima Bijeljina i Zvornik radi određivanja pravične naknade ranijim vlasnicima. Nakon rješenih 544 osnovna predmeta eksproprijacije i nakon pravosnažnosti navedenih rješenja i provođenja istih u javnim evidencijama za navedeni projekat izdata je Građevinska i upotrebna dozvola za primarni tranzitni gasovod Šepak**-**Bijeljina u ukupnoj dužini od 21 km i upotrebna dozvola za sekundarnu gradsku mrežu u ukupnoj dužini od 320 km cca koji projekti su u potpunosti građevinski izvedeni i očekuje se puštanje gasa u mrežu nakon usaglašavanja političkih stavova o tome.

- Rudnik i termoelektrana Ugljevik **-** stalni postupak u skladu sa proširenjem površinskog kopa za potrebe redovnog rada TE „Ugljevik“. U izvještajnom periodu ukupno u radu 33 predmeta.

- Zakonom o posebnom postupku uređen je poseban postupak eksproprijacije nepokretnosti radi izgradnje auto **-** puta i gasovoda dionice Vukosavlje **-** Brčko i Brčko **-** Rača („ Službeni glasnik Republike Srpske“, broj 18/20), kao projekta od posebnog značaja za Republiku Srpsku, finansiranje izvođenja geodetsko - tehničkih radova za potrebe posebnog postupka eksproprijacije i sprovođenje posebnog postupka eksproprijacije, kao i druga pitanja od značaja za izgradnju auto **-** puta i gasovoda. Formirano je ukupno 772 predmeta i donesena su sva pravosnažna rješenja i izdata građevinska dozvola za navedeni projekat od katastarske granice Brčko distrikta BiH do pristupne k.č novom mostu na rijeci Sava u mjestu Rača. Rješeno je i pitanje naknade za 748 predmeta, a 29 predmeta se nalazi u fazi vođenja vanparničnog postupka pred osnovnim sudom u Bijeljini radi određivanja pravične naknade ranijim vlasnicima. U 770 predmeta podnesen je zahtjev za primjenu člana 11. ZE, u toku su postupci pred nadležnom RGURS, PJ Bijeljina.

- „Drinski nasip“ Janja 2 faza, etapa 4. U radu 74 predmeta od ukupno 109 predmeta. Završeno 35 predmeta za ovu fazu i etapu ( projekat ima ukupno 4 faze i 4 etape), a sve u skladu sa potpisanim memorandumom između Ministarstva poljoprivrede, šumarstva i vodoprivrede i Grada Bijeljina te u skladu sa izvorom finansiranja pojedinih faza i etapa.

- Uređenje toka rijeke Sapne, Zvornik. Ukupno u radu 10 predmeta radi određivanja pravične naknade u vanparničnom postupku pred Osnovnim sudom u Zvorniku. Ukupno je pravosnažno okončano 136 predmeta osnovne eksproprijacije na osnovu čega je izdata građevinska dozvola i projekat u realizaciji na terenu.

**Sjedište zamjenika pravobranioca Istočno Sarajevo**

- Izgradnja saobraćajnice i infrastrukture u ulici Aerodromska (lokalitet Vojkovići), završeno. Opština istočna Ilidža upisana u javne evidencije kao vlasnik ekproprisanih nepokretnosti.

- Izgradnja saobraćajnice Dečanska ulica; izgradnja saobraćajnice Vuka Karadžića; proširenje ulice Cara Dušana, a sve u korist korisnika eksproprijacije Opštine Istočno Novo Sarajevo. Izgradnja dijela saobraćajnice i zgrade administrativne uprave Opštine Istočna Ilidža na lokalitetu Bijelo Polje; izgradnja kružnog toka u ulici Živojina Mišića i Aerodromska na lokalitetu Vojkovići; izgradnja šetališta ul. dr. Miodrag Lazić na lokalitetu Dobrinja; izgradnja saobraćajnice, javne garaže i parkinga na lokalitetu Dobrinja; izgradnja javne garaže na lokalitetu Donje Mladice, sve u korist korisnika eksproprijacije Opštine Istočna Ilidža. U radu.

## Obavještavanje putem medija

U izvještajnom periodu Pravobranilaštvo Republike Srpske je obavještavalo javnost putem medija o stanju zaštite imovinskih interesa Republike Srpske i drugih subjekata koje ovaj organ zastupa. U skladu sa Zakonom o Pravobranilaštvu, te Zakonom o slobodi pristupa informacijama preduzeti su znatni napori da se blagovremeno ukaže na aktuelnosti u radu Pravobranilaštva Republike Srpske, a sve u cilju objektivnog informisanja javnosti i stručne zajednice. Pravobranilaštvo Republike Srpske je zaprimilo veliki broj novinarskih pitanja i dalo veliki broj saopštenja s ciljem upoznavanja javnosti kako sa predmetima koji su u radu, tako i sa okončanim predmetima a za koje je postojala javna zainteresovanost. Pomenućemo samo neke, i to:

- Najveći broj pitanja se ticao aktuelnosti u vezi sa postupanjem Visokog predstavnika za BiH i pitanja regulisanja statusa imovine Republike Srpske;

**-** Takođe, pitanja u vezi nadležnosti nad poljoprivrednim zemljištem u Republici Srpskoj, kao i stavovi po pitanju sudskih odluka na ovu temu;

- Stavovi Pravobranilaštva Republike Srpske po pitanju Odluke Ustavnog suda Bosne i Hercegovine u vezi šuma i šumskog zemljišta Republike Srpske, kojom Ustavni sud zaključuje da Republika Srpska ne može biti titular šume i šumskog zemljišta, a svi drugi unutar BiH mogu. Iz Ustavnog suda BiH do sada je, više puta, došlo do donošenja odluka, na način da se Republici Srpskoj oduzimaju propisana prava na: šume, vode, poljoprivredno zemljište, itd. Na taj način se Republici Srpskoj pokušavaju oduzeti prava zagarantovana Dejtonskim mirovnim sporazumom ili makar umanjiti obim tih prava;

- Pitanja u vezi načina obezbjeđivanja svojinskih odnosa na teritoriji Republike Srpske, tj. primjenom Ustava Republike Srpske, koji je prošao sve neophodne procedure i dobio podršku međunarodnih institucija, propisano je da svojinske i obligacione odnose, i zaštitu svih oblika svojine na teritorije Republike Srpske, uređuje i obezbjeđuje samo Republika Srpska. S toga po pitanju imovine Republike Srpske, Pravobranilaštvo Republike Srpske će zajedno sa institucijama Republike Srpske nastaviti da postupa u skladu sa Ustavom Republike Srpske, štiteći imovinsko **-** pravne i svojinske interese Republike Srpske;

- Takođe, zastupljena tema u medijima je bila tužba Pravobranilaštva Republike Srpske, zastupajući opštinu Bratunac, podnesena pred Okružnim privrednim sudom u Bijeljini protiv tuženog „DOO „ECO PRODUCT“ radi utvrđivanja ništavosti ugovora o dodjeli u zakup zemljišta površine 7000 m2 i pripadajućim objektom u okviru industrijske zone na lokalitetu „Ciglana“, a koju je u ime opštine Bratunac protipravno zaključio bivši načelnik ove opštine. Predmetni ugovor je nezakonit i suprotan propisima, između ostalog ugovor sa tuženim je zaključen bez saglasnosti i posebne odluke Skupštine opštine Bratunac i bez potrebnog mišljenja Pravobranilaštva Republike Srpske. Opština Bratunac nije upisana kao vlasnik nepokretnosti koje su predmet ugovora već samo kao posjednik, a iste nepokretnosti su upisane kao svojina i susvojina fizičkih lica.

## Djelovanje Pravobranilaštva

Pravobranilaštvo prati i proučava pojave, pravna pitanja i probleme od značaja za vršenje svojih nadležnosti, imovinu zastupanih subjekta, primjenu zakona i drugih propisa, te obavještava Vladu i druge nadležne organe i predlaže mjere za zaštitu imovine zastupanih subjekata i sprečavanje društvene štetnih pojava. Primjera radi ukazaćemo na sljedeće predmete, i to:

* 1. **Predmet ''Ribnjak'' a.d. Prnjavor**

Pravobranilaštvo, Sjedište zamjenika pravobranioca Banja Luka je dana 12.11.2020. godine, zaprimilo dopis RUGIPP PJ Prnjavor, broj 21.36/052-208/20 od 09.11.2020. godine, u prilogu je dostavljeno Rješenje Zemljišno**-**knjižne kancelarije broj 078-0-Dn-10-000268 od 24.03.2010. godine. Izvršen je uvid u spis predmeta, iz razloga što navedeno rješenje Pravobranilaštvu nikada nije dostavljeno iako je izvršen prenos svojine sa državne u korist ''Ribnjak'' a.d. Prnjavor.

Promjena u katastarskom operatu je izvršena na osnovu Rješenja Osnovnog suda u Banja Luci broj U/I2021/01 od 21.11.2001. godine, kojim je izvršena statusna promjena **-** vlasnička transformacija prodajom dijela državnog kapitala prema Zakonu o privatizaciji državnog kapitala u preduzećima u posjedovne listove dostavljene u prilogu dopisa. Imajući u vidu sadržaj gore navedenog dopisa, te isprave dostavljene uz isti, rješenje Zemljišno **-** knjižne kancelarije Osnovnog suda u Prnjavoru broj 078-0-Dn-10-000268 od 24.03.2010. godine je dostavljeno resornom Ministarstvu poljoprivrede, šumarstva i vodoprivrede u Vladi Republike Srpske, radi upoznavanja sa sadržajem, te na izjašnjenje, s datim mišljenjem da ima elemenata za izjavljivanje žalbe. Izjavljena je žalba protiv rješenja zemljišno - knjižne kancelarije Osnovnog suda u Prnjavoru broj 078-0-Dn-10-000268 od 24.03.2010. godine, nakon čega je Okružni sud u Banjoj Luci donio je rješenje broj 11 0 Dn 028139 22 Gž 2 od 10.10.2023. godine kojim je uvažena žalba Pravobranilaštva Republike Srpske, te je ukinuto rješenje Osnovnog suda u Prnjavoru, Zemljišno**-**knjižna kancelarija broj; 078-0 DN-10-000 268 od 24.03.2010. godine i predmet vraćen nadležnoj RGURS, PJ Prnjavor na ponovni postupak i odlučivanje, te je donesen zaključak br. 078 0 DN-10-000 268 od 18.12.2023. godine, kojim je obustavljen postupak pokrenut po zahtjevu „ Ribnjak“ a.d. Prnjavor, u predmetu priznavanja prava svojine na građevinskom zemljištu zbog odustanka stranke od zahtjeva.

Naglašavamo da je preventivnim djelovanjem Pravobranilaštava Republike Srpske, na predmetnim nepokretnostima vraćen raniji upis u Zemljišno**-**knjižnoj evidenciji, čime je spriječeno otuđenje nepokretnosti velike površine koje u naravi predstavljaju dobro u opštem interesu, bez prethodno riješenih imovinsko - pravnih odnosa po osnovu odrebi člana 8a. Zakona o privatizaciji državnog kapitala u preduzećima. Pred RGURS, PJ Prnjavor vode se tri postupka po članu 8a. Zakona o privatizaciji državnog kapitala u preduzećima koji su pokrenuti po zahtjevu „ Ribnjak“ a.d. Prnjavor stečaju. U toku.

Pravobranilaštvo je stupilo u parnicu kao umješač na strani tužioca“ Ribnjak“ a.d. Prnjavor iz razloga da spriječi pravo tuženu „Raiffeisen bank“ d.d. BiH, kao razlučnog povjerioca, da ostvari svoje potraživanje u stečajnom postupku, koje iznosi 4.106.703,09 KM. Pravobranilaštvo je, u toku stečajnog postupka došlo do saznanja da se tužilac „ Ribnjak“ a.d. Prnjavor kao vlasnik uknjižio u z.k.ul.br. 2494 k.o. Štrpci i u z.k.ul.br. 936 k.o. Palačkovci a na osnovu rješenja z.k. kancelarije Osnovnog suda Prnjavor, a koje rješenje nije nikada dostavljeno Pravobranilaštvu, Sjedištu zamjenika pravobranioca Banjaluka. Radi se o zemljištu velike površine koje je u programu privatizacije iskazano kao prirodno bogatstvo. U ovoj parnici Republika Srpska, kao umješač, hoće da dokaže da tužena nije bila savjesna kod zaključenja uovora o hipoteci i da se ne može pozivati na savjesnost iz razloga što je notar prilikom zaključenja predugovora o hipoteci stranke upozorio da se radi o nekretninama na kojima je upisano „ pravo državne svojine“. U pogledu pokrenutog parničnog postupka po tužbi tužioca „Ribnjak“ a.d. Prnjavor, protiv tuženog „Raiffeisen bank“ d.d. Sarajevo, radi utvrđenja i Okružni privredni sud u Banja Luci donio je presudu br. 57 0 Ps 135258 21 Ps od 29.12.2023. godine kojom je odbijen kao neosnovan tužbeni zahtjev tužioca. Protiv navede presude tužilac i umješač Republika Srpska izjavili su žalbe koje su odlukom Višeg privrednog suda u Banjoj Luci br.57 0 Ps 135258 24 Pž2 odbijene kao neosnovane. Protiv drugostepene odluke tužilac i umješač Republika Srpska su izjavili reviziju. Čeka se odluka Vrhovnog suda Republike Srpske.

* 1. **Stečajni postupak protiv dužnika „Trudbenik“ a.d. Doboj**

Postupak se vodi pod poslovnim brojem Okružnog privrednog suda Doboj: 60 0 St 023013 16 St. Prijavljeni iznos potraživanja je 7.588.662,47 KM. Priznati iznos potraživanja je 1.470.347,98 KM.

Naglašavamo da je zakonitim radom predstavnika Pravobranilaštva Republike Srpske i ostalih predstavnika u Odboru povjerilaca nepokretna imovina stečajnog dužnika prodana putem javnog oglašavanja za 12.000.000,00 KM jer su prethodno isti odbili ponudu od 10.500.000,00 KM, a koja je bila dostavljena bez postupka javnog oglašavanja.

Od navedenog iznosa svi stečajni povjerioci su izmireni u 100% iznosu prema tabeli priznatih potraživanja a koja se odnose na glavni dug i kamate stečajnih povjerioca koje se u skladu sa Zakonom o stečajnom postupku obračunavaju do dana otvaranja stečajnog postupka, a u navedenom predmetu stečajni postupka je otvoren dana 28.04.2016. godine.

- Poreska uprava je namirena kao razlučni povjerilac u iznosu od 1.470.347,98 KM, a kao povjerilac opšteg isplatnog reda u iznosu od 517.617,58 KM.;

- Fondu PIO Republike Srpske kao razlučnom povjeriocu isplaćeno je 2.430.035,64 KM, a kao povjeriocu opšteg isplatnog reda iznos od 848.704,06 KM;

- Zavodu za zapošljavanje Republike Srpske kao razlučnom povjeriocu isplaćen je iznos od 163.841,92 KM, a kao povjeriocu opšteg isplatnog reda iznos od 547.704,06 KM.

- Fondu zdravstvenog osiguranja Republike Srpske kao razlučnom povjeriocu isplaćen je iznos od 1.549.217,74 KM, a kao povjeriocu opšteg isplatnog reda iznos od 57.865,69 KM.

Nakon izmirenja svih stečajnih povjerioca u 100% iznosi (razlučnih i povjerioca opšteg isplatnog reda) na računu stečajnog dužnika ostao je neraspoređen iznos oko 1.300.000.00 KM. Navedena sredstva su na osnovu Odluke Odbora povjerilaca prebačena na depozitni račun Okružnog privrednog suda Doboj dok povjerioci nižeg isplatnog rede ne prijave svoja potraživanja a koja se odnose na zakonske zatezne kamate koje se obračunavaju od dana otvaranja stečajnog postupka do poziva stečajnog upravnika da povjerioci nižeg isplatnog reda dostave obračunate zakonske zatezne kamate za navedeni period (koje su obračunate za period od 28.04.2016. godine do 29.06.2023. godine). Preostali novčani iznos od oko 1.300.000,00 KM uplaćena su na depozitni račun navedenog suda u toku 2023. godine koja do danas nisu vraćena na račun stečajnog dužnika. Posebno ističemo ovaj predmet kao primjer pozitivno okončanog stečajnog postupka.

* 1. **Stečajni postupak protiv dužnika „Novatvornica prečistača“ a.d. Rogatica**

U toku pisanja ovog izvještaja, u međuvremenu Poreska uprava Republike Srpske je sa firmom „Pavgord“ doo Foča zaključila Ugovor o ustupanju potraživanja u stečajnom postupku koji se provodi nad „Nova tvornica prečistača“ ad Rogatica. Predmet ugovora je ustupanje potraživanja u opštem isplatnom redu koja su prijavljena i priznata u visini od 16.935,45 KM, Odredbom čl. 2. ovog Ugovora određena je obaveza Sticaoca potraživanja da jednokratnu naknadu u visini od 22.777,21 KM isplati u roku od trideset dana od dana zaključenja ugovora.

Takođe, Poreska uprava je dana 21.05.2024. godine sa firmom „Pavgord“ doo Foča zaključila Ugovor o usupanju potraživanja u stečajnom postupku koji se provodi nad „Nova tvornica prečistača“ ad Rogatica. predmet ugovora je ustupanje razlučnih potraživanja koja su prijavljena i priznata u visini od 571.481,03 KM, a navedeni ugovor je dana 21.05.2024. godine notarski obrađen kod notara Borislava Radića iz Banja Luke. Odredbom čl. 3. stav 3. ovog ugovora određena je obaveza sticaoca potraživanja da jednokratnu naknadu u visini od 518.481,15 KM isplati u roku od trideset dana od dana zaključenja ugovora.

Uvidom u stanje računa na dan 28.05.2024. godine Poreska uprava potvrđuje da je sticalac potraživanja „Pavgord“ doo Foča u ugovorenom roku izvršio uplatu jednokratne naknade u visini od 541.258,36 KM. S obzirom da je imenovani sticalac potraživanja dana 11.04.2024. godine uplatio depozit u visini od 548.841,64 KM, Poreska uprava potvrđuje da je po osnovu gore navedenih ugovora uplaćeno 600.100,00 KM, čime je sticalac u potpunosti ispunio svoje ugovorne obaveze.

Poreska uprava je saglasna da imenovani sticalac potraživanja stupi u statusni i procesni položaj Poreske uprave u stečajnom postupku koji se provodi nad „Nova tvornica prečistača“ ad Rogatica.

* 1. **Stečajni postupak nad stečajnim dužnikom AD „Neimarstvo“ Trebinje**

Ovaj stečajni postupak otvoren je 17.06.2013. godine. Ministarstvo finansija RS, Poreska uprava Republike Srpske, Područni centar Trebinje je prijavu potraživanja podnijelo dana 26.07.2013. godine i prijavljena potraživanja su iznosila 7.638.459,12 KM od čega su obaveze pod hipotekom iznosile 7.035.870,05 KM. Stečajni upravnik je stečajnom povjeriocu, Republici Srpskoj, Ministarstvu finansija, Poreskoj upravi RS osporio potraživanja po osnovu razlučnog prava u iznosu od 3.287.449,75 KM. Po istom je uložena tužba i revizija, te su presudom Vrhovnog suda RS odbijena potraživanja Ministarstva finansija. Priznata potraživanja Ministarstva finansija, Poreske uprave RS, Područni centar Trebinje iznose 3.748.420,30 KM.

U međuvremenu, tokom pisanja ovog Izvještaja, prodate su nepokretnosti imovina stečajnog dužnika „Neimarstvo“ a.d. Trebinje u iznosu od 5.072.000,00 KM.

Stečajni upravnik je stečajnom povjeriocu RS, Ministarstvu finansija , Poreskoj upravi RS a po osnovu hipoteka na nepokrentostima uplatio iznos od 2.507.712,20 KM, dok je rezervisao sredstva u iznosu od 576.650,00 KM, a koja se odnose na prodaju imovine na nepokretnosti označenoj kao kč.br. 449/2, upisane u zk.ul.br. 4254 SP Trebinje do okončanja parničnog postupka.

Ovaj stečajni postupak navodimo kao pozitivan primjer naplate potraživanja u iznosu od 100%, te saradnje između Pravobranilaštva RS i Poreske uprave RS.

* 1. **Stečajni postupak nad stečajnim dužnikom „RATARSTVO“ a.d. Nova Topola**

U ovom dijelu ukazujemo i na stečajni postupak nad privrednim društvom „RATARSTVO“ a.d. Nova Topola, a koji je prethodno prikazan na strani 44. ovog izvještaja u poglavlju **-** Zastupanje Poreske uprave Republike Srpske u stečajnim, likvdacionim, izvršnim i postupcima upisa i brisanja zakonske hipoteke.

IV POGLAVLjE

# POSLOVI UPRAVE PRAVOBRANILAŠTVA REPUBLIKE SRPSKE

## Materijalno – finansijsko poslovanje

Narodna skupština Republike Srpske je donijela Odluku o usvajanju Budžeta Republike Srpske za 2023. godinu broj 02/1-021-1096/22 od 02.11.2022. godine („Službeni glasnik Republike Srpske“, broj 112/22). Sastavni dio ove odluke je budžet Republike Srpske za 2023. godinu. Operativni budžet Pravobranilaštva Republike Srpske za 2023. godinu utvrđen je u iznosu od 6.074.700 KM. U toku 2023. godine, donesena je odluka o rebalansu Budžeta.

Narodna skupština Republike Srpske je donijela Odluku o usvajanju rebalansa Budžeta za 2023. godinu broj 02/1**-**021**-**1251/23 od 03.11.2023. godine, („Službeni glasnik Republike Srpske“, broj 99/23). Sastavni dio ove odluke je Rebalans budžeta Republike Srpske za 2023. godinu. Operativni budžet Pravobranilaštva Republike Srpske za 2023. godinu po Rebalansu budžeta utvrđen je u iznosu od 5.344.100 KM.

U tabeli je prikazano izvršenje Budžeta u procentima za 2023. godinu u odnosu na konačan Budžet po rebalansu Budžeta.

Izvršenje budžeta za Pravobranilaštvo Republike Srpske u odnosu na konačan Budžet za 2023. godinu iznosi 99 %.

|  |  |  |  |  |  |
| --- | --- | --- | --- | --- | --- |
|  | **Budžetske stavke** | **Plan**  **budžeta** | **Izvršenje budžeta** | **Odstupanje** | **Izvršenje**  **(%)** |
|  |  | **1** | **2** | **3** (2-1) | **4** (2/1h100) |
|  | **Konačan budžet za 2023. godinu** | **5.557.400** | **5.524.508** | **-32.892** | **99** |
| **1.** | **Rashodi za lična primanja zaposlenih** | **5.092.000** | **5.141.502** | **49.502** | **101** |
| 11.1 | Rashodi za bruto plate zaposlenih | 4.740.000 | 4.753.399 | 13.399 | 100 |
| 11.2 | Rashodi za bruto naknade troškova i ostalih ličnih primanja | 127.000 | 152.018 | 25.018 | 120 |
| 11.3 | Rashodi za naknadu plata zaposlenih za vrijeme bolovanja | 140.000 | 152.036 | 12.036 | 109 |
| 11.4 | Rashodi za otpremnine i jednokratne pomoći | 85.000 | 84.049 | -951 | 99 |
| **2.** | **Rashodi po osnovu korištenja roba i usluga (2.1 do 2.7)** | **416.400** | **380.466** | **-80.954** | **82** |
| 2.1 | Rashodi po osnovu zakupa | 50.000 | 38.480 | -11.520 | 77 |
| 2.2 | Rashodi po osnovu utroška energije, komunalnih i komunikacionih usluga | 191.000 | 155.027 | -35.973 | 81 |
| 2.3 | Rashodi za režijski materijal | 65.000 | 59.823 | -5.177 | 92 |
| 2.4 | Rashodi za tekuće održavanje | 35.000 | 28.654 | -6.346 | 82 |
| 2.5 | Rashodi po osnovu putovanja i smještaja | 60.000 | 50.360 | -9.640 | 84 |
| 2.6 | Rashodi za stručne usluge | 30.000 | 21.581 | -8.419 | 72 |
| 2.7 | Ostali nepomenuti rashodi | 30.400 | 26.520 | -3.880 | 87 |
| **3.** | **Rashodi transakcija između istog nivoa vlasti** | **4.000** | **2.560** | **-1.440** | **64** |
| 3.1. | Rashodi iz transakcija istog nivoa vlasti | 4.000 | 2.560 | -1.440 | 64 |
| **4.** | **Izdaci za nefinansijsku imovinu** | **16.500** | **13.991** | **-2.509** | **85** |
| 4.1 | Izdaci za nabavku opreme | 10.000 | 7.379 | -2.621 | 74 |
| 4.3 | Izdaci za auto - gume | 6.500 | 6.612 | 112 | 102 |
| **65** | **Ostali izdaci** | **188.400** | **152.076** | **-36.324** | **81** |
| 5.1. | Ostali izdaci iz transakcija sa drugim jedinicama vlasti | 188.400 | 152.076 | -36.324 | 81 |

* 1. **Rashodi za lična primanja zaposlenih**

Izvršenje na poziciji rashodi za lična primanja zaposlenih je u visini od 101% u odnosu na konačan Budžet za 2023. godinu, kako slijedi:

Rashodi za bruto plate u 2023. godini po konačnom Budžetu iznose 4.740.000 KM, izvršenje po ovoj stavci 4.753.399 KM, što je više za iznos od 13.399 KM, te u procentima izvršenje iznosi 100 % u odnosu na konačan Budžet, a sve u skladu sa Odlukom broj 02/1-021-1287/22 od 27.12.2022. godine i Zakonom o izmjenama Zakona o platama u institucijama pravosuđa Republike Srpske koji je stupio je na snagu 01. januara 2023. godine („Službeni glasnik Republike Srpske“, broj132/22 od 30.12.2022. godine ).

Rashodi za bruto naknade troškova i ostalih ličnih primanja zaposlenih po osnovu rada u 2023. godini po konačnom Budžetu iznose 127.000 KM, izvršenje po ovoj stavci 152.018 KM, što je više za 25.018 KM, u procetima 120% u odnosu na konačan Budžet.

Rashodi za naknadu plate za vrijeme bolovanja, roditeljskog odsustva i ostalih naknada plate u 2023. godini po konačnom Budžetu iznose 140.000 KM, izvršenje po ovoj stavci 152.036 KM, što je više za iznos od 12.036 KM u odnosu na konačan Budžet, u procentima iznosi 109%, iz razloga povećanog broja radnika koji su bili na bolovanju.

Rashodi za otpremnine i jednokratne pomoći u 2023. godini po konačnom Budžetu iznose 85.000 KM, izvršenje po ovoj stavci 84.049 KM, što je manje za iznos od 951 KM, u odnosu na konačan Budžet, u procentima iznosi 99%.

**1.3 Rashodi po osnovu korištenja roba i usluga**

Rashodi po osnovu korištenja roba i usluga u 2023. godini po konačnom Budžetu iznose 461.400 KM, izvršenje po ovoj stavci 380.446 KM, što je manje za 80.954 KM u odnosu na konačan Budžet, u procentima iznosi 82%.

Rashodi po osnovu zakupa u 2023. godini po konačnom Budžetu iznose 50.000 KM, izvršenje po ovoj stavci 38.480 KM, što je manje za 11.520 KM u odnosu na konačan Budžet, u procentima iznosi 77%.

Troškove ove poziciji čine:

412112 rashodi za zakup poslovnih objekata i prostora..................................38.480 KM

Pravobranilaštvo plaća zakupninu, i to: simboličnu naknadu Gradu Doboj za kancelarijski prostor koji koristi Sjedište zamjenika pravobranioca Doboj; simboličnu naknadu Opštini Vlasenica za kancelarijski prostor koji koristi Sjedište zamjenika pravobranioca Vlasenica; zakupninu preduzeću „Plants Global inc BiH“, d.o.o Zvornik za kancelarijski prostor koji koristi sjedište zamjenika pravobranioca u Trebinju.

* Rashodi po osnovu utroška energije, komunalnih, komunikacionih i transportnih usluga u 2023. godini po konačnom Budžetu iznose 191.000 KM, izvršenje po ovoj stavci 155.027 KM, što je manje za iznos od 35.973 KM u odnosu na konačan Budžet, u procentima iznosi 81% .

Troškove po ovoj poziciji čine:

412211 rashodi po osnovu utroška električne energije.................................6.056 KM

412212 rashodi za centralno grijanje..............................................................15.491 KM

412221 rashodi za usluge vodovoda i kanalizacije...........................................1.439 KM 412222 rashodi za odvoz smeća..............................................................................1.797 KM

412225 rashodi za usluge obezbjeđenja imovine.....................................................480 KM

412229 rashodi za komunalne takse i usluge..........................................................154 KM 412231 rashodi za korištenje fiksnog telefona ............................................16.645 KM

412233 rashodi za usluge korištenja interneta.................................................3.801 KM

412234 rashodi za poštanske usluge................................................................107.565 KM

412239 rashodi za ostale komunikacione usluge................................................1.080 KM

* Rashodi za režijski materijal u 2023. godini po konačnom budžetu iznose 65.000 KM, izvršenje po ovoj stavci 59.823 KM, što je manje za iznos od 5.177 KM u odnosu na konačan budžet, u procentima iznosi 92 %.

Troškove ove poziciji čine:

412311 rashodi za kompjuterski materijal.........................................................8.420 KM

412312 rashodi za obrasce i papir.....................................................................16.687 KM

412313 rashodi za registratore, fascikle i omote...........................................9.965 KM

412314 rashodi za kancelarijska pomagala........................................................3.120 KM

412319 rashodi za ostali kancelarijski materijal.........................................12.577 KM

412321 rashodi za materijal održavanja čistoće..................................................905 KM

412329 rashodi za ostali materijali za održavanje čistoće................................203 KM

412331 rashodi za dnevnu štampu..........................................................................796 KM

412332 rashodi za službena glasila...................................................................4.575 KM

412333 rashodi za stučne časopise.........................................................................360 KM

412334 rashodi za knjige...........................................................................................797 KM

412399 rashodi za ostali režijski materijal....................................................1.419 KM

* Rashodi za tekuće održavanje u 2023. godini po konačnom Budžetu iznose 35.000 KM, izvršenje po ovoj stavci 28.654 KM, što je manje za iznos od 6.346 KM u odnosu na konačan budžet, u procentima iznosi 82% .

Troškove ove poziciji čine:

412518 rashodi za ostale usluge i materijal za tek. popr. i održavanje..........390 KM

412531 rashodi za održavanje prevoznih sredstava........................................18.860 KM

412534 rashodi za tekuće održavanje rashladne opreme...................................1.150 KM

412539rashodi za usluge materijala i tekuće popravke (kopir aparati i računari)................................................................................................................8.254 KM.

Pravobranilaštvo raspolaže sa 16 automobila. Česte su popravke i servisi zbog starosti, od čega je jedan automobil star 10 godina, šest su stara preko sedam godina, itd.

* Rashodi po osnovu putovanja i smještaja u 2023. godini po konačnom Budžetu iznose 60.000 KM, izvršenje po ovoj stavci 50.360 KM, što je manje za iznos od 9.640 KM u odnosu na konačan Budžet, u procentima iznosi 84%.

Troškove ove poziciji čine:

412612 rashodi za smještaj i hranu na sl. putovanjima u zemlji.......................6.679 KM

412614 rashodi po osnovu korištenja ličnog vozilima za sl. svrhe................260 KM

412619 ostali rashodi po osnovu službenih putovanja u zemlji.........................386 KM

412629 ostali rashodi po osnovu službenih putovanja u inostranstvo................11 KM

412631 rashodi po osnovu utroška benzina.....................................................43.036 KM

* Rashodi za stručne usluge u 2023. godini po konačnom Budžetu iznose 30.400 KM, izvršenje po ovoj stavci 26.520 KM, što je manje za iznos od 3.880 KM u odnosu na konačan Budžet, u procentima iznosi 87%.

Troškove ove poziciji čine:

412721 rashodi za osiguranje vozila...................................................................6.111 KM

412722 rashodi za putno osiguranje..........................................................................64 KM

412725 rashodi za osiguranje zaposlenih............................................................1.231 KM

412729 rashodi za ostale usluge osiguranja......................................................3.695 KM

412731 rashodi za grafičku obradu kopiranja......................................................183 KM

412732 rashodi za objavljivanje tendera, oglasa, inf. tekst.............................5.296 KM

412733 rashodi za objavljivanje zakonskih i podza. Akata ................................1.070 KM

412739 rashodi za ostale usluge informisanja.......................................................94 KM

412751 rashodi za advokatske usluge.......................................................................600 KM

412773 rashodi za troškove licenci..................................................................1.183 KM

412799 rashodi za ostale stručne usluge.............................................................2.054 KM

* Ostali nepomenuti rashodi u 2023. godini, po konačnom Budžetu iznose 29.200 KM, izvršenje po ovoj stavci 25.496 KM, što je manje za iznos od 3.701 KM u odnosu na konačan Budžet, u procentima iznosi 87 % .

Troškove ove poziciji čine:

412922 rashodi po osnovu kotizacije i seminara................................................790 KM

412937 rashodi za bruto naknade po ugovoru o dijelu.....................................9.858 KM

412944 rashodi za poklone....................................................................................2.888 KM

412949 rashodi po osnovu reprezantacije..............................................................365 KM

412972 rashodi po osnovu doprinosa za rehabilitaciju invalida 0,2% od bruto plate.......................................................................................................................10.170 KM

412973 rashodi takse za registraciju vozila....................................................2.309 KM

412999 ostali nepomenuti rashodi........................................................................140 KM

Obrazloženje stavke 412937 - rashodi za bruto naknade po ugovoru o dijelu u 2023. godini, sklopljeni ugovori, i to: ažuriranje web sajta, imejl adresa i elektonsko uređivanje dokumenata; za održavanje čistoće u sjedištima zamjenika pravobranioca: Prijedor, Doboj, Trebinje, Vlasenica i Bijeljina, te ugovor za održavanje programa osnovnih sredstva.

* Rashodi iz transakcija razmjene unutar iste jedinice vlasti po konačnom Budžetu iznose 4.000 KM, izvršenje po ovoj stavci 2.560 KM, što je manje za iznos od 1.414 KM u odnosu na konačan Budžet, u procentima iznosi 64%.

Rashodi iz transakcija razmjene unutar iste jedinice vlasti u iznosu od 1.088 KM, ovi troškovi su troškovi ugostiteljskog servisa ( bife ) za potrebe organa i usluge po Ugovoru sa privrednom jedinicom Tunjice za angažovanje radne snage u iznosu od 1.472 KM.

**1.4. Izdaci za nefinansijsku imovinu**

IZDACI ZA NEFINANSIJSKU IMOVINU po konačnom Budžetu za 2023. godinu, iznose 16.500 KM, izvršenje po ovoj stavci 13.991 KM, što je manje za iznos od 2.509 KM u odnosu na konačan Budžet, a što u procentima iznosi 85% .

IZDACI ZA NABAVKU POSTROJENjA I OPREME po konačnom Budžetu za 2023. godinu iznose 10.000 KM, izvršenje po ovoj stavci 7.379 KM, što je manje za iznos od 2.621 KM u odnosu na konačan Budžet, a što u procentima iznosi 74%.

Troškove ove poziciji čine:

511321 izdaci za kancelariski namještaj..........................................................5.954 KM

511324 izdaci za nabavku kanc. inventara.............................................................170 KM

511327 izdaci za nabavku ostale opreme inventara ..............................................751 KM

511333 idaci za nabavku telefonske opreme ........................................................504 KM

IZDACI ZA ZALIHE MATERIJALA AUTO - GUMApo konačnom Budžetu iznose 6.500 KM, izvršenje po ovoj stavci 6.612 KM, što je više za iznos od 112 KM u odnosu na konačan Budžet, a što u procentima iznosi 110%.

OSTALIIZDACI IZ TRANSAKCIJA SA DRUGIM JEDENICAMA VLASTI po konačnom Budžetu iznose 188.400 KM, izvršenje po ovoj stavci 152.076 KM, što je manje za iznos od 36.324 KM u odnosu na konačan Budžet, a što u procentima iznosi 81 % .

Troškovi ove poziciju čine:

638111 izdaci za naknade plata za porodiljsko odustvo koji se refundiraju od Fonda obaveznog socijalnog osiguranja............................................................79.312 KM

638112 izdaci za porez na naknade plata za porodiljsko i ostalo odustvo koji se refundiraju od Fonda obaveznog socijalnog osiguranja..................................6.082 KM

638113 izdaci za doprinose na naknade plata za por. odustvo koji se ref. od Fonda obaveznog socijalnog osiguranja ........................................................................38.343 KM

638121 izdaci za naknade plata za vrijeme bolovanja koji se refundiraju od Fonda obaveznog socijalnog osiguranja......................................................................28.339 KM

UKUPNI RASHODI I IZDACI za 2023. godinu po konačnom Budžetu iznose 5.762.300 KM, izvršenje 5.690.576 KM, manje za iznos od 71.724 KM u odnosu na konačan Budžet, a što u procentima iznosi 97 %.

# PRAVNI I NORMATIVNI POSLOVI

U primjeni su bili sljedeći interni akti, i to: Pravilnik o unutrašnjoj organizaciji i sistematizaciji radnih mjesta u Pravobranilaštvu Republike Srpske („Službeni glasnik Republike Srpske“, broj 62/23), Pravilnik o obliku i izgledu službene legitimacije pravobranioca Republike Srpske i zamjenika pravobranioca Republike Srpske („Službeni glasnik Republike Srpske“, broj 21/19), Pravilnik o pečatatima i štambiljima u Pravobranilaštvu, Pravilnik o internim kontrolama i internim kontrolnim postupcima u Pravobranilaštvu, Pravilnik o Računovodstvu u Pravobranilaštvu, Pravilnik o obavljanju pripravničkog staža pripravnika u Pravobranilaštvu, Pravilnik o uslovima i načinu korištenja službenih vozila Pravobranilaštva; Pravilnik o posebnim naknadama; Pravilnik o disciplinskoj i materijalnoj odgovornosti zaposlenih u Pravobranilaštvu, Pravilnik o korišćenju sredstava reprezentacije u Pravobranilaštvu, Pravilnik o vođenju evidencija o prisustvu radnika na radu, Pravilnik o postupku direktnog sporazuma, Pravilnik o odlučivanju i glasanju Komisije za javne nabavke, Pravilnik o provođenju Zakona o zaštiti ličnih podataka u Pravobranilaštvu, Pravilnik o postupku zaštite od uznemiravanja na radu, Etički kodeks, Uputstvo sa prijavom korupcije i obezbjeđenju zaštite lica koja prijavljuju korupciju u Pravobranilaštvu Republike Srpske, Program rada Pravobranilaštva za 2023. godinu i Kadrovski plan Pravobranilaštva za 2023. godinu.

# STRATEGIJA BORBE PROTIV KORUPCIJE U REPUBLICI SRPSKOJ

Odlukom Narodne skupštine Republike Srpske, broj 02/1-021-745/18 od 4. jula 2018. godine (“Službeni glasnik Repblike Srpske“, broj 66/18) usvojena je Strategija borbe protiv korupcije Republike Srpske od 2018 - 2022. godine. Nosilac aktivnosti je bilo Ministarstvo pravde Republike Srpske. Pravobranilaštvo Republike Srpske je, zajedno sa drugim republičkim organima i organizacijama, označeno kao jedan od nosilaca ovih aktivnosti u poglavlju imovinsko-pravnih odnosa. Redovno su preduzimane sve obaveze. Predstavnik Pravobranilaštva Republike Srpske je u 2023. godini prisustvovao radno – konsultivnom sastanku na temu analize i realizacije Strategije borbe protiv korupcije za period 2018-2022. godine, gdje je prezentovan stepen implementacije predviđenih ciljeva i aktivnosti Strategije i Akcionog plana za borbu protiv korupcije.

Vlada Republike Srpske je na 11. sjednici, održanoj dana 09. 03. 2023. godine donijela Odluku o pokretanju procesa izrade nove Strategije borbe protiv korupcije u Republici Srpskoj za period 2023-2029. Ista je integrisani, multisektorski strateški dokument koji će poslužiti kao okvir za razvijanje sistema prevencije borbe protiv korupcije, te kao osnov za kreiranje antikoruptivnih mjera u javnom i privatnom sektoru Republike Srpske. Nosilac izrade Strategije je Ministarstvo pravde Republike Srpske. U narednom periodu Pravobranilaštvo Republike Srpske će pružiti punu podršku i zalaganje za antikorupcione reforme, jer je ovo složen i dugotrajan proces koji zahtjeva konstantnu uključenost i zalaganje svih institucija u Republici Srpskoj.

## Uvođenje i razvoj sistema finansijskog upravljanja i kontrole

Pravobranilaštvo je, u pogledu aktivnosti na uspostavljanju i razvoju sistema finansijskog upravljanja i kontrole usvojilo tri dokumenta ( Izjava o misiji i viziji organa, Popis poslovnih procesa i procedura u Pravobranilaštvu RS, Knjiga poslovnih procesa i procedura). Misija Pravobranilaštva je da svojim djelovanjem doprinese zaštiti pravnog poretka Republike Srpske, povećanju stepena pravne sigurnosti, kako bi se obezbjedila dosljedna primjena propisa radi zaštite imovinskih prava i interesa zastupanih subjekata, poštujući principe jednoobraznosti u radu, povećanje javnosti i transparentnosti rada. Cilj je da se unapređenjem djelovanja zaposlenih u Pravobranilaštvu, ekonomičnim korištenjem finasijskih i kadrovskih resursa, većim stepenom usaglašenosti rada republičkih organa, organa jedinica lokalne samouprave i drugih organizacija te dosljednom primjenom propisa, blagovremeno, pravično i efikasno obezbjedi zaštita imovinskih prava i interesa Republike Srpske, a samim tim i zaštita interesa njenih građana.

U izvještajnom periodu donesen je Plan rada za 2023. godinu broj JP-58/23 od 25. 01. 2023. godine za uspostavljanje finansijskog upravljanja i kontrole u kojem su predviđene sve dalje aktivnosti. Izrađena je i usvojena Knjiga poslovnih procesa i procedura broj JP-898/22. Izrađen je polugodišnji i godišnji izvještaj koji se podnosi Centralnoj jedinici za harmonizaciju Ministarstva finansija Republike Srpske; polugodišnji izvještaj broj JP-536/23 od 20. 06. 2023. godine, i godišnji izvještaj za 2023. godinu, početkom tekuće godine. Donesena je Odluka pravobranioca o obrazovanju Radne grupe broj JP-708/23 od 16. 08. 2023. godine i preduzete sve aktivnosti na daljem uspostavljanju preostalih dokumenata iz oblasti finansijskog upravljanja i kontrole. U cilju ispunjavanja daljih organizacionih koraka za uvođenje i unapređenje finansijskog upravljanja i kontrole, kao i kvaliteta rada, Pravobranilaštvo Republike Srpske u narednom periodu planira izraditi Strategiju upravljanja rizicima i Registar rizika kao rezultat identifikacije i procjene rizika.

# STRUČNI KOLEGIJUM

Pravobranilac po potrebi saziva stručni kolegijum Pravobranilaštva koji sačinjavaju: pravobranilac, zamjenici pravobranioca, načelnici odjeljenja, a po potrebi i drugi zaposleni koje odredi pravobranilac.

Stručni kolegijum razmatra: sva pitanja koja se odnose na obavljanje poslova iz nadležnosti Pravobranilaštva; najvažnija i najsloženija pravna sporna pitanja koja se pojavljuju tokom rada na konkretnim predmetima; probleme u primjeni zakona i drugih propisa na kojima se zasniva rad organa; zauzimanje pravnih stavova neophodnih za davanje mišljenja na ugovore koji se dostavljaju radi ocjene pravne valjanosti, a kako bi se izbjeglo različito postupanje i različita praksa u Pravobranilaštvu; pravne stavove sudova, itd. Zaključci stručnog kolegijuma su obavezujući na nivou Pravobranilaštva. Pravobranilac može po potrebi, pored stručnih kolegijuma koje saziva zamjenik pravobranioca u sjedištu zamjenika, sazvati vanredni stručni kolegijum u sjedištu zamjenika, radi razmatranja aktuelne problematike. Zamjenik pravobranioca, po potrebi, saziva stručni kolegijum sjedišta zamjenika i razmatra sva pitanja koja se odnose na obavljanje poslova iz nadležnosti sjedišta zamjenika i upoznaje pismenim putem pravobranioca, o zauzetim pravnim stavovima i pravnim mišljenjima, u vezi pravnih pitanja o kojima se raspravljalo. Održavani u kontinuitetu.

# PRISTUP INFORMACIJAMA

**Pravobranilaštvo Republike Srpske se stara o primjeni načela javnosti rada. U odredbi člana 6. Zakona o Pravobranilaštvu Republike Srpske („Službeni glasnik Republike Srpske“, broj 7/18), propisan je javan rad ovog organa tako da svako ima pravo na pristup informacijama u skladu sa odredbama propisa kojima se reguliše sloboda pristupa informacijama.** U izvještajnom periodu je bilo u radu 15 zahtjeva i svi su riješeni u zakonskom roku.

# DISCIPLINSKA KOMISIJA

Pravobranilaštvo Republike Srpske ima Disciplinsku komisiju, koju imenuje pravobranilac Republike Srpske, na period od četiri godine. U toku 2023. godine pokrenut je jedan disciplinski postupak, koji je okončan u toku izvještajnog perioda i u istom periodu je donesena odluka o prekidu radnog odnosa.

# KOMISIJA ZA JAVNE NABAVKE

U 2023. godini Komisija za javne nabavke je putem konkurentskog zahtjeva za dostavu ponuda provela postupak javne nabavke roletni za prozore (venecijanera i rolo zavjesa) kancelarijskog materijala, postupak javne nabavke tonera za kopir aparate, štampače i faks aparate, postupak javne nabavke usluge održavanja službenih motornih vozila Pravobranilaštva Republike Srpske, te postupak javne nabavke pogonskog goriva i tečnosti za pranje vjetrobrana za službena motorna vozila Pravobranilaštva Republike Srpske.

Ostale nabavke roba i usluga provedene su putem direktnog sporazuma, jer je njihova procijenjena vrijednost jednka ili manja od iznosa od 6.000,00 KM, pri čemu ni ukupna procijenjena vrijednost istovrsnih nabavki na godišnjem nivou nije veća od 10.000,00 KM.

# STUDENTSKA PRAKSA

Pravobranilaštvo Republike Srpske je ostvarilo saradnju sa Pravnim fakultetom u Banjoj Luci, sklopivši Sporazum o saradnji broj JP-139/19 od 01.02.2019. godine i JP-139-1/19 od 19.11.2019. godine. Praksa se obavljala u prostorijama Pravobranlaštva Republike Srpske, gdje je praktična znanja steklo četrdeset studenta.

Radi poštovanja epidemioloških mjera zaštite od virusa Kovid-19, zatim zbog nepostojanja adekvatnog kancelarijskog prostora u Pravobranilaštvu Republike Srpske praksa se nije obavljala ni u izvještajnom periodu. Međutim, preseljenjem u novi poslovni objekat Pravobranilaštva u Banja Luci stekli su se uslovi za nastavak iste. U tu svrhu osposobljena je Kancelarija za saradnju sa Univerzitetom i edukacije, a kako bi se narednih godina mladim pravnicima pružila prilika da steknu neophodna pravna znanja.

U okviru dobre saradnje sa javnim Univerzitetima u Republici Srpskoj tj. u Istočnom Sarajevu i u Banjoj Luci, Pravobranilaštvo Republike Srpske je zaposlilo najboljeg studenta Univerziteta, Pravnog fakukteta u Istočnom Sarajevu i jednog studenta sa Univerziteta, Pravnog fakulteta u Banjoj Luci.

V POGLAVLjE

# EDUKACIJA ZAPOSLENIH

U izvještajnom periodu je izrađen Nacrt i plan učešća na naučnim edukacijama, a sve u cilju kontinuiranog stručnog usavršavanja u skladu sa Naredbom pravobranioca Republike Srpske br. JP-498/18 od 07.08.2018. godine.

JU „Centar za edukaciju sudija i javnih tužilaca u Republici Srpskoj“ je, kao i prethodnih godina, pozvao sve pravosudne institucije u pismu namjera, da uzmu učešće u izradi i kreiranju stručnog usavršavanja sudija i javnih tužilaca u 2023. godini. Pravobranilaštvo je i u izvještajnom periodu dostavilo niz prijedloga tema za koje postoji interesovanje, i za koje smatramo da zaslužuju veću pažnju kritičkog sagledavanja.

U 2023. godini određeni broj radnika Sekretarijata učestvovao je na jednom seminaru iz oblasti Javnih nabavki, te dva seminara iz oblasti Finansijskog upravljanja i kontrole upravljanja rizicima. Zaposleni su uzeli učešće i na seminaru „Primjena Zakona o premjeru i katastru u Republici Srpskoj“, a koji se održavao u Centru za edukaciju sudija i tužilaca; Savjetovanju iz oblasti građanskog prava na Jahorini; i Oktobarskim pravničkim danima u Banjoj Luci.

VI POGLAVLjE

# ZAKLjUČCI

1. Pravobranilaštvo Republike Srpske je, u kontinuiranoj saradnji sa institucijama Republike Srpske, onemogućilo Pravobranilaštvo BiH u pokušaju da protivno Ustavu, uknjiži pravo svojine na nepokretnostima na teritoriji Republike Srpske u korist Bosne i Hercegovine.

2. Pravobranilaštvo Republike Srpske i dalje ne postupa po odlukama Ustavnog suda BiH, koje su suprotne ustavu i zakonu jer iste su neprovodive, a kao što smo ukazivali u kontinuitetu u prethodnim Zaključcima Izvještaja o radu Pravobranilaštva Republike Srpske koji su usvajani od strane Narodne Skupštine Republike Srpske, a na osnovu odluka Narodne Skupštine Republike Srpske doneseni su: Zaključci vezani za Informaciju u vezi andtidejtonskog djelovanja Ustavnog suda BiH od 17. 02.2020. godine, Zaključci u vezi sa neustavnim djelovanjem Ustavnog suda BiH od 21.06.2023. godine, Zaključci u vezi sa Zakonom o neprimjenjivanju odluka Ustavnog suda BiH od 09.07.2023. godine, Zakon o neprimjenjivanju odluka Ustavnog suda BiH od 27.06.2023. godine kao i Zakon o neprimjenjivanju odluka Visokog predstavnika kojom se donosi Zakon o dopuni Krivičnog zakona BiH od 30.07.2021. godine.

3. Pravobranilaštvo Republike Srpske je uspješno realizovalo aktivnosti na ostvarivanju i zaštiti imovine zastupanih subjekata u postupku izlaganja na javni uvid nepokretnosti i utvrđivanja prava na istim. Nastavićemo insistirati pred nadležnim organima, na izlaganju katastarskih opština / graničnoj liniji između Republike Srpske, Federacije BiH i Brčko Distrikta BiH, kao i prema graničnim područjima susjednih država ( Hrvatska, Srbija i Crna Gora). U međuvremenu ukazujemo na pokušaj uzurpacije imovine Republike Srpske od strane Aerodroma Sarajevo, pokušaj uzurpacije onemogućen.

4. Pravobranilaštvo Republike Srpske je u 2023. godini nastavilo saradnju sa Ministarstvom finansija Republike Srpske u izvršnom postupku namirenja Republike Srpske do cjelokupnog iznosa preko 28.000.000,00 KM od dužnika Uprave za indirektno oporezivanje BiH, a zbog neravnomjerne raspodjele indirektnih poreza. Kroz izvršni postupak je naplaćen dio potraživanja u iznosu od 4.593.004,97 KM, a sve iz razloga što Sud BiH i dalje odbija da provede izvršenje čime pokazuje pristrasnost u postupanju u korist UIO BiH, čemu smo se protivili. Pravobranilaštvo Republike Srpske će nastaviti postupak izvršenja do namirenja cjelokupnog iznosa, bez obzira na opstrukcije Suda BiH.

5. Pravobranilaštvo Republike Srpske je, u saradnji sa republičkim institucijama, prvenstveno sa RGURS uspješno nastavilo eksproprijaciju nepokretnosti u svrhu izgradnje auto–puta Banja Luka Prijedor; auto-puta gasovoda na dionici Vukosavlje**-**Brčko**-**Rača; auto–puta Koridor „5c“ koji prolazi kroz teritoriju Republike Srpske i dionicu auto– puta Brčko–Bijeljina–Sremska Rača. Za dionicu Bijeljina–Sremska Rača izdata je građevinska dozvola i radovi su u toku. Tranzitni gasovod na trasi Šepak–Bijeljina je u potpunosti izgrađen i izdata je upotrebna dozvola za isti, te za gradsku mrežu u Bijeljini u dužini od oko 330 km. Očekuje se puštanje gasa u mrežu nakon političkog usaglašavanja stavova.

6. Pravobranilaštvo Republike Srpske je, u izvještajnom periodu, okončalo parnične sporove u vrijednosti preko 80 miliona KM u korist Republike Srpske i drugih zastupanih subjekata. S obzirom da je preostala naplata potraživanja po drugim pravosnažnim izvršnim presudama u korist Republike Srpske i drugih zastupanih subjekata u vrijednosti od preko 114 miliona KM, u narednom periodu zadatak Pravobranilaštva je da, sa ostalim institucijama Republike Srpske, u što skorije vrijeme, naplati preostali iznos u izvršnim postupcima sa prioritetom na izvršni predmet koji se odnosi na potraživanje prema UIO BiH, u ukupnom iznosu preko 28. miliona KM.

7. Pravobranilaštvo u svom radu postupa u skladu sa Deklaracijom o zaštiti rijeka u Republici Srpkoj koju je usvojila Narodna skupština Republike Srpske 17.02.2021. godine.

8. U izvještajnom periodu je, po prvi put od osnivanja, realizovano preselenje svih zaposlenih u Banja Luci u izgrađenu poslovnu zgradu Pravobranilaštva Republike Srpske, ul. Vladike Platona bb. Vlada Republike, za čiju kupovinu je sredstva obezbjedila Vlada Republike Srpske. Potrebno je doznačiti sredstva za nabavku softvera i uvođenje elektronskog sistema poslovanja čime bi se stvorili optimalni uslovi za rad.

9. Izmjenom zakonskih propisa o platama zaposlenih u institucijama pravosuđa Republike Srpske, koje je usvojila Narodna skupština Republike Srpske na prijedlog Vlade Republike Srpske, djelimično je popravljen materijalni status nosilaca pravobranilačke funkcije i ostalih zaposlenih. Imajući u vidu ostvarene rezultate, obim i kompleksnost poslova koje obavlja Pravobranilaštvo Republike Srpske, postizanje ravnopravnog materijalnog položaja sa ostalim zaposlenima u pravosudnim institucijama, sudijama i tužiocima treba da ostane jedan od prioriteta u narednom periodu.

10. U narednom periodu preduzimaće se aktivnosti na izradi novog Zakona o Pravobranilaštvu Republike Srpske zbog specifičnih nadležnosti i kao sui generis organ, jer ima posebnu ulogu zakonskog zastupnika subjekata iz čl. 9 Zakona o Pravobranilaštvu RS, a kojim će posebno biti i regulisane plate zaposlenih, radno-pravni odnosi kao i određene odredbe o zastupanju.

Naprijed navedeni zaključci su, između ostalog, obavezujući za sve osnovne i posebne organizacione jedinice Pravobranilaštva Republike Srpske i predstavljaju ujedno pravce djelovanja u ovoj i narednim godinama, a čiju realizaciju će pratiti pravobranilac Republike Srpske.

|  |  |  |
| --- | --- | --- |
| **PRILOG:** |  | **PRAVOBRANILAC REPUBLIKE SRPSKE** |
| **-** Tabele i dijagrami |  | Milimir Govedarica |